SunOnline: Faisaa chaapu kurumuge massalaigai riyaasathun mi hehdhevy kihineiy?\nފައިސާ ޗާޕުކުރުމުގެ މައްސަލާގައި ރިޔާސަތުން މި ހެއްދެވީ ކިހިނެތް؟\nޝަފްނާ ހުސައިން 21 Apr 2021, 10:25\nއެމްޑީޕީގެ ބައެއް މެމްބަރުން ވިދާޅުވަނީ ރިޔާސަތުގައި އިންނެވި ރައްޔިތުންގެ މަޖިލީހުގެ ރައީސް، މުހައްމަދު ނަޝީދު އިއްޔެ މަޖިލީހުގެ ގަވާއިދާ ހިލާފުވެވަޑައިގެންނެވި ކަމަށެވެ. އެކަމަކު ބައެއް މެމްބަރުން ވިދާޅުވަނީ އެމަނިކުފާނު ކަން ކުރެއްވީ ރަނގަޅަށް ކަމަށެވެ. ނަމަވެސް ސާފުވަނީ އިއްޔެ މަޖިލީހުގެ ތަޅުމުގައި ފެނިގެން ދިޔައީ އާންމު އުސޫލާ ހިލާފު މަންޒަރެއް ކަމެވެ.\nޕަބްލިކް ބޭންކު އެކައުންޓުން ދައުލަތުގެ ހަރަދުތަކަށް ފައިސާ އޯވަޑުރޯ ކުރަން ނުވަތަ އިތުރު ރުފިޔާ ޗާޕް ކުރެވޭ ގޮތަށް ދީފައި އޮތް ހުއްދަ އިތުރު އެއް އަހަރަށް ދަންމާލުމަށް ފިނޭންސް މިނިސްޓްރީ އިން ރައްޔިތުންގެ މަޖިލީހުގައި އެދުނީ އިއްޔެ އެވެ.\nމިނިސްޓަރުގެ ސިޓީގައި ވިދާޅުވީ ޕެންޑެމިކް ހާލަތުގައި ދެމިއޮތުމުގެ ސަބަބުން އެ މާއްދާގެ (ހ)ގައި ބަޔާންކުރާ ގުދުރަތީ ކާރިސާއެއް އޮތްކަމަށާއި މިދިޔަ ހަތަރު ކުއާޓަރުގައި ރާއްޖޭގެ އުފެއްދުންތެރިކަން ދަށްވެފައިވުމާއި، އަންއެމްޕްލޮއިމެންޓު ރޭޓު މަތީގައި ހުރުމާއި ބޭރު ފައިސާގެ އާމްދަނީ ދަށްވެފައިވުމާ އެކު ރާއްޖޭގެ ބެލެންސް އޮފް ޕޭމެންޓަށް ލޮޅުން އައިސްފައި ވުމާ އެކު އެ މާއްދާގެ (ށ)ގައި ބަޔާންކުރާ އިގުތިސޯދީ ބޮޑު ހީނަރުކަމެއް ދިމާވެފައިވާ ކަމަށެވެ.\nމި ދަނޑިވަޅުގައި، ދައުލަތުގެ ހަރަދަށް ޒިންމާވުމުގެ ގާނޫނުގެ 32 ވަނަ މާއްދާގައި ކަނޑައަޅާފައިވާ ބައެއް ފިސްކަލް ހަމަތަކަށް އަމަލުކުރުމަކީ ރާއްޖޭގެ މާލީ ހަލަތު ތަންދޭ ކަމެއް ނޫން ކަމަށާއި މިވަގުތު އާންމު ހާލަތަށް ރުޖޫއަވާން މަސައްކަތް ކޮށްފި ނަމަ، ރާއްޖޭގެ އިގްތިސޯދަށް ދައުލަތް މެދުވެރިކޮށް ދެމުން އަންނަ ސަޕޯޓައި ދައުލަތުގެ ކޭޝްފްލޯ މެނޭޖު ކުރުމަށާއި ދައުލަތް ހިންގުމަށް ގޮންޖެހުން ކުރިމަތިވާނެ ކަމަށް އެ ސިޓީގައި ވަނީ ވިދާޅުވެފަ އެވެ.\nއަމީރުގެ ސިޓީގައި އެދިވަޑައިގެންފައި ވަނީ ދައުލަތުގެ ހަރަދަށް ޒިންމާވުމުގެ ގާނޫނުގެ 32 ވަނަ މާއްދާގެ (ހ)، (ރ) އަދި (ބ) އަށް އަމަލުކުރުން ސަސްޕެންޑުކުރުމަށް ދީފައިވާ ހުއްދަ 2021 އޭޕްރީލް 26 އިން ފެށިގެން އިތުރު އަހަރަކަށް އިތުރުކޮށްދިނުމަށެވެ.\nއެ މައްސަލައިގެ ބަހުސް ކުރިއަށް ދިޔަ އިރު، ޖުމްލަ ދެ ހުށަހެޅުމެއް ލިބިފައިވެ އެވެ. އެއީ ފިނޭންސް މިނިސްޓަރު އެދިވަޑައިގެންނެވި ގޮތަށް އެ ހުއްދަ ދިނުމަށް މަރަދޫ ދާއިރާގެ މެމްބަރު އިބްރާހިމް ޝަރީފް ހުށަހެޅުއްވި ހުށަހެޅުއްވުމާއި، އެމައްސަލަ މަޖިލީހުން ކަނޑައަޅާ ހާއްސަ ކޮމިޓީއަަކަށް ފޮނުވައިގެން ދިރާސާ ކުރުމަށް ވިލުފުށި ދާއިރާގެ މެމްބަރު ހަސަން އަފީފު ހުށަހެޅުއްވި ހުށަހެޅުއްވުމެކެވެ.\nޝަރީފްގެ ހުށަހެޅުއްވުމަށް އެއްވެސް މެމްބަރަކު ތާއީދު ނުކުރައްވާތީ، އެ ހުށަހަޅުމަށް ވޯޓަކަށް ނާހަ އެވެ. ނަމަވެސް އަފީފުގެ ހުށަހެޅުއްވުމަށް މާފަންނު މެދު ދާއިރާގެ މެމްބަރު އިބްރާހިމް ރަޝީދު ތާއީދުކުރެއްވުުން އެ ހުށަހެޅުމަށް ވޯޓަށް އެހި އެވެ. ވޯޓުގައި 48 މެމްބަރުން ވަނީ އެ ހުށަހެޅުމަށް ނޫނެކޭ ބުނެފަ އެވެ. އެ ހުށަހެޅުމަށް އާއެކޭ ބުނީ 12 މެމްބަރުންނެވެ.\n"މި ހުށަހެޅުން ފާސްނުވުމުން، މިއަދުގެ މުޅި މައްސަލަ އާ ގުޅޭ ގޮތުން އެއްވެސް ގޮތަކަށް ފާހެއް ނުވި. އެހެންވީމާ، މިނިސްޓްރީ އޮފް ފިނޭންސުން އެދިވަޑައިގެން އެދިވަޑައިގަތުމާ ގުޅޭ ގޮތުން މި މަޖިލީހުން ވަކި ގޮތެއް ނުނިންމަވާ،" ރިޔާސަތުން އެންގެވި އެވެ.\nނަމަވެސް މިއީ އާންމު އުސޫލުން މަޖިލީހުގައި ކަން ހިނގާ ގޮތެއް ނޫނެވެ. އާންމު އުސޫލެއްގެ ދަށުން މަޖިލީހުން މައްސަލައެއް ބޭރުކޮށްލާނަމަ ބޭރުކޮށްލަން ވަކިން ވޯޓަކަށް އަހަން ޖެހޭނެ އެވެ. އެ މައްސަލަ ހާއްސަ ކޮމިޓީއަކަށް ފޮނުވަން ފާސް ނުވާނަމަ ދެން އެމައްސަލަ ފޮނުވަން ޖެހޭނީ މާލިއްޔަތު ކޮމިޓީ އަށެވެ.\nނަމަވެސް ދާއިމީ ކޮމިޓީއަށް ފޮނުއްވުމުގެ ބަދަލުގައި، ރިޔާސަތުން ވަނީ މައްސަލަ ނިމުނީ ކަމަށް ނިންމަވައިފަ އެވެ. މަޖިލިސް ރައީސް ވިދާޅުވީ މަޖިލީހުގެ ނިޒާމު ހުރިހާ މެމްބަރުންނަށް ވެސް އެނގިވަޑައިގަންނަވާނެ ކަމަށާއި ކަންކަމުގައި އަމަލުކުރައްވާ އިރުގައި އެކަމަކުން ދެން ވެގެންދާނެ ގޮތް މެމްބަރުންނަށް އެނގެން ޖެހޭނެ ކަމަށެވެ.\nނަމަވެސް މައްސަލަ ނިމުނު ގޮތާ އިއްޔެ ދެވުނު ވޯޓާއެކު ދެން ވެގެން ދިޔަ ގޮތް ހުދު މެމްބަރުންނަށް ވެސް ސާފެއް ނޫނެވެ. މައްސަލަ ނިމުނީ ކަމާ މެދު އެމްޑީޕީގެ މެމްބަރުންގެ މެދުގައި ވެސް ވަނީ ހިޔާލު ދެކަފި ވެފަ އެވެ. މައްސަލަ ބޭރު ކޮށްލި ކަމެއް ނޫން ކަމެއް ވެސް ނޭނގެ އެވެ.\n"މައްސަލައާ މެދު މަޖިލިސް މެމްބަރުން އަދި ގޮތެއް ނުނިންމާ"\nމަޖިލީހުގެ މާލިއްޔަތު ކޮމިޓީގެ މެމްބަރު އަދި ކިނބިދޫ ދާއިރާގެ މެމްބަރު މުހައްމަދު ނާޝިޒް ވިދާޅުވީ ރައްޔިތުންގެ މަޖިލީހުގައި މިހާތަނަށް މަސައްކަތް ކޮށްފައި ހުރި އުސޫލުތަކާއި ހަމަތަކަށް ބަލާއިރު، ވަގުތީ ކޮމިޓީއަކުން މައްސަލަ ކުރިއަށް ގެންދަން ފާސް ނުވާ ހިސާބުން ދެން މައްސަލަ ފޮނުވަން ޖެހޭނީ އެ މައްސަލައަކާ ގުޅޭ ދާއިމީ ކޮމިޓީއަށެވެ. އިއްޔެ މައްސަލާގައި ނަމަ މާލިއްޔަތު ކޮމިޓީ އަށެވެ. ނޫން ނަމަ މުޅި މަޖިލީހުގެ ކޮމިޓީއަށް ފޮނުވައިގެން، މަޖިލިސް މެމްބަރުން މައްސަލާގައި ގޮތެއް ނިންމުން ކަމަށެވެ.\n"އަދި އަޅުގަނޑަށް ފެންނަ ހިސާބުގައި މި މައްސަލާގައި ރައްޔިތުންގެ މަޖިލީހުގެ އިއްޒަތްތެރި މެމްބަރުން ގޮތެއް ނިންމަވާފައެއް ނުވޭ،" ނާޝިޒް ވިދާޅުވި އެވެ.\nމި މަހުގެ 26ގެ ކުރިން މި މައްސަލާގައި ގޮތެއް ނިންމަން ޖެހޭނެ އެވެ. އެ ހިސާބަށް ގޮތެއް ނުނިމިއްޖެ ނަމަ، އޯވަޑްރޯ ކުރުމުގެ ހުއްދައެއް މަޖިލީހުން ނުދެވޭނެ އެވެ. ނާޝިޒް ވިދާޅުވީ އެގޮތަށް ދިމާވެއްޖެ ނަމަ، ސަރުކާރު "ޝަޓް ޑައުން" އަކާ ދިމާލަށް ދިއުން އެކަށީގެންވާ ކަމަށެވެ.\n"އިއްޔެގެ މަރުހަލާ ނިމިގެން ދިޔަ އިރު، ދެން ކުރިއަށް ދަންވީ ކޮން މަގަކުން ކަމެއް ވެސް ސާފެއް ނުވެ،" މެމްބަރު ވިދާޅުވި އެވެ.\n"މިއީ މަޖިލީހުގެ ތާރީހުގައި ކަޅު ދުވަހެއް"\nމިނިސްޓަރު އެދިވަޑައިގެންނެވި ގޮތަށް، ފައިސާ ޗާޕުކުރަން ހުއްދަ ދޭން ހުށަހެޅުއްވި މެމްބަރު ޝަރީފް ވިދާޅުވީ އެންމެ ކުޑަމިނުން މާލިއްޔަތު ކޮމިޓީއަށް މައްސަލަ ގެންގޮސް ނުވަތަ މަޖިލިސް ތަޅުމުގައި ވޯޓަށް އަހައިގެން ނަމަވެސް މައްސަލައިގައި ގޮތެއް ނިންމަން ވާނެ ކަމަށެވެ.\nޝަރީފް ސިފަކުރެއްވީ މިއީ ސަރުކާރު "ލޮކްޑައުން" އަކަށް ފޮނުވާލުން ކަމަށެވެ. އަދި އެއީ އެއްގޮތަކަށް ވެސް ކުރެވިގެންވާނެ ކަމެއް ނޫން ކަމަށާއި، ހުށަހެޅުނު މައްސަލައާ މެދު މަޖިލީހުން ގޮތެއް ނިންމަން ޖެހޭނެ ކަމަށް ޝަރީފް ވިދާޅުވި އެވެ.\n"މިއަދަކީ މަޖިލިސްގެ ތާރީހުގައި ކަޅު ދުވަހެއް،" ޝަރީފް ވިދާޅުވި އެވެ.\n"މިހެންވީ ބައެއް ވަޒީރުން ނުފޫޒު ފޯރުވަން އުޅުމުން"\nއިއްޔެ ކަން ހިނގައި ދިޔަ ގޮތް އޮޅުންފިލުވައިދެއްވުމަށް އެމްޑީޕީގެ ޕީޖީ ލީޑަރު، މެދުހެންވޭރު ދާއިރާގެ މެމްބަރު އަލީ އާޒިމް ވިދާޅުވީ އިއްޔެ މަޖިލީހުގައި ފެނިގެން ދިޔައީ، މެމްބަރުންނަށް ބައެއް ވަޒީރުން ނުފޫޒު ފޯރުވަން އުޅުމުގެ ނަތީޖާ ކަމަށެވެ.\nނަމަވެސް އިތުރަށް އެކަމާ ގުޅިގެން އާޒިމް އެއްޗެއް ވިދާޅެއް ނުވި އެވެ.\n"މީ ވިސްނާ ނުލާ ކަން ކުރީމަ ވާ ގޮތް، ރިޔާސަތުގެ އިހުމާލެއް ނެތް"\nއަފީފުގެ ހުށަހެޅުމަށް ތާއީދުކުރެއްވި މާފަންނު މެދު ދާއިރާގެ މެންބަރު އިބްރާހީމް ރަޝީދު (ބޮންޑޭ) ވިދާޅުވީ، ރިޔާސަތުން މައްސަލާގައި ނިންމެވީ ރަނގަޅަށް ކަމަށެވެ. އަދި ވަގުތީ ކޮމިޓީއަކަށް ފޮނުވަން ތާއީދު ނުލިބުމަކީ އެ މައްސަލަ ކޮމިޓީއަކަށް ބަލައިގަންނަން ފާސްނުވުން ކަމަށާއި މައްސަލާގައި ގޮތެއް ނުނިމުން ކަމަށެވެ.\n"މެޖޯރިޓީ މި ބުނަނީ ކޮމިޓީއަކަށް ފޮނުވާނެ ކަމެއް ނެތޭ. ވަކި ކޮމިޓީއަކަށް ނުފޮނުވާ، ވަކި ކޮމިޓީއަކަށް ފޮނުވަން. އެހެން ކަމަށް ވަންޏާ ވެސް ހުށަހެޅުމެއް އޮންނަން ޖެހޭނެ. އެއްވެސް ފަހަރަކު ފެނުނު ކޮމިޓީއެއް ނަގާ ނިންމާފައި އޮއްވާ، އެ ކޮމިޓީއަކަށް ނުފޮނުވީމާ ދެން އެހެން ކޮމިޓީއަކަށް ރިޔާސަތުން [މައްސަލައެއް] ފޮނުވިތަން؟ އެ އިޖުރާއަތު؟ އެބަ އޮތްތަ އެހެން ކަންތައް ކޮށްފަ؟" ބޮންޑޭ ސުވާލު އުފެއްދެވި އެވެ.\nބޮންޑޭ ވިދާޅުވީ އިއްޔެ އެގޮތަށް ދިމާވީ މެމްބަރުން ވިސްނާ ނުލާ ވޯޓު ދިނުމުން ކަމަށެވެ. ބޮންޑޭ ތުހުމަތު ކުރެއްވި ގޮތުގައި ކޮމިޓީއަކަށް މައްސަލަ ފޮނުވަން މެމްބަރުން ނޫނެކޭ ވިދާޅުވީ ވަޒީރުންނާ ގުޅިގެން ކަމެއް ފޮރުވަން މަސައްކަތް ކުރާތީ އެވެ.\n"ކޮމިޓީއަކަށް ގެންގޮސް އޭގައި ބެލުންތަކެއް ބަލަން އެމީހުން [މެމްބަރުން] ބޭނުން ނުވީ. އެހެންވީމާ ކަމެއް ސިއްރު ކުރާކަން އެބަ އެނގޭތާ ވަޒީރުންތަަކަކާ ގުޅިގެން. ކޮމިޓީއަކަށް ގެންގޮސްގެން ހަތަރު ބިލިއަން ހޭދަކޮށްފައި އޮތް ގޮތް ބަލަން އުޅުނީމާ، އުހުން ބަލާނެ ކަމެއް ނެތޭ ވަގުތުން ހުއްދަ ދޭށޭ. ދެން މަވޯޓާ ޝަރީފް [އިބްރާހީމް ޝަރީފް] އަރާފައި މި ބުނަނީ، އަވަހަށް ފާސްކޮށްދޭށޭ ނޫނީ ކޮވިޑް19 އާ ގުޅިގެން ދަތިވެފައި ތިބި މީހުންނަށް ލާރި ނުދެވޭނޭ. ވަރަށް ދަތި ވާނޭ. އަބަދުވެސް ޖައްސާ މަޅިއެއްތާ އެއީ،" ބޮންޑޭ ވިދާޅުވި އެވެ.\nބޮންޑޭ ވިދާޅުވީ ދެން އެ މައްސަލާގައި ހެދޭނެ ގޮތެއް އަދި މުޅިން ސާފު ނުވާ ކަމަށެވެ. ނަމަވެސް ވިސްނާ ނުލައި އިއްޔެ މެމްބަރުން ވޯޓު ނުދިނުމަކީ ވަރަށް ބޮޑު އިހުމާލެއް ކަމަށް މެމްބަރު ވިދާޅުވި އެވެ.\n"އޭގައި ރިޔާސަތުން ކުރައްވާނެ ކަމެއް ނެތް. އޭގައި ދެން ވޯޓް ދެއްވި ފަރާތުން ވިސްނަން ޖެހޭނީ އެފަދަ ކަމެއް ތަކުރާރު ނުކުރަން،" މެމްބަރު ވިދާޅުވި އެވެ.\nއެމްޑީޕީގެ އެތެރޭގެ ތަޅާފޮޅުމާއި ވަޒީރުންގެ ނުފޫޒު އޮތް ނަމަވެސް، މަޖިލީހަށް ހުށަހެޅޭ މައްސަލައެއް ނިންމަން ޖެހޭނީ އޮންނަ އުސޫލުގެ ތެރެއިންނެވެ. އެމްޑީޕީގެ މެމްބަރަކު ވިދާޅުވީ އިއްޔެ ރިޔާސަތުން އެގޮތަށް އެންގެވި ނަމަވެސް، މަޖިލީހަށް ހުށަހެޅިފައި އޮތީ ފިނޭންސް މިނިސްޓަރު އެދިވަޑައިގެންނެވި މުއްދަތު އިތުރުކުރުމަށް ފެނޭތޯ ނުވަތަ ނޫންތޯ އެވެ. ވޯޓަށް އެހީ އެކަމަކަށް ނޫނެވެ. ވޯޓަށް އެހީ އެ މައްސަލަ ވަގުތީ ކޮމިޓީއަކުން ދިރާސާ ކުރުމާ ގުޅޭ ގޮތުންނެވެ. އެހެންކަމުން މަޖިލީހަށް ހުށަހެޅިފައި އޮތް ކަމަކަށް މެމްބަރުން ވޯޓެއް ނުދެ އެވެ. އެހެންކަމުން މައްސަލާގައި ގޮތެއް ނުނިމުނު ކަމަށް ރިޔާސަތަށް ކަނޑައެއް ނޭޅޭނެ އެވެ.\nރިޔާސަތުން، މަޖިލީހުގެ އާންމު އުސޫލާ ބީރައްޓެހި ގޮތަކަށް އިއްޔެ އަމަލުކުރެއްވި އިރު، ވެރިކަމުގެ ނިޒާމު ބަދަލުކުރުމާ ގުޅޭ މަޝްވަރާއަކަށް މަޖިލިސް ރައީސް ވަނީ، ރައީސް އިބްރާހީމް މުހައްމަދު ސޯލިހުގެ ކިބައިން އެދިވަޑައިގެންފަ އެވެ. ނަމަވެސް ރައީސް ވަނީ މަޖިލިސް ރައީސްގެ އެދުމާ ދެކޮޅުހައްދަވައިފަ އެވެ.\nބައެއް ބޭފުޅުން ސިފަކުރައްވާ ގޮތުގައި، އިއްޔެ މަޖިލީހުން ފެނިގެން ދިޔައީ ދެ ރައީސުންގެ ދެމެދުގައި އުފެދިފައިވާ ނުތަނަވަސްކަމުގެ އަސަރެވެ. މިއީ ސަރުކާރު "ޝަޓް ޑައުން" ކޮށްލައި ސީދާ ސަރުކާރަށް ޖެއްސުން ކުރުމަށް މަޖިލިސް ތެރެއިން ކުރި ކަމެއް ކަމަށް ބައެއް ފަރާތްތަކުން ތުހުމަތު ކުރެ އެވެ.\nހިޔާނާތާ އެކަކުވެސް ހަވާލު ނުވި، ދިފާއުވާން ފުރުސަތު ނުދޭ


Raees Islaamee Vahudhathu Nagaalan Ulhefaane Kamah Gabool Nukuran: Ilyas - Vaguthu\nރައީސް އިސްލާމީ ވަހުދަތު ނަގާލަން އުޅެފާނެ ކަމަށް ގަބޫލު ނުކުރަން: އިލްޔާސް\nއައްޝައިހް އިލްޔާސް ހުސައިން\nރާއްޖޭގެ އިސްލާމީ ވަހުދަތު ނަގާލުމަށް ރައީސް އިބްރާހިމް މުހައްމަދު ސޯލިހް މަސައްކަތްޕުޅު ކުރައްވާނެ ކަމަށް ގަބޫލު ނުކުރައްވާ ކަމަށް އަދާލަތު ޕާޓީގައި އިސްކޮށް އުޅުއްވާ މަޝްހޫރު ދީނީ އިލްމުވެރިޔާ އިލްޔާސް ހުސެއިން މިއަދު ވިދާޅުވެއްޖެއެވެ.\nވެރިކަން ކުރާ ކޯލިޝަންގައި ހިމެނޭ އަދާލަތު ޕާޓީގެ މެމްބަރު އިލްޔާސް މި ޓުވީޓް ކުރެއްވީ އެމަނިކުފާނުގެ ވެރިކަމުގައި ގައުމުގެ މިނިވަންކަމަށް ބުރޫއަރާ ކަމުގެ ތުހުމަތުތަކަށް ރައްދު ދެއްވަމުންނެވެ. މި ވެރިކަން ފެށުނު ފަހުން ރާއްޖެ އިން އިންޑިއާއާ ގާތް ގުޅުމެއް ބާއްވަން ފެށި ފަހުން އިދިކޮޅު ފަރާތްތަކުގެ ފާޑު ކިޔުން ސަރުކާރަށް ވަނީ އަމާޒުވެފައެވެ.\nhageegatha khilafu dhogu vahakatha kithammevarakah fethuriyas olhuvanuleveyne\nHEP @ibusolih ge sarukarun dhivehi rajjege Islamee vahudhathai isthigulalu nagalan masakkah koffane kamakah gaboolu nukuran\nYa Alla milobuvethi vathan himayah kuravvandheyve .\n— Ilyas Hussain (@shkilyas) November 2, 2020\nހާއްސަކޮށް އިންޑިއާ އިން ބޮޑެތި އެހީތަކެއް ދިނުމާއި ރާއްޖޭގެ އެކިކަންކޮޅުތަކުގައި ބޮޑެތި މަޝްރޫއުތަކެއް ހިންގަން ފެށުމަކީ ރާއްޖޭގެ މިނިވަން ކަމަށް ބުރޫ އަރާނެ ކަމެއް ކަމަށް އިދިކޮޅު ފާހަގަ ކުރެއެވެ.\nމީގެއިތުރުން ރާއްޖޭގައި އިންޑިއާ ސިފައިން ތިބޭތީ، އެއީ ރާއްޖޭގެ ސަލާމަތަށް އޮތް ނުރައްކަލެއް ކަމަށް ބުނެ އެމީހުން ގައުމަށް ދިއުމަށް ބާރު އަޅައި އިދިކޮޅު ފަރާތްތަކުން ދަނީ އަބަދުވެސް ވާހަކަ ދައްކަމުންނެވެ. އެކަމަކު، ޗީފް އޮފް ޑިފެންސް ފޯސް އަބްދުﷲ ޝަމާލް ދާދި ފަހުން ވިދާޅުވީ ރާއްޖޭގައި ހަތިޔާރު އެޅި ބޭރުގެ ސިފައިންގެ ބަޔަކު ހަރަކާތްތެރިވަމުން ނުދާ ކަމަށެވެ.\nއިލްޔާސް ކުރެއްވި ޓުވީޓުގައި ވިދާޅުވީ ހަގީގަތާ ޚިލާފު ދޮގު ވާހަކަތައް ފެތުރިޔަސް ހަގީގަތް އޮޅުވައެއް ނުލެވޭނެ ކަމަށެވެ. ރައީސް އިބްރާހިމް މުހައްމަދު ސޯލިހްގެ ސަރުކާރުން ރާއްޖޭގެ އިސްލާމީ ވަހުދަތާއި އިސްތިގުލާލް ނަގާލަން މަސައްކަތްކޮށްފާނެ ކަމަކަށް ގަބޫލުނުކުރައްވާ ކަމަށް އޭނާ ވިދާޅުވިއެވެ.\nގައުމީ ދުވަހުގެ މުނާސަބަތުގައި ރައީސް ދާދި ފަހުން ދެއްވި ހިތޯބުގައި ވިދާޅުވީ ދުނިޔޭގެ ގައުމުތަކާ އެކުގައި ޚާރިޖީ ގުޅުންތައް ހަރުދަނާ ކުރަނީ ރާއްޖޭގެ އަމިއްލަ މިނިވަންކަމާއި ސިޔާދަތު ފުރިހަމައަށް ރައްކާތެރިކޮށްގެން ކަމަށެވެ. އަދި އެ ގުޅުންތަކުގެ ސަބަބުން، ރައްޔިތުންނަށް ފައިދާއާއި ލާބަ ލިބޭނެކަން ކަށަވަރުކޮށްފައި ކަމަށް ވެސް އެމަނިކުފާނު ވިދާޅުވިއެވެ.\nކުރީ ސަރުކާރާއި ބޭރުގެ ގައުމުތަކާއި އޮތް ގުޅުން ހީނަރުވެ ރާއްޖެ އެކަހެރިވެފައި އޮތުމުން ރާއްޖެ އަށް ލިބެން ހުރި އެހީ އާއި މަންފާ ލިބުމަށް އެތައް ހުރަސްތަކަކާއި ދިމާވި ކަމަށް ރައީސް ވިދާޅުވިއެވެ.\nނޮވެމްބަރު 3, 2020 14:09\nޢޯ މައި ގޯޑް ކޮންކަހަލަ ބީތާއެއް ތި ދޮގު ހަދަނީ ގަސްތުގަތަ ނުވަތަ ކެރަފާ އާއިލާ ނޭގެނީތަ މަވާ ސަލާން ކަލޭގެ ފަތުވާ އަޑުއަހަންވެސް ބޮޑު ބިރު ހުންނަނީ\nނޮވެމްބަރު 3, 2020 14:19\nވަހުދަތު ކިޔަނީ ކޯންޗަކަށްތޯ ޝޭޚް .\nޤުރްއާނަށް ހަޖޫޖަހާ ރަސޫލާ އަށް ފުރައްސާރަ ކުރި އިރު މިރައީސް ކޮބާތޯ.\nމި ރޢީސް އުޅެނީ އެމީހުން ދިފާއުކޮށް ސަރުކާރު ބޮޑެތި މަޤާމްތައްދީގެން\nނޮވެމްބަރު 3, 2020 14:20\nމުރުތައްދުވާގޮތް މިހާރު އިނގޭތަ.؟؟\nއޮފިސަލް ޕާސްޕޯޓް، މަސްދޯނިއިނގޭތަ އިނގޭތަ..؟ވައިޔާޒްބިﷲ..ނުލަފާކަން..!!!!!\nޝެއިޚް އަދިވެސް ހަމަ ހޭފުޅު ނާރާތޯ.\nރުހުމުގެ ލޮލަކަށް އައިބެއް ނުފެންނާނެ. ދެން ކީއްވެގެންނޯ ލާދީނީ ރިޕޯޓް ނެރުނީމަ ޖަމިއްޔާ އުވާލީއޭ ކިޔާ އެކަމަކު އެމީހުން އަޑުއުފުލާ އެބަ. ޝެއިޚް މެންނަށް އޯކޭތޯ. ދުޢާދެއްވާފައި ކަމަށް ވިދާޅުވެވުނީމަ އެގޮތުގައި ތޯ އަދިވެސް.\nނޮވެމްބަރު 3, 2020 14:24\nރަސޫލާއަށް ފުރައްސާރަކުރާ މީހުންނާއި ގުޅުން ކަނޑާލާ - ޝެއިޚް އިލްޔާސް މިކަހަލަ ވާހަކަ ދެއްކިމީހަކު މިއަދު އެހެންވާހަކަ އެއްދެއްކީމާ ދާނީ ހުޅުނބުކަން އެގިވަޑައިނުގަންނަވަނީތޯ ކޮބާތޯ ސަހިންދާ އިސްމާއީލް ކިޔާ މީހަކު ދީނައް ފުރައްސާރަކޮއްފައި އެފިލީ ކާކުތޯ ޒިންމާ ނަގަންޖެހޭނީ ރުފިޔާ ފެނުނީމާ އާޙިރައް ހަދާންނެތޭ ޝެއިޙުން އުޅޭކަމެއް ކުރަޔަކުން ނޭންގޭ މިހާރި ޔަގީން ވެއްޖެ ނޫނޭ އެބަހުރި ދެއްވެއްހިފާފައި ރުފިޔާޔައް\nނޮވެމްބަރު 3, 2020 14:26\nބުރާންޗާ، އިސްލާމީ ވަހުދަތު ނަގާލިޔަސް ކަލެޔަކަށް ނޭންގޭނެ، ލާދީނީ އެމްޑީއެން އަށް ކަމެއް ކުރަން ނުކެރުނު ވެރިޔަކު ކޮން އިސްލާމް ދީނެއް ދެކެ ލޯބިވަނީ؟ ބޮލެއް ނެތް ގަމާރުންތަ މީ؟\nނޮވެމްބަރު 3, 2020 14:32\nޜާއްޖޭގެ ތާރީޚްގައި ވެސް މިވަރަށް ދީނަށް ފުރައްސާރަކުރި ދުވަސް ވަރެއް ކަލޭ ދުށިންތަ އަދި އެފަދަ މީހުންނަން މަތީ މަގާމު ދިން ދުވަސް ވަރެއް ދިޔަތަ...ސަރުކާރުން އެޅި ފިޔަވަޅެއް ކަލޭ މަށަށް ބުނެދީބަލަ...މިނިސްޓަރުން ފާޅުގައި\nމި ގައުމު ހިފޭނެ އޭ ބުނާއިރުވެސް ކަލެއަށް އޯކޭ ދޯ\nޢަހަރެމެންނަށް ވެސް ދުވަހެއް އަންނާނެ ހަދާން ކުރާތި ލާދީނީ ސަރުކާރަށް ތާއިދު ކުރާމީހުން ޖަވާބު ދޭންޖެހޭނެ\nނޮވެމްބަރު 3, 2020 14:33\nއިލިޔާސް ގަސިމް ބުނާގޮ ތައް ވަހަކަދަކަންމަޖުބުރުވާނެ އެވެސް މިނިވަން ކަމެ ތް ނެ ތް އަގައިންބަސްބުނުމުގެއިލިޔާސް އަކަށް ގަސިމްގެ ޕަޕަޓެ\nނޮވެމްބަރު 3, 2020 14:46\nޤައުމުގެޢިލްމުވެރިން މިހާބޮޑަށް ލޯއަދިރިވެ އަމިއްލައެދުންބޮޑުވީމާ ޤައިމުގެ ޙާލަތާއިމެދު ލޮލުން ކަރުނަ ނާންނާނީކޮންލޮލަކުންތޯއެވެ. ޤައުމުގެޙާލަތާ މެދުސަހަރޯވެރިނުވާނީ ކޮންފަރުދެއްތޯއެވެ.\nނޮވެމްބަރު 3, 2020 14:49\nއިލްޔާސް ޤަބޫލު ނުކުރިޔަސް އެކަން އެބަ ހިނގާ. ތިޔަ އައިނު ބާލައިފަ ބޭލީމަ ފެންނާނެ\nނޮވެމްބަރު 3, 2020 14:51\nބަލަގަ އެހެންވެދޯ ރަސޫލާއަށް ފުރައްސާރަކޮއް ގުރުއާނައް ހަޖޫޖެހި މީހުނައް ތިބުނާރައީސްމީހާ ރައްޔިތުންގެ ފައިސާއިން ބޮޑުމުސާރަދީގެން ރައީސްމީހާގެ އޮފީސްކިއާތަނުގަ ގެންގުޅޭކަން ކަލެއައް ބުރާނތިވެފަ ހުރީމަނޭގެނީ ދޯއެވެ .. ތިވެސް މުނާފިގުންގެ ވައްތަރެއް...\nނޮވެމްބަރު 3, 2020 14:53\nމަނިކު ފާނު ކޮންމެ ފަދަ ވާހަކައެއް ވެސް މިހާރު ދައްކަފާނެ ދަހިވެ ތިކަމުގަ....\nނޮވެމްބަރު 3, 2020 14:54\nމުދަލާއި ފައިސާގެ ދަހިވެތި ކަމުގައި ދީން ހަތިޔާރަކަށް ހައްދަވައިގެން އުޅުއްވާ ދޫފަރިތަ ސިޔާސި ހަރަކާތް ތެރިޔާ ޝޭޙް އިޔާސް.\nނޮވެމްބަރު 3, 2020 15:10\nރައިސް ގެރިކިރު ގިރާގެން ބުޔަސް ކަލޭ ގަބޫލުނުކުރާނެ އެހެނީ ކަލޭ ތީ ލާދީނީ ބައިގަނޑައް ވާގިދޭ ލާރިޔައް ދީންވިއްކާ ސޭކެއްވީމަ ސާފުވެއްޖެ ތަ\nނޮވެމްބަރު 3, 2020 15:49\nއެމްޑީއެންގެ ވާހަކަދެއްކީމާ މި މީހުން ބަހެއް ނުބުނެއި ދެން މި ބުނަނީ އިސްލާމްދީން ދަމަހައްޓާ ރައީސެކޭ ހުރީ އިލްޔާސް ހެޔޮވާނީ ކިހިނެއް\nނޮވެމްބަރު 3, 2020 17:53\nކުރީސަރުކާރާ ބޭރުގެ ގައުމުތަކާ އެކަހެރިވާންށާއި ޓުވަރިޒަމް ބޯއިކަޓްކުރާށާއި އިގްތިޞާދު އިދަޖެއްސުމަށް ބޭރުގައި މަސައކަތްކުރީ މިހާރުއޮތް ސަރުކާރުގެ ބޭފުޅުންނެވެ. ވީމާ އިބޫގެ ވާހަކަރަގަޅެއްނޫނެވެ. އަދި އިލިޔާހަކީވެސް އިޙްލާސްތެރި ޝޭހެއްނޫނެވެ.\nނޮވެމްބަރު 3, 2020 18:28\nޟަނިކުފާނަށް ކިހިނެއްވރފަތޯ ތިހުރީ\nނޮވެމްބަރު 3, 2020 18:42\nމިފަހަރު ކަންނެލި އޮޑިއެއް ނޫން މަސްކިރާ ބޯޓެއް ކަންނޭނގެ ލިބުނީ. މިކަހަލަ ބަސްތައް ބުނަމުން ގޮސް ފިރުއައުނު އަކީ އިޚްލާޞްތެރި އަޅެކޭ ބުނަން ދެން ޝައިތާނާ އެމީހުން މަގު ފުރައްދާނެ.\nނޮވެމްބަރު 3, 2020 20:14\nމި ޝެއިޚްއަކީ އަމިއްލަ އެދުމެއް އޮތިއްޔާ އިސްލާމްދީނާ ދެކޮޅަށްދިވެހިން ގެ ބަޔަކު ކުރަމުންދާ ކަންތައްތައް ލޮލަށްފެނުނަސް ނުފެންނަކަމަށް\nހަދާ އެކަންކުރާމީހުނަށް ހިތްވަރުދޭ މީހުންނަށްވެސް ސަނާކިޔާ ފައްކާ ރޯނުއެދުރެއް. އެނ ގިތިބެ ނޭނ ގޭކަމަށް ހަދާމީހުންނަށްވުރެ ނުބައިބަޔަކީ ކޮބައިބާ؟\nނޮވެމްބަރު 3, 2020 20:25\nއިންޑިއާއަށް ގޮސް އެތާ ހުރެ ޓުއިޓު ކުރުމުން ތި ސޭކުގެ ދީނީ ފެން ވަރު ވަޒަން ކުރެވިއްޖެ. ލަދު ހަޔާތް ކޮބާ؟ ފައިސާއަށް ވިކޭ މި ކަހަލަ ޤައްދާރުންނާ ހެދި މި ޤައުމު މި ދަރަޖައަށް މި ވެއްޓުނީ..\nނޮވެމްބަރު 4, 2020 05:01\nމިހާރު މެލޭޝިއާގަ އޮފިޝަލް ޕާސްޕޯޓަކާ ، ހުންނާނެ ގެޔަކާ ދުއްވާނެ ކާރަކާކެއިން ބުއިމާ ބޭހުގެ ޚަރަދު ސަރު ކާރުން ދޭކަމްށްވަނީ މުސާރަ އެއްނޯވެޔޯ ، މުސާރަ އަކަށް ވުރެ މާ ރަގަޅެއްނު\nނޮވެމްބަރު 3, 2020 22:48\nނޮވެމްބަރު 4, 2020 02:58\nދައްޖާލުގެ ނިއްކުރީގަ ލިޔެވިފަ އިންނަ 'ކާފިރު' ނުފެންނަނީ ލޮލައް ނުފެންނާތީކީ ނޫން! އެއީ ހިއް ކަނުވީމަ.....\nނޮވެމްބަރު 4, 2020 09:03\nމަތި އޮމާން ކުރާނެ ކަމެއް. ދެކޮޅަށް އެއްޗެއް ނުބެނެވޭނެތާ. ނަންނެތްވަޒީފާގެއްލިދާނެ. އެހެންނޫނަސް މިވެރިކަން ގެންނަން އިންޑިޔާއަށް ދަރާވިކިފަ ތިބިވަރު ތިއެނގެނީ. ދެންތިބޭ ދެސޭކުން ބާރަށް އަތްޖަހަން. މީނާމީ ފުރަތަމަ މަޝްހޫރުވެގެން އައިދުވަސްވަރު މައުމޫނަށް އެހާ އެއްޗިހިކީމީހެއް ހުސެންރަޝީދާ މީނާޔާ. ރެކޯޑުތަކުންއެހެރީ އެނގެން އިވެން. ލަދުކޮބާ. ޝޭހުންނޯ.\nނޮވެމްބަރު 4, 2020 15:02\nއެއްޗެއް ގެއްލުވާލަން އުޅެދާނެކަމަށް ގަބޫލުކުރެވޭނީ ތިމާގެ މަގާމު ގެއްލޭ ދުވަހު. އޭރުން ވަރަށް ގިނަ އެއްޗެހި ގެއްލިއްޖެކަމަށް ފެންނާނެ. މިހާރު ސަރުކާރުން ފަންޑުކޮށްދީފަ ދީން ސިޔާސީކޮށްގެން ބަސްބުނުވަން ތިހެން ބަހައްޓާފަ ހުންނަހާ ދުވަހު ދައްކާނީ ތިޔަކަހަލަ ވާހަކަ.


ބިޒްނަސް އިންފޮމޭޝަން ސަރވިސަސް ޔުނިޓް، މިނިސްޓްރީ އޮފް އިކޮނޮމިކް ޑެވެލޮޕްމެންޓް\nރަޖިސްޓްރީކުރެވިފައިވާ ވިޔަފާރިތަކާއިގުޅޭ މައުލޫމާތު ހޯދުމަށް ސަރުކާރު އޮފީސްތަކުން / ކޯޓުތަކުން އަދި ވިޔަފާރިތަކުންލިބޭ ސިޓީ އަދި އީމެއިލް ތަކަށް ޖަވާބުދިނުން.\nރަޖިސްޓްރީކުރެވޭ ވިޔަފާރިތަކާއިގުޅޭ މައުލޫމާތުހޯދުމަށް ބޭންކާއި، ލޯފާމާއި، ކުންފުނި އަދި އަމިއްލަ ފަރާތްތަކުން ފޮނުވާ ސިޓީތަކަށް ޑިއުޑެލިޖެންސް ހެދުން.\nރަޖިސްޓްރީކުރަން އަދި ކެންސަލްކުރަން ހުށަހެޅޭ ވަޒީފާދޭ އެޖެންސީތަކުގެ އެޕްލިކޭޝަން ޕްރޮސެސްކޮށް ނިންމުން އަދި އެކަމާގުޅޭ މަޢުލޫމާތު އަޕްޑޭޓްކޮށް ބެލެހެއްޓުން.\nކުދި އަދި މެދު ފަންތީގެ ވިޔަފާރި ގިންތިކުރުމަށް ހުށަހެޅޭ އެޕްލިކޭޝަންތައް ޗެކްކޮށް ޕްރޮސެސްކުރުން އަދި އެކަމާގުޅޭ މަޢުލޫމާތު އަޕްޑޭޓްކޮށް ބެލެހެއްޓުން.\nއިމްޕޯޓް ޑިއުޓީ މާފުކުރުމަށްއެދި ހުށަހެޅޭ އެޕްލިކޭޝަންތައް ޕްރޮސެސްކުރުން އަދި ގަވާއިދުން މަޢުލޫމާތު ބެލެހެއްޓުން.\nއޮންލައިންކޮށް ހުށަހެޅޭ އެޕްލިކޭޝަންތައް ޗެކްކޮށް ނިންމުން.\nއެދުވަހެއްގައި ނިންމާ އެޕްލިކޭޝަންތައް އަޕްލޯޑްކޮށް ބިޒްނަސް ޕޯޓަލް އަޕްޑޭޓްކުރުން.\nކުންފުނީގެ އަހަރީ ހިސާބު ހުށަހެޅުމުން، ޝީޓް އަޕްޑޭޓް ކުރުން.\n- ވަޒީފާއާއި ގުޅޭ ދާއިރާ "އެޑްމިނިސްޓްރޭޝަން" އިން ލިބިފައިވާ ތަޖުރިބާއަށް ބަލައިގެން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 29 އޭޕްރިލް 2019 ވާ ހޯމަ ދުވަހުގެ 12:00ގެ ކުރިން، މިނިސްޓްރީ އޮފް އިކޮނޮމިކް ޑިވެލޮޕްމެންޓް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް hr@trade.gov.mv މެދުވެރިކޮށްވެސް އަދި ފެކްސް +9603323840 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nސުންގަޑި: 29 އޭޕްރިލް 2019 1200


"Haathi Mere Saathi" Ah Rana 30 Kilo Lui kuri - Vaguthu\nއިންޑިއާގެ މަޝްހޫރު ބަތަލާ ރާނަ ދަގުބާޓީގެ މިހާރު ނެރުމަށް ހަމަޖެހިފައިވާ ފިލްމަށް ފިޓުވުމުގެ ގޮތުން އޭނާ ވަނީ 30 ކިލޯ ވަނީ ލުއިކޮށްފައެވެ.\nޕްރަބޫ ސޮލޮމާން ޑައިރެކްޓްކޮށް އޭޕްރިލް2ވަނަ ދުވަހު ނެރުމަށް ހަމަޖެހިފައިވާ "ހާތީ މެރޭ ސާތީ" ގެ ލީޑު ރޯލުން ރާނާ ދައްގޫބާޓީގެ އިތުރުން ފެނިގެންދާނީ ޕުލްކިތް ސަމްރާތު އާއި ސްރެޔާ ޕިލްގޯންކަރް އަދި ޒޯޔާ ހުސެއިނެވެ.\nމި ފިލްމު ވަނީ ތަމިލް، ތެލޫގޫ އަދި ހިންދީ އިން ކުޅެފައެވެ. އިންޑިއާގެ ނޫސްތަކުން ބުނާގޮތުގައި މި ފިލްމުން "ކަޒިރަންގާ"ގައި އުޅޭ އެތްތަކުގެ ވާހަކަ ކިޔައިދޭނެއެވެ.\nމިދިޔަ ހަފްތާގައި މި ފިލްމުގެ ޓީޒާ ވަނީ ނެރެފައެވެ. މީގެކުރިން އަޑުތައް ފެތުރިފައިވާ ގޮތުގައި މި ފިލްމަކީ 1971 ވަނަ ރާޖޭޝް ކަންނާގެ "ހާތީ މެރޭ ސާތީ"ގެ ރިމޭކް ފިލްމެކެވެ. މި ފިލްމުގައި ފެނިގެންދަނީ އެތަކާއި އިންސާނަކާއި ދެމެދު އޮންނަ އެކުވެރިކަމުގެ ގުޅުމުގެ ވާހަކައެވެ.\nއިންޑިއާގެ ނޫސްތަކުން ބުނާ ގޮތުގައި މި ފިލްމަށް ރެޑީ ވުމުގެ ގޮތުން ރާނާ2އަހަރަށް ވުރެ ގިނަ ދުވަހު ޑައިޓްކޮށް ހަށިގަނޑު ފިޓްކުރުމަށް ވަރަށް ގިނަ ވަގުތުތަކެއް ހޭދަކޮށްފައެވެ. މި ފިލްމުގައި އޭނާ ފެނިގެންދާނީ ޖަންގަލޫގައި ދިރިއުޅޭ އުމުރުން 50 އަހަރުގެ މީހެއްގެ ރޯލުންއެވެ.


ޑިމެންޝިއާ – ދިވެހި ނޫސް\nHome ⁄ ވާހަކަ ⁄ ޑިމެންޝިއާ\n“މިއަދު ވެސް ހަނދާން ނެތިގެން ދޯ ފިލާވަޅު ނުނިންމަ ތިޔައީ! ހަނދާން ނެތިގެން ދޯ އިއްޔަ ގަޑި ނިންމާފަ މަޑުކުރާށޭ ބުނީމާ މަޑުނުކޮށް ދިޔައީވެސް! ކީއްވެތަ ހަނދާން ނެތިގެން ތި ޔުނީފޯރމް ނުލައި ނާންނަނީ!”\nމުދައްރިސް ވެސް ނުކިއްސަރު ގޮތުގައި އަހަންނަަށް މަލާމަތްކޮށްލިއެވެ. ކުލާހުގެ ހުރިޙާ ކުދިން ޕަކަޕަކަ ލާފައި ހޭންފެށިއެވެ.\n” ކޮން މޫދާއްރީ…..ސް އެކޭ ކިޔާކަށް! މިއަދު ޒާހީގެ ބެލެނެވެރިޔާ ގެންނާނަން! މިހާރުގެ ޒާހީގެ ކަންތައް މާ މައްޗަށް މިދަނީ! މިހާރު އެއް ފަހަރަށް ދޫކޮށްލެވިއްޖެ!”\nކަންތައްތައްވާނީ މިހެންކަން ކުރިންވެސް އަހަންނަށް އެނގެއެވެ. އަހަރެން ކުރާނީ ކިޔެއް ހެއްޔެވެ؟ ހަމަ ހަނދާންނުވަނީއެވެ. ގެޔަށް ގޮސް ވެސް ފިލާވަޅު ހެދުމަށް ހަނދާން ކުރުމަށް ވަރަށް މަސައްކަތްކުރަމެވެ. ކޮންމެ ވެސް ކަމެއް ކުރަންޖެހޭ ކަން ހަނދާނުގައި ހުރެއެވެ. ނަމަވެސް ކޮންކަމެއްކަމެއް އެއްގޮތަކަށް ވެސް ހަމަ ހަނދާނަކަށް ނާންނަނީއެވެ.\n“ކިހާ ބޮޑު ކަމެއް މީދެން ޒާހީ! ކޮންމެ ދުވަހަކުވެސް ކޮންމެ ވެސް މުދައްރިސެއް މަ ސުކޫލަށް ގެންނާނެ! އެންމެން ވެސް ހަމަ އެއް ބަންޖެއް މިކިޔަނީ! ފިލާވަޅެއް ނުހަދައޭ! ފިލާވަޅެއް ދަހެއް ނުކުރެއޭ! ގަޑި ނިންމާފަ މަޑެއް ނުކުރެއޭ! ލަދުން ބިންފަޅައިގެން އަޑިއަށް ހިނގައިދާނެ! ބަލަ ޒާހީ މިހާރު ތިއުޅެނީ ގްރޭޑް 05 އެއްގައޭ! އަމިއްލައަށް ޒިންމާ ނަގަން ދަސްކޮށްބަލަ! މިހާރު ތިއީ ބޮޑުމީހެކޭ! ކޮންމެ ފަހަރަކު މަންމަ ބުނީމައެއް ނޫނޭ ގޮސް ފިލާވަޅުހަދާނީ!”\nމަންމަގެ އެ ބަސްތަކާއެކު އަހަރެންގެ މޫޑް އެއްކޮށް ގެއްލިޖެއެވެ. ނަފްސް ކުށްވެރި ކުރެވެން ފަށައިފިއެވެ. އަމިއްލަ ނަފްސާ ސުވާލުކުރީމެވެ.\n” މީހަކު ބުނާ އެއްޗެއް ހަނދާނުގައި ނުހުންނަނީ ކީއްވެ ހެއްޔެވެ؟ ފިލާވަޅު ހެދުމަށް ހަނދާން ނެތެނީ ކީއްވެ ހެއްޔެވެ؟ ފިލާވަޅުތައް އަހަރެންގެ ސިކުނޑީއަށް ނުވަންނަނީ ކީއްވެ ހެއްޔެވެ؟”\nޖަވާބެއް ނުލިބުނެވެ. ދެން އެކަން ވެސް އަހަރެންގެ ސިކުނޑިން ފިލައިގެން ހިނގައްޖެވެ. ފޫހިވެފައި ވުމުގެ ސަބަބުން އެއްޗެހި ބަދަލުކޮށްލައިގެން ފުޓްބޯޅަ ކުޅުމަށް ދަނޑަށް ދިޔައީމެވެ. ކަމެއްވީހެން ހީވެސް ނުވެއެވެ. ދާދިފަހުން ޖެހި ބިހި ކަހައިވެސް ނުލައެވެ.\nހީވަނީ މަގުގެ އެއްކޮޅުގައި ހުރެފައި މީހަކު އަހަންނަށް މަޑުމަޑުން ގޮވާހެންނެވެ. އެއީ ވެސް ބިލާހެކެވެ. މިގޮވަނީ މަންމައެވެ. މަންމަ އިނީ ކައިރީ އިން ސޯފާގައެވެ. މަންމަގެ މޫނުމައްޗަށް އަރާފައިވާ ކުލައިން އަހަންނަށް ގޮވައިތާ ލައްކަ އިރުވެއްޖެކަން އަހަންނަަށް އިހުސާސް ކުރެވުނެވެ.\n” ބަލަ އަބަދު ކޮންހިޔާލަކަށް ގެއްލިފަތަ ތިއިންނަނީ… މިހާރު ކިތައް ފަހަރު ޒާހީ ކައިރީ މިބުނަނީ ތިތަނުން ފެންވަރަން ދާށޭ! އެއޮށްގެން އިރުއޮށްސެނީއޭ..”\nއެއްޗެކޭ ބުނަން އުޅެފައިވެސް އެ ބުަނަން އުޅުނު ޖުމުލަ ދުލަށް ނައުމުން އިތުރަށް ކޮށައި މަށައިގެން އެ ޖުމުލަ ބުނުމުގެ ބަދަލުގައި އަހަރެން ގޮސް ކޮޓަރިއަށް ވަނީމެވެ. އެހެން ވާހަކަދައްކައިފިނަމަ މަންމަގެ ފައިވާނުގައި ހުރި ވަރު މިރޭވެސް ދައްކައިލާފާނެވެ.\n“މަންމާ!!.. މިތާ… އެ.އަރޕޯ…ޓުގައި މި ކިއެއްކުރަނީ….؟”\n” ސާބަސް ޒާހީ! ހަމަ މަ އަނގަ ނުގޮށްވިގެން ދޯ ތި އުޅެނީ! މިހުރީ މިއަދު ދޮންދައްތަ ޑަކްޓަރީ ފާސް ނަގައިގެން ރާއްޖެ އަންނާތީ ދޮންދައްތަ ބަލައި އައިސް އެންނު”\nޖުމުލަތަކަކާއެކު މޫނުމައްޗަށް ވެސް އެތިފަހަރެއް ލިބުނެވެ. ތެދެކެވެ. މި ހުރި ދޮންދައްތަ ބަލައި އައިސްފައެވެ. އެކަން އަހަރެންގެ ހަނދާނުން އެހާ އަވަހަށް ކައްސައިލީ ކީއްވެހެއްޔެވެ؟ މިއަދު ހަތަރުދަމު އެކަމާ އުފާފާޅުކުރި އިރު އެހާ އަވަަހަށް އެ ހަނދާންނެތުނީ ކީއްވެހެއްޔެވެ؟ އެކަމާމެދު އަނެއްކާ ފިކުރު ކުރަންވެއްޖެނަމަ އަހަރެންގެ ސިކުނޑި ގޮވައިދާނެއެވެ.\nއަހަރެންގެ މި އައިބު ދިރިއުޅުނުން ފުރަތަަމަ ވެސް އަޅައިގަނީ ދޮންދައްތަގެ ލޮލުގައެވެ. އަދި ވަރަށް ރަނގަޅަށް އަހަރެންގެ އަމަލުތައް ކައިރިން ދޮންދައްތަ ބަލަމުންދާކަން އަހަންނަށް ފާހަގަކުރެވުނެވެ. މިހުރިހާ ދުވަސްތަކެއްގައި އަހަރެންގެ ހިތުގައި އުފެދޭ ޝަކުވާތަކަށް ޖަވާބުދިނީ ދޮންދައްތައެވެ. އަހަރެންގެ ސިކުނޑީގައި އުފެދޭ ސުވާލުތަކަށް ޖަވާބު ލިބުނީ ދޮންދައްތަގެ ފަރާތުންނެވެ.\n” އާން މަންމާ! އެއީ ޒާހީ ކޮއްކޮ އަމިއްލަ އަށް އުޅޭ ގޮތެއް ނޫން! އެއީ “ޑިމެންޝިއާ” ކިޔާ ބައްޔެއް! މާނައަކީ ސިކުނޑީގެ ސެލްތައް ހަލާކުވަނީއޭ! އެކަމުގެ ސަބަބުން ކަންތައްތައް ވަރަށް އަވަހަށް ހަނދާނުން ކައްސާލައިގެން ދާނެ! ވާހަކަ ދެއްކުމުގައި ލަސްކަމަކާ އައިބުކަމެއް ފާޙަގައެއް ނުކުރެވޭތަ؟ އެއީ އެބަލީގެ ސަަބަބުން ސިކުނޑީގައި އުފެދޭ ޖުމުލަތައް ދުލާ ހަމައަށް ފޯރުކޮށްދިނުމުގެ މަރުހަލާގައި އުނގޫތަކެއް ދިމާވާތީ! އަދި މި ބަލީގެ ސަބަބުން ވަރަށް އަވަހަށް މޫޑް ވެސް ބަދަލުވެގެންދާނެ! ބައެއް ފަހަރު ފުން ހިޔާަލަކަށް ވެސް ގެއްލިފައި އިނެދާނެ!”\nހުރިހާ ޝުކުރެއް ވެސް ހައްޤުވެގެން ވަނީ ދޮންދައްތައަށެވެ. ދޮންދައްތަގެ ލަފާގެ މަތިން މިހާރު މި ބައްޔާ ގުޅޭ ޙާއްސަ މީހަކަށް ދެއްކިއްޖެއެވެ. އަދި ދިން ބޭސްތަކާއި ޕްރެކްޓިކަލް އެކްސަސައިޒްތަކުގެ ސަބަބުން މިހާރު ކޮންމެވެސް ވަރެއްގެ ކުރިއެރުމެއް އައިކަން ހުދު އަހަރެންނަށް ވެސް ފާޙަގަކުރެވުނެވެ. ދަރިންގެ އަމަލުތައް ހުންނަ ގޮތްތައް މައިންބަފައިން ކައިރިން ބަލަން ޖެހެއެވެ. އަދި ފާހަގަވާ އައިބު ގޮތްތައް މީހުންނާ ހިއްސާކޮށް އެކަމަށް ހައްލެއް ހޯދުމަކީ މުހިއްމު ކަމެކެވެ. މިއާ ހިލާފަށް އެކުދިންނަށް ދިމާއަށް ރުޅިއައިސް އެއްޗެހި ކިޔާ އަނިޔާ ކުރުމުން މިފަދަ ކަންކަމަށް އެއްްވެސް ހައްލެއްނުލިބޭނެއެވެ.\nvaahakaige name Bing kurinama dho ?\nމި ވާހަކައިގެ ނަން ގޫގުލް ކުރީމަ އަންނަނީ ފްރާންސް ބަހެއްގެ ގޮތުގައި..ވާހަކަ ކިޔާލީމަ މި އިނގުނީ މި ލިޔުންތެރިޔާ ލިޔަން މި އުޅެނީ ޑިމެންޝިއާ އާއި ބެހޭގޮތުން ކަން….\nބައްޔަށް ކިޔާ ނަން އޮޅިގެން އެގޮތަށް ލިޔެވުނީތޯ؟\n?Isn’t it dementia\nއެމްއައިބީގައި ބޭނުން ނުކޮށް ހުރި 200 އަށްވުރެ ގިނަ އެކައުންޓް އުވާލަނީ


India Ah Veleege Thoofaaneh Arai Gina Bayaku Maruvanee - Vaguthu\nއިންޑިއާއަށް ބާރުގަދަ ވެލީގެ ތޫފާނެއް އަރައި ގިނަ ބަޔަކު މަރުވަނީ\nއަވައްޓެރި އިންޑިއާއަށް ވެލީގެ ތޫފާނެއް އަރައި ގިނަ ޢަދަދެއްގެ ބަޔަކު މަރުވެއްޖެއެވެ.\nޚަބަރުތައް ބުނާގޮތުގައި، މި ތޫފާން އަރާފައިވަނީ އިންޑިއާގެ އުތުރުން ރާޖަސްތާނާއި އުއްތަރ ޕްރަދޭޝް ހިމެނޭ ސަރަޙައްދަށެވެ. އެގޮތުން މި ތޫފާނުގެ ސަބަބުން މިހާތަނަށް މަރުވި މީހުންގެ ޢަދަދު 98 އަށް އަރާފައިވާއިރު، 140 އަށްވުރެ ގިނަ މީހުންނަށް އެކިވަރުގެ އަނިޔާ ލިބިފައިވާ ކަމަށް ޚަބަރުތައް ބުނެއެވެ.\nމި ހާދިސާގައި އަނިޔާވި މީހުންގެ ތެރެއިން ބައެއް މީހުންގެ ހާލު ސީރިއަށްވުމާއި އެކު، ތޫފާނުގެ ބާރުމިން އަދިވެސް އިތުރުވަމުންދާތީ، އޮފިޝަލުން ބުނެފައިވަނީ ތޫފާނުގައި މަރުވި މީހުންގެ ޢަދަދު އިތުރުވުން އެކަށީގެންވާ ކަމަށެވެ. އެފަރާތްތަކުން ބުނެފައިވަނީ، މީހުންގެ އިތުރުން މިހާތަނަށް ތޫފާނުގެ ސަބަބުން 150 އަށްވުރެ ގިނަ ޖަނަވާރުތައްވެސް މަރުވެފައިވާކަމަށެވެ.\nމިއީ ފާއިތުވެދިޔަ 25 އަހަރުގެ ތެރޭގައިވެސް އިންޑިއާއަށް އެރި މިފަދަ އެންމެ ގެއްލުން ބޮޑު ތޫފާނެވެ. މި ތޫފާނުގައި އިންޑިއާގެ އެކި ސަރަޙައްދުތަކުން ކަރަންޓުގެ ޚިދުމަތްވެސް ވަނީ ކެނޑިފައެވެ.\nއިންޑިއާއަށް ވެލީގެ ތޫފާން އަރަމުން މިދަނީ، އެޤައުމުގެ މޫސުން ވަރަށް ބޮޑަށް ގޯސްވެ މޫސުމީ ހާދިސާތައްވެސް ކުރިމަތިވަމުންދާ ދަނޑިވަޅެއްގައެވެ. އެގޮތުން ފާއިތުވެދިޔަ ދުވަސްތަކުގައި ހޮނު އެޅުމުގެ ސަބަބުންވެސް ގިނަ ޢަދަދެއްގެ ބަޔަކު އެޤައުމުން ވަނީ މަރުވެފައެވެ.\nމެއި 3, 2018 20:26\nއަދިވެސް މުސްލިމުން ނަމާދުކުރަން ތިއްބާ ދުއްތުރާ ނުކޮށް އިސްލާމްދީނަށް ރުޖޫޢަވެ ﷲއަށް ބިރުވެތިވޭ.\nމެއި 3, 2018 20:30\nއަދިވެސް ނުވިސްނޭނެ ދެންވެސް ރޭޕުކުރުން ހުއްޓާލާ ތައުބާވޭ\nމެއި 3, 2018 20:53\nމުސްލިމުންނަަށް އަހުވާ ދައްކާ މުސްލިމުން ނައްތަާލަން އުޅެންްްޏާ ހުރިކަމެެެއްވެސް ކުރިމަތިވާނެ.\nމެއި 3, 2018 21:28\nއަދިވެސް ހައްޤުގެ މަގަށް ރުޖޫއަވާކަށް ނުވޭތޯ. ﷲ ގެ އެއްކައުވަންތަކަމަށް ހެކިވެ ބާތިލް އިލާހުންތައް ދޫކޮށްލަން ނުވޭތޯ؟\nމެއި 3, 2018 21:50\nﷲގެ ކޯފާއެއް ތީ.. އަދިވެސް ރޭޕް ކޮއް މީހުން މަރާ.\nމެއި 4, 2018 13:39\nމެއި 4, 2018 21:25


ފިއުލް ސަޕްލައިސް މޯލްޑިވްސް ޕްރައިވެޓް ލިމިޓެޑް\nއެފް.އެސް.އެމް ކ.ތިލަފުށި ސައިޓްގެ ޖެޓީއާއި، ސ.ގަން ސައިޓްގެ ފިއުލް ޖެޓީ ރަނގަޅު ފެންވަރަކަށް މަރާމާތުކުރުމަށް\nޕްރޮޕޯޒަލް ހުށަހެޅުއްވުމުގެ ދަޢުވަތު\nއެފް.އެސް.އެމް ކ.ތިލަފުށި ސައިޓްގެ ޖެޓީއާއި، ސ.ގަން ސައިޓުގެ ފިއުލް ޖެޓީ ރަނގަޅު ފެންވަރަކަށް މަރާމާތުކުރުމަށް ބޭނުންވެފައިވާތީ، ޖެޓީގެ ޑީޓެއިލް ޑްރޯވިންގ އާއި ޓެކްނިކަލް ސްޕެސިފިކޭޝަން އަދި ޢަމަލީ މަސައްކަތް ހިނގަމުންދާއިރު ކޮންސަލްޓެންސީގެ ޚިދުމަތް ދެއްވާނެ ފަރާތެއް ހޯދުމަށް ކުރެވުނު އިޢުލާނު (ނަންބަރު: FSM-ADV-2016/009) އަށް އެކަށީގެންވާ ތަރުޙީބެއް ލިބިފައިނުވާތީ އެއިޢުލާނު ބާޠިލުކޮށް، އަލުން އެފުރުޞަތު ހުޅުވާލަމެވެ.\nވީމާ، މަތީގައި ދެންނެވުނު މަސައްކަތްތައް ކޮށްދެއްވުމަށް ޝައުޤުވެރިވެލައްވާ ފަރާތްތަކުން 09 މާރިޗު 2016 ވާ ބުދަ ދުވަހުގެ 14:00 އަށް، އެސްޓީއޯ އައިފާނު ބިލްޑިންގގެ4ވަނަ ފަންގިފިލާގައި ހުންނަ މިކުންފުނީގެ މައިއޮފީހަށް ވަޑައިގެން އަންދާސީހިސާބު ހުށަހެޅުއްވުން އެދެމެވެ.\nޕްރޮޕޯޒަލް ހުށަހަޅުއްވާއިރު، ޑީޓެއިލް ޑްރޯވިންގ އާއި ޓެކްނިކަލް ސްޕެސިފިކޭޝަންގެ އަގު ވަކިން އަދި ކޮންސަލްޓެންސީ ޚިދުމަތުގެ އަގު ވަކިން ހުށަހެޅުމަށް ދެންނެވީމެވެ.\nއިތުރު މަޢުލޫމާތު ހޯއްދެވުމަށް 3331457 ނުވަތަ 3331453 ނަންބަރު ފޯނަށް ގުޅުވުން އެދެމެވެ. ނުވަތަ [email protected] އަށް އީމެއިލް ކުރެއްވުން އެދެމެވެ.\n29 ފެބުރުވަރީ 2016\nޕަބްލިޝްކުރި ތާރީޚު: 03 މާރިޗު 2016\nޕަބްލިޝްކުރި ގަޑި: 1103\nސުންގަޑި: 09 މާރިޗު 2016 1400


Adeeb ah ihumaaleh nuvan, hurihaa faruvaa eh ebadhey: Azleen | Mihaaru\nޚަބަރު / ކުރީގެ މިނިސްޓަރު އަޒްލީން އަހުމަދު\nއަދީބަށް އިހުމާލެއް ނުވަން، ހުރިހާ ފަރުވާއެއް އެބަދޭ: އަޒްލީން\nސިވިލް ކޯޓުގައި ބޭއްވި ޝަރީއަތަށް ފަހު، އަދީބު އަނބުރާ ދޫނިދު އަށް ގެންދަނީ.---ފޮޓޯ: ނިޝާން އަލީ/މިހާރު\n18 ޖެނުއަރީ 2018 - 12:02\nކުރީގެ ނައިބު ރައީސް އަހުމަދު އަދީބު ބޭސްފަރުވާ އިން މަހްރޫމް ނުކުރާ ކަމަށާއި ރާއްޖެ އިން ލިބެން ހުރި ހުރިހާ ފަރުވާއެއް ދެމުން އަންނަ ކަމަށް ހޯމް މިނިސްޓަރު އަޒްލީން އަހުމަދު ރޭ ވިދާޅުވެއްޖެ އެވެ.\nޕީއެސްއެމްގެ "އުއްމީދާއި ކުރިއެރުން" ޕްރޮގްރާމްގައި އަޒްލީން ވިދާޅުވީ އަދީބާ މެދު ސަރުކާރުން އިހުމާލުވާ ކަމަށް ބުނެ، ވާހަކަ ދައްކަނީ ފިތުނަ އުފައްދަން ކަމަށެވެ. އަދި އަދީބާ މެދު ހާއްސަ ނަޒަރެއް ސަރުކާރުން ގެންގުޅެމުން ނުދާ ކަމަަށް ވެސް އަޒްލީން ވިދާޅުވި އެވެ.\n"އަދީބަށް ހައްގު ކަންތައްތަކެއް ކޮށްދެމުން ސަރުކާރުން އެދަނީ. އަދީބުގެ ބޭސްފަރުވާ އަށް ސަރުކާރުން އިހުމާލެއް ނުވާނެ. ސަރުކާރުން ކޮށްދޭން ޖެހޭ ކަމެއް ކޮށްދޭނެ،" އަޒްލީން ވިދާޅުވި އެވެ.\nއަދީބަކީ ދައުލަތުގެ ގިނަ ފައިސާތަކަކަށް ހިޔާނަތްތެރިވެފައިވާ ބޭފުޅަކަށްވާތީ ބޭސްފަރުވާ އަށް ރާއްޖެ އިން ބޭރަށް ފޮނުވައިފި ނަމަ، އެ ހުރިހާ ފައިސާ ދުވަހަކު ވެސް ނުލިބިދާނެ ކަން ރައްޔިތުން އިހްސާސް ކުރާ ކަމަށް އޭނާ ވިދާޅުވި އެވެ.\nއަދީބަކީ ދައުލަތުގެ ފައިސާ ނަންގަވައި، އެ ބޭނުން ކުރައްވާފައި ހުރި ކަމަށް ތުހުމަތު ކުރެއްވޭ ބޭފުޅެއް ކަމަށާއި އެ މައްސަލަތައް ތަހުގީގުކޮށް، ޝަރީއަތް ކުރަމުން އަންނަ ކަމަށް ވެސް އަޒްލީން ވިދާޅުވި އެވެ.\nކޮރަޕްޝަންގެ ބޮޑެތި ތުހުމަތުތަކެއް ކޮށްފައިވާ އަދީބު ރާއްޖެ އިން ބޭރަށް ފޮނުވޭނީ އޭނާ ދައުލަތަށް ދައްކަންޖެހޭ ފައިސާ ދެއްކުމުން ކަމަށް ސަރުކާރުން ކުރިން ވެސް ވަނީ ބުނެފަ އެވެ.\nއަދީބުގެ އާއިލާ އިން ބުނެފައިވާ ގޮތުގައި އޭނާ އަށް ވަނީ ސިއްހީ ގޮތުން ގިނަ މައްސަލަތަކެއް ކުރިމަތިވެފަ އެވެ. އެގޮތުން އޭނާގެ ލޮލަށް ގްލުކޮމާ ޖެހި، އެތެރެހަށީގައި ސިސްޓެއް އުފެދިފައިވާ ކަމަށް ވެސް ޑޮކްޓަރުންނާ ހަވާލާދީ އޭނާގެ އާއިލާ އިން ބުނެފައިވެ އެވެ. އެހެންވެ، ބޭސްފަރުވާ އަށް ރާއްޖެ އިން ބޭރަށް ދިއުމުގެ ހުއްދަ އަށް އެދުނުތާ އެތައް ދުވަހެއް ވީއިރު، ވެސް ސަރުކާރުން އެ ހުއްދައެއް ނުދެ އެވެ.\nއަޒްލީން ވިދާޅުވި ގޮތުގައި ދުނިޔޭގެ އެއްވެސް ގައުމެއްގައި ތިބޭ ގައިދީން ބަލިވީމަ، އެހެން ގައުމުތަކަށް ބޭސްފަރުވާ އަށް ފޮނުވުމަކީ ސަރުކާރުތަކުން ކުރާ ކަމެއް ނޫނެވެ. ރާއްޖޭގެ ސިއްހީ ދާއިރާ އަށް ބޮޑެތި ބަދަލުތަކެއް އައިސްފައިވާ އިރު، ވަރަށް ގިނަ ހިދުމަތްތަކެއް ރާއްޖެ އިން ލިބޭ ކަމަށް އޭނާ ވިދާޅުވި އެވެ.\n"ކިތައް ފަހަރުތޯ އަދީބު އައިޖީއެމްއެޗަށް ގެންދަވައިގެން، އޭޑީކޭ އަށް ގެންދަވައިގެން ހިދުމަތް ދެއްވާފައި ވަނީ؟" އަދީބު ޑޮކްޓަރަށް ދެއްކުމަށް އެކި ފަހަރުމަތިން މާލެ ގެނައިކަން ފާހަގަކުރައްވައި އަޒްލީން ވިދާޅުވި އެވެ.\nއަޒްލީން ވަނީ އަދީބާ މެދު ތަފާތު ކުރުން ގެންގުޅޭ ކަމަށް ބުނެ ފަތުރާ ވާހަކަތައް ދޮގުކުރައްވައިފަ އެވެ. އަދި އަދީބަށް ލިބިވަޑައިގަންނަވަން ޖެހޭ ހުރިހާ އިނާޔަތްތަކެއް ސަރުކާރުން ފޯރުކޮށްދޭ ކަމަށާއި ޖަލުތަކުގައި ތިބި ހުރިހާ ގައިދީންނާ މެދު އަމަލު ކުރަނީ އިންސާނިއްޔަތާ އެއްގޮތަށް ކަމަށް އޭނާ ވިދާޅުވި އެވެ.\n"އަޅުގަނޑު މައުލޫމާތު ސާފު ކުރިއިރު އަދީބު ދުވާލަކު އެއްފަހަރު އެއް ގަޑިއިރަށް ނިކުމެވަޑައިގެން ފުޓްބޯޅަ ވެސް ކުޅުއްވާ ހައްދަވާ ކަމަށް މައުލޫމާތު ލިބެނީ،" އަޒްލީން ވިދާޅުވި އެވެ.\nއަދީބު ބޭސްފަރުވާ އަށް ރާއްޖެ އިން ބޭރަށް ފޮނުވުމުގެ އަމުރަކަށް އެދި އޭނާގެ ފަރާތުން ސިވިލް ކޯޓަށް ހުށަހަޅާފައިވާ މައްސަލައިގެ ޝަރީއަތް ވަނީ ފަށައިފަ އެވެ.\nބޭސް ރާއްޖެ ކޮރަޕްޝަން ކަރެކްޝަނަލް ސާވިސް އަހުމަދު އަދީބު ކުރީގެ ނައިބު ރައީސް އަދީބު ކުރީގެ މިނިސްޓަރު އަޒްލީން އަހުމަދު\n8 ކޮމެންޓް, 20 ރިއެކްޝަންސް\nހުކުމް ތަންފީޒުކުރާ ނިކަމެތި ދިވެހި ރައްޔިތުންނަށްވެސް ދުވާލަކު 1 ގަޑިއިރު ފުޓްބޯޅަ ކުޅެން ބޭނުންނަމަ އެއިންތިޒާމް ހަމަޖައްސައިދޭން ޖެހޭނެ. އަދީބުއަކީ މާމަތީ ރާއްސެއްގައި ވިއްސާފައިހުރި އެހެން ދަރަޖައެއްގެ އިންސާނެއްނޫން.\nފުޓުބޯޅަ ކުޅެންދޯ ޖަލައްލާފަ ތިހުރީ! އަޖައިބެއްތީ\nބަލަ މިރާއްޖޭގެ އެއްވެސް ކޯޓަކުން އޭނަގެ މައްޗަށް ދައުލަތަށް ލާރި ދައްކަން ހުކުމް ކުރި ކަމެއް އެނގިފައެއް ނެތް. ދެން އަޒުލީނު ކޯއްޗެއް މިކިޔަނީ. މީހާއާ ސައިޒުން ނުބައްދަލު މަގާމެއް ލިބުނީމަ ތިހެން ލޯ ބޮޑުކޮށްފަ ލޭ މައްޗަށް ގޮސްގެން އުޅުނަކަސް އަހަރުމެން ބިރެއް ނުގަނޭ\nއަދީބު، ގާސިމް، ނަސީދު، އަދިވެސް އެހެން ވަރުގަދަ ސިޔާސީ މީހެއް ވެއްޖާ ފަރުވާ ދޭން ރާއްޖެއަށް ބޭރަށް. އާންމު ރައްޔިތެއް ވެއްޖާ ފަރުވާ ދޭންޖެހެނީ މާލެއިން ޕެނެޑޯލް ގުޅައެއް.\nއަޖައިބެއް މީދެންކާކުތަ ފުއްޕާކަށް!\n"އަދީބަކީ ދައުލަތުގެ ގިނަ ފައިސާތަކަކަށް ހިޔާނަތްތެރިވެފައިވާ ބޭފުޅަކަށްވާތީ ބޭސްފަރުވާ އަށް ރާއްޖެ އިން ބޭރަށް ފޮނުވައިފި ނަމަ، އެ ހުރިހާ ފައިސާ ދުވަހަކު ވެސް ނުލިބިދާނެ ކަން ރައްޔިތުން އިހްސާސް ކުރާ ކަމަށް އޭނާ ވިދާޅުވި އެވެ." ދެން ޖަލުގައި ބެހެއްޓިއްޔާ އެފައިސާ ލިބޭތަ؟\nބޭރުން ފަރުވާ ނުލިބުނަސް، މައްސަލައެއްނެތް. އަދީބު ޖަލަށްލީއިރު ހީވަނީ .....އެކަމު މިހާރު ވަރަށް ހަބޭސް. ޖަލަށް ލައިގެންވެސް މީހާ ހަމަޔަކަށްއެޅި ހިނގާލާ މާނޭވާނުލާ އުޅެވުނަސް، އެއީވެސް ހާސް ނިއުމަތޭ.\nކިތަަންނެ ގިނައިން ދޮގު ތަކުރާރުކުރިއަސް ތެދަކަށް ބަދަލެއްނުވާނެ!


India ge filmee tharin Raajje annaathee faadu kiyanee | Mihaaru\nއިންޑިއާގެ ކޮވިޑްގެ ހާލަތަށް ނުބަލައި ފިލްމީ ތަރިން ރާއްޖެ އަންނާތީ ފާޑުކިޔަނީ\nބަތަލާ ރަކުލް އާއިލާއާ އެކު ރާއްޖޭގައި ނަގާފައިވާ ފޮޓޯއެއް.\n25 ނޮވެމްބަރ 2020 - 11:59\nއިންޑިއާގައި އަދިވެސް ކޮވިޑް-19 ފެތުރުން އެކަށީގެންވާ ވަރަށް ކޮންޓްރޯލް ނުކުރެވިގެން ފިޔަވަޅުތައް އަޅަމުން ދިޔަ ނަމަވެސް އެ ގައުމުގެ ފިލްމީ ތަރިން ދިވެހިރާއްޖެ އަށް ޗުއްޓީ އަށް އަންނާތީ އެ ގައުމުގައި ފާޑުކިޔުންތައް އަމާޒުވެއްޖެ އެވެ.\nއިންޑިއާގައި މާޗް މަހު އިއުލާންކުރި ލޮކްޑައުން އަށް ޖުލައި މަހުގެ ތެރޭގައި ލުއިދީ، ދަތުރުފަތުރުގެ ހިދުމަތް ފެށުމާ އެކު އެ ގައުމުގެ މަޝްހޫރު ފިލްމީ ތަރިން ރާއްޖެ އައުން ވަނީ ވަރަށް ބޮޑަށް އިތުރުވެފަ އެވެ.\nމަޝްހޫރު ކޮމީޑިއަން އަދި އެކްޓަރު ވީރް ދާސް މި ހަފުތާގައި ކުރި ޓްވީޓެއްގައި މިކަމަށް ޖޯކު ވެސް ޖަހާފައިވެ އެވެ. އޭނާ ކުރި ޓްވީޓެއްގައި ބުނީ ފިލްމެއް ހަދާލެވޭ ވަރަށް ރާއްޖޭގައި މިހާރު އިންޑިއާގެ ތަރިން އެބަތިބި ކަމަށާއި ބޭނުންވަނީ ސްކްރިޕްޓަކާއި ކެމެރާއެއް ކަމަށެވެ.\nމަޝްހޫރު ތަރިންތަކެއް ރާއްޖޭގެ އެކި ރިސޯޓްތަކުގައި މިހާރު ވެސް ޗުއްޓީ ހޭދަކުރަމުން އަންނަ އިރު، ކުރިއަށް އޮތީ އާ އަހަރު ކަމަށް ވާތީ މި އަދަދު އިތުރުވާނެ ކަމަށް ބެލެވެ އެވެ.\nގައުމުގެ ކޮވިޑްގެ ހާލަތަށް ބެލުމެއް ނެތި ފިލްމީ ތަރިން ރާއްޖެ އައިސް އެ މީހުން ސޯޝަލް މީޑިއާގައި ދަތުރުގެ ފޮޓޯތައް ހިއްސާކުރަމުންދާތީ، އިންޑިއާގެ މަޝްހޫރު ނޫސްވެރިޔާ އަދި ކުރިން އެންޑީޓީވީގައި މަސައްކަތްކުރި ބަރްކާ ދަތު ވަނީ އެކަމަށް ވަރަށް ބޮޑަށް ފާޑުކިޔައިފަ އެވެ.\nއޭނާ ކުރި ޓްވީޓެއްގައި ބުނީ ދޭ އިރުޝާދުތައް އަޑުނީވޭ ސެލެބްރިޓީންނަށް ތަންކޮޅެއް ބޮޑަށް ގައުމުގެ ކޮވިޑްގެ ހާލަތު އަންގައިދީ ނަސޭހަތްތެރިވާން ޖެހޭ ކަމަށެވެ.\nބަރްކާގެ ޓްވީޓަށް ތާއީދުކޮށް އެކްޓަރު/ޕްރޮޑިއުސަރު ނިކިލް ދިވެދީ ވެސް ތަރިންނަށް ފާޑުކިޔާފައިވެ އެވެ. އޭނާ ވަނީ ސެލެބްރިޓީންނަކީ ހިތެއް އޮތް ބަޔަކަށް ވިޔަސް "ބައެއް މީހުން ގަމާރު" ކަމަށް ބުނެފަ އެވެ. އަދި ފިލްމީ އިންޑަސްޓްރީ އަށް ފާޑުކިޔުންތައް އަމާޒު ވަނީ މިފަދަ ތާކުންތާކު ނުޖެހޭ ސަބަބުތަކާ ހެދި ކަމަށް ބުންޏެވެ.\nއިންޑިއާ އަކީ މިހާރު ރާއްޖެ އަށް ޓޫރިސްޓުން އެންމެ ގިނައިން އަންނަ އެއް ގައުމެވެ. ވަކިން ހާއްސަކޮށް ބޮލީވުޑް ތަރިންގެ މެދުގައި ރާއްޖެ ވަރަށް މަގުބޫލު މަންޒިލަކަށްވެފައިވާ އިރު، މި ފަހުން އިންޑިއާގެ ދެކުނު ފިލްމު އިންޑަސްޓްރީގެ ތަރިން ވެސް ރާއްޖެ އަށް ޒިޔާރަތްކުރާ މިންވަރު ވަރަށް ބޮޑަށް އިތުރުވެފައިވެ އެވެ.\n23 ކޮމެންޓް, 67 ރިއެކްޝަންސް\nހަސަދަވެރިންގެ މިއަޅާގެ ގައުމު ރައްޖާތެރި ކުރައްވާންދޭވެ، އާމީން\nމިހާރު ތިން ގުނަ އަގުހެޔޮވީމަ މިއިންޑިއާ މީހުން އަންނަނީ ރެސޯޓްތަކުގެ މުވައްޒަފުންނަށް ކެއްތެރިކަން ދެއްވާށި ޔޫރޮޕް6ގެސްޓުންނާ މީގެން އެންމެ މީހެއްނުބައްދަލުވާނެ ސާރވިސް ދޭންޖެހޭނީ ހަމައެކަނި މިމީހުނަށް\nއިންޑިއާއަކަށް ބަރޯސާ ކުރެވޭކަށެއް ނެތް. ހަގީގަތުގައި އިންޑިއާގެ ސަރުކާރުތަކުން އަވަށްޓެރި ގައުމުތައް އަޅުވެތި ކުރުމަށް ހިންގާ ނުރައްކާތެރި އަދި ނާތަހުޒީބު މަސައްކަތްތަކާ ހުރެ، ދިވެހި ރާއްޖެ އެކަންޏެއްނޫން، ނޭޕާލް، ބަންގްލަދޭޝް އަދި ޕާކިސްތާނު ފަދަ ގައުމުތަކުގެ މީހުންވެސް އިންޑިއާދެކެ ރުޅި އާދޭ.\nއިންޑިޔާ ލަންކާ އަކީ އަބަދުވެސް ރާއްޖެދެކެ ހަސަދަ ވެރިވާ ބަޔެއް.\nމިދުވަސްކޮޅު އިންޑިއާގެ ފިލްމީ ތަރިން ފަތުރުވެރިންގެ ގޮތުގައި ރާއްޖެއަށް އަންނަ އެއްސަބަބަކީ އަގު ހެޔޮވުން. އެމީހުން ހަމަ ދިވެހިރާއްޖެވީމައި އަންނަނީކީ ނޫން.\nކޮޗިންފެރީގަ ތީންއެއްޗަކު އައިއްސިތަ ކާމިޔާބީއޭ ތިޔަބުނީ ޗާލޭފެރީ ލޮލް\nއިންޑިއާގެ ވެރިން ހިތުގައި ކޮންމެ އެއްޗެއްއޮތަސް މިޤައުމަށް ފާއިދާވަނީ ބަނގްލަދޭޝް އަށްވުރެ ބޮޑަށް އިންޑިއާއިން އަހަރެމެން ބަލިވިޔަސް ފުރައިގެން މިދަނީ އިންދިއާ އަށް ބޭސްކުރަން ހާލުގްއި ޖެހުނީމަ ގިނައިން އެހީވަނީވެސް އިންޑިއާ، ޗައިނާއިން . ދެން މިޤައުމަށް ޤަވާއިދާއި ޚިލާފަށް ވެރިވެގަނެގެން މިޤައުމުން ނުދާންއޫޅެބަންގާޅިން ފަރަތުން މިޤައުމަށް ލިބެމުންދާ ގެއްލުން މާބޮޑު އެބައިގަނޑު މިޤައުމުން ބޭރުކުރަން ވީނުން ވަގުވިޔަފާރިކޮށް ދޮލަރުކޮޅުބޭރުކުރަނީ.\nއެމީ ހުން ޝީޝެލްސް ގައި އަޅާފަ މިއޮއްހހ ހާދުވަ ހު އުޅުނީ ކީއްވެ އެއްޗެއްނުލިޔުނީ އަދި ބުނަން އިންޑިޔާގަ ކޮވިޑް ކޮންޓްރޯލްވާނެ ޒަމާނެއްނޭންގޭތީ އެމީ ހުން ރާއްޖެއަންނަނީ މިއީ އިންޑިޔާއަށްވުރެ އެތަށްގުނައެއް ރައްކާތެރިތަނެއް ޕޮލިޔޝަނަށްބެލިޔަސް މާ ހައުލަށްބެލިޔަސް. ޖޭވިޔަސް ތީ ބޮޑުވަރު\nފޮށިފަޅަން ނުއުޅޭ ކޮވިޑް ކޮންޓްރޯލ ކުރަން އުޅުނު ލަންކާގެ ހާލަތް ގޯސްކުރީވެސް މިއިންޑިޔާމީހުން . މިބައެއްގެއދަގުލާހެދި ރާއްޖެއަށްވެސް މިކަމުންއަރައިނުގަނެވިފަ . މިބައެއްގެ ޢީދުފާހަގަކުރަން އެއްވިމީހުން ގިނަވެގެން ކޮވިޑް ޖެހޭމީހުންރާއްޖޭގަ ގިނަވީ . މިބައެއްގެ ތައްޕާހުން ދިރިއުޅޭންޖެހިފަ މިބަޔަކު ބޭނުންވާކަމެއް މިދިވެހިފަސްގަޑު ގަ ކުރެވެންޖެހޭ . އެއޮތްފަދަ ބެންކޮކްވެސް އަދިވެސް ލޮކްކޮއްފަ . މިލިޔަނުން އާބާދީ ބޮޑު އިންޑިޔާއެބަޖެހޭ މައިތިރި ކުރާ\nކޮންތާކު ކޮންބައެއްގެ އީދު ފާހަގަ ކުރި ވާހަކައެއްބާ! ބެންކޮކް މިއޮތީ ލޮކްކޮށްފައެއް ނޫން، ދޮގު މައުލޫމާތު ފެތުރުމަކުން ލިބޭނެ މޮޅެއްނެތް، ޒިްންމާވާންޖެހޭ ދުވަސްއަންނާނެކަން ހަނދާންކުރާތި.


Photo Nagaafaa Aammu Nukuriyas, Transport In Ahnnanee Gina Massaikkai Thakeh Kuramun: Nahula - Vaguthu\nމަސައްކަތް ނުކުރާ ކަމަށް ހީވަނީ ފޮޓޯ ނަގާފައި އާއްމު ނުކުރާތީ ކަމަށް ވެދާނެ ކަމަށާއި އެހެންކަމުން ކުރިޔަށް އޮތް ތަނުގައި ކުރާ މަސައްކަތްތަކުގެ ފޮޓޯ ނެގުމަށް ފަހު ހިއްސާ ކުރައްވާނެ ކަމަށް ޓްރާންސްޕޯޓު މިނިސްޓަރު އައިޝަތު ނަހުލާ ވިދާޅުވެއްޖެއެވެ. '\nރައްޔިތުން މަޖިލީހުގެ ގައުމީ ތަރައްގީ ކޮމެޓީގައި ކޮވިޑް-19 ގެ ހާލަތުގައި ޓްރާންސްޕޯޓު މިނިސްޓްރީގެ މަސައްކަތްތައް ތަރުތީބު ކުރެވިފައިވާ ގޮތްތަކާއި ގުޅޭ ގޮތުން ފޮނަދޫ ދާއިރާގެ މެންބަރު މޫސާ ސިރާޖު ކުރެއްވި ސުވާލަކަށް ޖަވާބު ދެއްވަމުން ނަހުލާ ވިދާޅުވީ އެކަމަނާއާ ބައްދަލު ކުރެއްވުމަށް އެދިވަޑައިގަންނަވާ ކައުންސިލަރުންނާއި އަތޮޅު ކައުންސިލަރުންގެ ތެރެއިން ވަގުތު ހުންނަ ގޮތުން ބައްދަލުކުރެވޭ ފަރާތްތަކާއި ބައްދަލުކުރައްވާ ކަމަށެވެ. ނަމަވެސް އެފަދަ ބައްދަލުވުންތަކުގެ ފޮޓޯތައް ނަންގަވާ އާއްމު ނުކުރައްވާ ކަމަށާއި ކުރިޔަށް އޮތް ތަނުގައި އެފަދައިން އަމަލު ކުރައްވާނެ ކަމަށް އޭނާ ވިދާޅުވިއެވެ.\nޖޫން 4, 2020 00:23\nނަހުލާ ކަހަލަ ވާނުވާ މީހުންނައް ހީވާނީ ތިހެން، ފޮޓޯނަގާފަ ލީމައޭ މަސައްކަތް ހިނގާކަން އެނގޭނީ...\nއެހެން ނޫނީ ތިޔަހެން ސްޕެސިފިކް ކޮއް ބުނުމުގެ ބޭނުމެއްނެތް.\nޖޫން 4, 2020 00:30\nކަލޭ ރިޒޯޓްގަ ޗުއްޓީގަހުއަޓަސް ދެރަނިކަމެތިން ވަޒީފާއަދާކުރެޔޭ.\nޖޫން 4, 2020 00:48\nނަހުލާ ހީކުރަނީ އޭނަހާ އެހެން މީހުންވެސް ގަމާރު ވާނެކަމަށް.\nޖޫން 4, 2020 01:11\nހޯރަތައް ތިބީ ސަންއައިލެންޑް ގަ ރިހާކުރު ކާން. ބާގީ ބުރުމާގެ ހޯރަތައް.\nޖޫން 4, 2020 01:54\nމީނަ ދު ރުކު ރަން މާލަސްވެސް ވެއްޖެ..މި މީހުންނަށް ހީވާކަހަލަ އެމްޑީޕީއަކީ ނުވިސްނޭ ބައެއްކަމަށް...މިހާ ރު އަޑިއަޑިން ރިޔާސީ އިންތިހާބަށް ކެމްޕެއިން ފަށައިފި.\nފޮޓޯ އަބުދު ބެ\nޖޫން 4, 2020 02:23\nކަމަނާ ފޮޓޯ ނަންގަވާ އިރު ރައީސު ގެންދަވަނީ ސެލްފީ ނަގަމުން!\nޖޫން 4, 2020 05:05\nފޮޓޯ ނަގާކަސް ކޮންމެހެން ނުޖެހޭ، އެކަމަކު އެއްވެސް ބަޔަކަށް ވަނުވާ ނޭގި ގެއްލިގެނެއް ނޫޅެވޭނެ، އޯނަރެއްގެ ހައިސިއްޔަތުން ރިސޯރޓައް ދިޔަ ވާހަކަ ވިއްޔާ އެންމެ ފަހުން އަޑު އިވުނީ. މިހާރު ތިހެން ބުނާ އިރުވެސް ކުރި މަސައްކަތެއްގެ ހެއްކެއް ދަލީލެއް ދައްކާލިނަމަ ރަނގަލު\nޖޫން 4, 2020 10:43\nފޮޓޯ ނުނަގާ ބުނެބަލަ. ކޮންކަމެއް ކަލެއަށްވީ ؟؟؟\nޖޫން 4, 2020 10:44\nއޭ ކަނބުލޯ ކަލެއަށް ގާސިމް ބޭބެ ގުނބޯ ހެއްދުނަސް އަހަރެމެން ރައްޔިތުންނެއް ނުހެއްދޭނެ !!!\nޖޫން 5, 2020 01:49\nނަހުލާ ކަމަނާއަށް އެއްކަންތައް ހަނދާންކޮށްދެން. އެމްޑީޕީ އަކީ ނަމުން ޑިމޮކްރަސީ ކަމުން ޚުދުމުޚްތާރު ލާދީނީ ޕާޓީއެއް. ކަންކަން ހިންގާނީ މުޅިންވެސް މީސްމީޑިއާއިން. މީސްމީޑިއާގައި ގައްޑާކޮށް އުޅުނީމަ އެނިމުނީ. އެހެޔޮ އެއްކަމެއް ނުކުރިޔަސް ކަމަނާ ވަރެއް އޭރުން ނޯންނާނެ.\nޖޫން 6, 2020 21:42\nކުރެވުނު އެންމެ ކަމެއް ބުނެބަލަ! ބޭކާރު އަނގަތަޅައިގެން މަޤާމު ހޯދީވެސް..ކަންކޮންފަ ވާހަަކަ ދައްކާބަލަ! ޔާމީން ކުރެއްވި މަސައްކަތް ފެންނަން އެބައޮތް! ޢަމާޒަކީ މި ސަރުކާރު ވަރަށް އަވަހަށް ވައްޓާލުން


އަޅުންވެތިކުރުމުގެ އާދަ ނައްތާލަން އިސްލާމްދީން މަސައްކަތްކުރި – Haftha\nއަޅުންވެތިކުރުމުގެ އާދަ ނައްތާލަން އިސްލާމްދީން މަސައްކަތްކުރި\nއިސްލާމްދީން ފާޅުވި މުޖްތަމަޢުގައި އެކިއެކި ނަސްލުތަކުގެ އެކިއެކި ޤައުމުތަކުގެ އަޅުން ތިއްބެވެ. އޭގެ ތެރޭގައި އެފްރިކާގެ ކަޅުމީހުންނާއި ރޫމީ ދޮންމީހުންނާއި ފާރިސީންނާއި އަދި މި ނޫންވެސް އެތައް ބަޔަކު ތިބިއެވެ. އަދި މިއަށްވުރެ މުހިއްމު ކަމަކީ، އެ މުޖްތަމަޢުގައިވާ އަޅުންގެ ‘ކޯރަށް’ އެކިދިމަދިމާއިން ފެން ފޯރުކޮށްދޭ އާރުތައް ހުއްޓެވެ. އަބަދަށް ދާއިމަށް މި ކޯރަށް، މި ދެންނެވި އަޅުންގެ އާރުތަކުން ހުންނަނީ އަބަދުވެސް އަޅުން ލިބިލިބިއެވެ. އެހެންވެ ކޯރު ހުންނަނީ އަބަދުވެސް ބަނޑުންވާހާ ވެފައެވެ.\nނަމަވެސް އިސްލާމްދީން އައިސް މަސައްކަތްކުރީ، މަރުހަލާތަކަކުން މި ނިޒާމް އުވާލާށެވެ. އިސްލާމްދީނަށް ފެނުނީ، މެދުކެނޑުމެއް ނެތް ޤަބީލާތަކުގެ ހަނގުރާމަތައް އެއީ މީހުން އަޅުވެތިކުރެވޭ މަޞްދަރަކަށް ވެފައިވާތަނެވެ. ޤަބީލާތަކުގެ އަދި ވަކިވަކި ފަރުދުންގެ އާދަކާދައަކީ ވެސް އިތުރު މަޞްދަރެކެވެ. ފެތުރި އާއްމުވެފައި އޮތް ފަޤީރުކަމުގެ ސަބަބުން، މީހުން ދަރަނި ނަގަން މަޖްބޫރުވެ އެ ދަރަނީގެ ސަބަބުންވެސް އަޅުވެތިވަމުންދިޔައެވެ. ދަރަންޏަށް އިތުރުވަމުންދާ އެތައް ގުނައެއްގެ ރިބާ ނުދެއްކުނީމާ، ފައިސާވެރިން ފަޤީރުން އަޅުންނަށް ހަދާލައެވެ.\nއިޖްތިމާޢީ ޢަދުލުވެރިކަމެއް ނެތް މި މުޖްތަމަޢުގައި ފެތުރިފައި އޮތް ރިބާގެ މުޢާމަލާތަކީ، ގިނަ ބަޔަކު، އަޅުންގެ ކޯރަށް ވެއްޓޭ ސަބަބެއްކަމުގައި ވިއެވެ. އަދި އަނެއްކޮޅުން، ފަޤީރުން އުޅެމުންދިޔަ ނިކަމެތިކަމާއި، ވާހަކައަކުން ސިފަކުރެވޭ ވަރަށް ވުރެ ދެރަ ހާލަކީ، ވެސް މީހުން އަޅުވެތިކަމުގެ ކަސްތަޅުގައި ބެދޭ ސަބަބަކަށް ވެފައި ވިއެވެ. ބައްޕައަކަށް އޭނާގެ ދަރިން އަޅުންގެ ގޮތުގައި ވިއްކާލުމަކީ އޭރު މައްސަލައެއް ނޫނެވެ. ކާންބޯން ނުލިބިއްޖެއްޔާ ވެސް އޭނާ ކޮންމެވެސް މީހެއްގެ އަޅަކަށް ވަނީއެވެ. މަގުފޭރިގެންވެސް މިނިވަނަކު ހިފާ ހައްޔަރުކޮށްފައި، އެހެން ރަށެއްގެ އަޅުންގެ ބާޒާރަށް ވިއްކާލުމަކީ އާދައިގެ ކަމެކެވެ.\nއިސްލާމްދީން އައިސް، މުޖަތްމަޢުގައި ފެތުރިފައި އޮތް މި ނުބައި އާދަ ހުއުޓުވަން، އޭރު ނެގެން އޮތް ޘައުރީ(އިންޤިލާބީ) ފިޔަވަޅު އެޅިއެވެ. މިގޮތުން އަޅުންގެ ކޯރަށް އާ އަޅުން އަންނަ އާރުތައް ބަންދުކުރިއެވެ. ބަންދުނުކޮށް ބޭއްވީ ހުއްދަ ހަނގުރާމައިގެ އާރެވެ. ހަނގުރާމައިގެ އަސީރުން އަޅުންނަށް ހެދިދާނެއެވެ. ނަމަވެސް އިސްލާމްދީން ބާރުއެޅީ ފިދުޔައަތުލާފައި އަސީރުން މިނިވަންކުރުމަށެވެ.\nއަދި އަނެއްކޮޅުން އަޅުންގެ ކޯރު ބަންޑުންވާ ކޮޅު ފުޅާކުރުމުގެ ގޮތުން، އަޅުން މިނިވަންކުރުމުގެ ދޮރު އިންތިހާއަށް ހުޅުވާލިއެވެ. އަޅުން އަމިއްލައަށް ވެސް މުކާތަބާކޮށްގެން މިނިވަންވެވެއެވެ. އަޅުން މިނިވަންކުރުމަކީ ޘަވާބާއި ދަރުމަ ހޯދަން ބޭނުންމީހަކަށް އިރުޝާދު ދެވޭ ކަމެކެވެ. މިގޮތުން އިސްލާމްދީން އަންގާފައިވަނީ، މީހަކު އަޅެއް މިނިވަންކޮށްފިއްޔާ، އެއަޅުމީހާގެ ކޮންމެ ގުނަވަނަކަށް، މިނިވަންކުރިމީހާގެ ގުނަވަނެއް، ނަރަކައިގެ އަޒާބުން މިންޖުވާނެ ކަމަށެވެ. ވަރަށް ގިނަ އާއްމު ކުދި ފާފަތަކާއި، އަދި ބޮޑެތި ފާފަތަކުގެ ކައްފާރާއެއް ކަމުގައިވެސް، އަޅުވެތިކަމުން އަޅުން މިނިވަންކުރުންކަމުގައި ހަމަޖެއްސިއެވެ. އިސްލާމްދީނަކީ އިޖްތިމާޢީ އަދުލުވެރިކަމާއި އިންސާނީ ހައްޤުތައް ހޯދައިދޭނެ ދީނެއްކަން އެނގޭތީ، ގިނަ އަޅުންތަކެއް އެދީނަށް ވަނެވެ. އަދި އޭގެ ނަތީޖާއެއްގެ ގޮތުން އެމީހުންނަށް ޤުރައިޝުވަންހައިގެ ބޮޑުންގެ ފަރާތުން، ބޮޑެތި އަނިޔާތަކެއް ލިބެމުންވެސް ދިޔައެވެ. މިހެންވެ އިސްލާމްދީނުގައި ހަމަޖައްސާފައިވަނީ، އަޅުން މިނިވަންކުރުމަކީ، ބައިތުލް މާލުން ޚަރަދުކޮށްގެންވެސް ކުރަންޖެހޭ ކަމެއް ކަމަށެވެ.\nإِنَّمَا الصَّدَقَاتُ لِلْفُقَرَاءِ وَالْمَسَاكِينِ وَالْعَامِلِينَ عَلَيْهَا وَالْمُؤَلَّفَةِ قُلُوبُهُمْ وَفِي الرِّقَابِ وَالْغَارِمِينَ وَفِي سَبِيلِ اللَّـهِ وَابْنِ السَّبِيلِ ” ހަމަކަށަވަރުން، صدقات ގެ ތަކެތި ވަނީ فقير ންނަށާއި، مسكين ންނަށާއި، އެކަމުގެ عامل ންނަށާއި، އެއުރެންގެ ހިތްތައް އެކުވެރިކުރައްވާ މީހުންނަށާއި، (އެބަހީ: އަލަށް إسلام ވީ މީހުންނަށާއި) އަޅުން މިނިވަންކުރުމުގައްޔާއި، ދަރަނިވެރިންނަށާއި، اللَّه ގެ މަގުގައްޔާއި (حال ގައި ޖެހިފައިވާ) ދަތުރުވެރިންނަށެވެ.” (ތައުބާ:60)\nމިއާޔަތުން އެނގޭ ކަމަކީ، އަޅުން މިނިވަންކުރުމަކީ، މާތް ﷲ ފަރުޟުކުރައްވާފައިވާ ކަމެއް ކަމެވެ. ދަރަނިވެރިވެފައި ތިބޭ މީހުންނަށް އެހީތެރިވުމާއި، ފަޤީރުންނާއި މިސްކީނުންނަށް އެހީވެ އިޖްތިމާޢީ ބައިވެރިވުން މުޖްތަމަޢުގައި އޮތުމަކީވެސް، އަޅުން މަދުވަނެ ކަމެއްކަން ޔަޤީނެވެ.\nއަދި ޤުރުއާނުގައި މުސްލިމުންނަށް އަންގަވާފައިވަނީ، ޙަޤީޤީ ހެޔޮކަމަކީ، ދުޢާކުރުމަށާއި ނަމާދުކުރުމަށް ހުޅަނގަށް ނުވަތަ އިރުމައްޗަށް އެނބުރުން ނޫންކަމަށެވެ. އެކަމަކު ޙަޤީޤީ ހެޔޮކަމަކީ، އެއަށްވުރެ މާ މުހިއްމު ކަންތައްތަކެކެވެ. އޭގެ ތެރޭގައިވެސް އަޅުން މިނިވަންކުރުން ހިމެނެއެވެ.\nيْسَ الْبِرَّ أَن تُوَلُّوا وُجُوهَكُمْ قِبَلَ الْمَشْرِقِ وَالْمَغْرِبِ وَلَـٰكِنَّ الْبِرَّ مَنْ آمَنَ بِاللَّـهِ وَالْيَوْمِ الْآخِرِ وَالْمَلَائِكَةِ وَالْكِتَابِ وَالنَّبِيِّينَ وَآتَى الْمَالَ عَلَىٰ حُبِّهِ ذَوِي الْقُرْبَىٰ وَالْيَتَامَىٰ وَالْمَسَاكِينَ وَابْنَ السَّبِيلِ وَالسَّائِلِينَ وَفِي الرِّقَابِ وَأَقَامَ الصَّلَاةَ وَآتَى الزَّكَاةَ وَالْمُوفُونَ بِعَهْدِهِمْ إِذَا عَاهَدُوا ۖ وَالصَّابِرِينَ فِي الْبَأْسَاءِ وَالضَّرَّاءِ وَحِينَ الْبَأْسِ ۗ أُولَـٰئِكَ الَّذِينَ صَدَقُوا ۖ وَأُولَـٰئِكَ هُمُ الْمُتَّقُونَ ” ހެޔޮކަމަކީ (ހަމައެކަނި) އިރުމަތިފަރާތަށް ނުވަތަ ހުޅަނގުފަރާތަށް ތިޔަބައިމީހުންގެ މޫނުތައް ކުރިމަތި ކުރުމެއް ނޫނެވެ. އެހެނެއް ކަމަކު، ހެޔޮކަންކުރާ މީހާއީ، اللَّه އަށާއި آخرة ދުވަހަށާއި ملائكة ންނަށާއި ފޮތަށާއި ނަބިއްޔުންނަށް إيمان ވި މީހާއެވެ. އަދި މުދަލުގެ މައްޗަށް ލޯބިހުރުމާއެކުވެސް، ގާތްތިމާގެ މީހުންނަށާއި يتيم ންނަށާއި مسكين ންނަށާއި (حال ގައި ޖެހިފައިވާ) ދަތުރުވެރިންނަށާއި އެހީޔަށްއެދި سؤال ކުރާ މީހުންނަށާއި އަޅުން މިނިވަންކުރުމުގައި މުދާ ހޭދަކުރި މީހާއެވެ. އަދި ނަމާދު قائم ކޮށް، زكاة ދީއުޅޭ މީހާއެވެ. އަދި عهد އެއް ކޮށްފިނަމަ އެއުރެންގެ عهد ފުއްދާ މީހުންނެވެ. އަދި ތަދުމަޑުކަމާއި ބަލިމަޑުކަމާއި ހަނގުރާމައިގެ ވަގުތުގައި ކެތްކުރާ މީހުންނެވެ. ތެދުވެރިވި މީހުންނަކީ، އެއުރެންނެވެ. އަދި تقوى ވެރިންނަކީވެސް ހަމަ އެއުރެންނެވެ. ” (ބަޤަރާ:177)\nކީރިތި ރަސޫލުﷲ -ޞައްލަﷲ ޢަލައިހި ވަސައްލަމަ- ޙަދީޘްކުރައްވާފައިވަނީ: لِلْمَمْلُوكِ طَعَامُهُ وَكِسْوَتُهُ بِالْمَعْرُوفِ وَلا يُكَلَّفُ مِنَ الْعَمَلِ مَا لا يُطِيقُ “އަޅުމީހާއަށް އޭނާގެ ކެއުމާއި އަންނައުނު، އެކަށީގެންވާ ހެޔޮގޮތުގައި ދޭންވާނެއެވެ. އަދި އޭނާއަށް ނުކުޅަދާނަވަރަށް މަސައްކަތް ޖައްސައިގެން ނުވާނެއެވެ”\nއަދި މިވަރުން ފުއްދާނުލާ، ‘ޢަބްދު’ ‘އަމަތު’ ފަދަ އަޅުވެތިކަން ދޭހަކޮށްދޭ ލަފްޒުތައް، އިޖްތިމާޢީ ހަޔާތުގައި ބޭނުންކުރުންވެސް މަނާކުރެވުނެވެ. މިގޮތުން ރަސޫލު ﷲ -ޞައްލަﷲ ޢަލައިހި ވަސައްލަމަ- ޙަދީޘްކުރައްވާފައިވަނީ:\nلا يقولن أحدكم عبدي وأمتي، كلكم عبيد الله وكل نسائكم إماء الله، ولكن ليقل غلامي وجاريتي وفتاي وفتاتي. “އެއްވެސް މީހަކު، ތިމަންނާގެ އަޅުފިރިހެނާއޭ، ތިމަންނަގެ އަޅުއަންހެނާއޭ ނުކިޔާށެވެ. ތިޔަބައިމީހުން އެންމެންނަކީ ވެސް ﷲ ގެ އަޅުފިރިހެނުންނެވެ. އަދި ތިޔަބައިމީހުންގެ ހުރިހާ އަންހެނުންނަކީ ވެސް އެކަލާނގެ އަޅުއަންހެނުންނެވެ. އެކަމަކު، އަހަރެންގެ ފިރިހެންކުއްޖާއޭ ނުވަތަ އަންހެންކުއްޖާއޭ ކިޔާށެވެ. ނުވަތަ އަހަރެންގެ ޒުވާން ފިރިހެންކުއްޖާއޭ ޒުވާންއަންހެންކުއްޖާއޭ ކިޔާށެވެ.”\nއަދި އަޅުވެތިކަން ނައްތާލުމަށްޓަކައި އިސްލާމްދީންވަނީ، މުކާތަބާ ހުއްދަކުރައްވާފައެވެ. އެއީ އަޅުމީހާ އޭނާގެ މިނިވަންކަން، ވެރިމީހާއަށް ފައިސާ ދީފައި ގަތުމެވެ. އަދި މިނިވަން ސާހިބުމީހާއަށް އަޅުއަންހެނަކު ވިހާފައިވަނިކޮށް ސާހިބުމީހާ މަރުވުމުން، ނުވަތަ ‘ތަދްބީރު’ ކުރުން ފަދަ ގޮތްގޮތަކީ ވެސް، އަޅުން މަދުކުރުމަށް އިސްލާމްދީން އެޅި ފިޔަވަޅުތަކެކެވެ. އަދި އަޅުމީހާއަށް އަނިޔާތަކެއް ލިބޭނަމަ، ވެރިމީހާގެ ކިބައިން ގަދަކަމުން މިނިވަންކުރުމަކީވެސް، މުސްލިމުންގެ ވެރިއަކަށް ހުންނަ މީހަކަށް ދެވިފައިވާ ބާރެކެވެ. އެއީވެސް އަޅުން މިނިވަންކުރެވޭ އެއްގޮތެވެ.


Hollywood inn ves furusathuthakeh libunu: Akshay Kumar | Mihaaru\nހޮލީވުޑުން ވެސް ފުރުސަތުތަކެއް ލިބުނު: އަކްޝޭ ކުމާރު\n25 ޖުލައި 2019 - 07:44 1 comment\nއެންމެ ބޮޑު އާމްދަނީއެއް ލިބޭ އެކްޓަރުންގެ ތެރޭގައި ވެސް ހިމެނޭ 51 އަހަރުގެ އަކްޝޭ ހިންދުސްތާން ޓައިމްސް އަށް ދިން އިންޓަވިއުއެއްގައި ބުނީ ހިތްހަމަޖހޭ ވަރުގެ ފުރުސަތެއް ހޮލީވުޑުން ލިބުނު އިރަކުން އޭގެ ބޭނުން ހިފާނެ ކަމަށެވެ.\n"މިހާތަނަށް ލިބުނު ފުރުސަތުތަކަށް ބަލާ އިރު އެހާ ބޮޑު އަދި އެހާ ކަމުދާ ކަހަލަ ކެރެކްޓާއެއް ކުޅެން ލިބުނު ފިލްމަކާ ދިމައެއް ނުވޭ،" ބޮލީވުޑްގެ އެންމެ ކާމިޔާބު އަދި އެންމެ ޑިމާންޑް ބޮޑު އެއް ބަތަލު ބުންޏެވެ. "އެކަމަކު އަހަރެން ހިތްހަމަޖޭ ވަރުގެ އޮފާއެއް ލިބިއްޖެ ނަމަ ބޭނުން ހިފާނަން."\nނެޝަނަލް އެވޯޑް ވެސް ހޯދާފައިވާ އަކްޝޭ ބުނި ގޮތިގައި އޭނާއަކީ އަބަދު ވެސް ތަފާތު ޖޯންރާތަކުގެ ފިލްމުތައް ތަޖުރިބާ ކުރަން ބޭނުންވާ މީހެކެވެ. އެގޮތުން މި ފަހަކަށް އައިސް އިޖުތިމާއީ ބައެއް ކަހަލަ މައްސަލަތަކަށް ފިލްމު ހަދައިގެން، ބޮޑު ތަރުހީބެއް ލިބުނު ކަމަށް ބުންޏެވެ.\n"އަހަރެންގެ ކެރިއަރުގައި އަންހެނުން [ކުރީގެ ބަތަލާ ޓްވިންކަލް ކަންނާ] ގެ ހިއްސާ ވެސް ބޮޑު. އެކަމަކު މީގެ މާނައެއް ނޫން އަހަރެން ކުޅޭ ކޮންމެ ފިލްމަކަށް އެއްބަސް ވަނީ ޓްވިންކަލްއާ ސްކްރިޕްޓް ހިއްސާކޮށްފައޭ،" ދެ ކުދިންގެ ބައްޕަ ބުންޏެވެ. "ފިލްމަކަށް އެއްބަސްވާ އިރު ވަރަށް ގިނަ ފަހަރަށް އޭނަގެ ހިޔާލު ހޯދާލަން. އަދި އެ ސްކްރިޕްޓަކީ އެހާ ކަމުދާ އެއްޗެއް ނޫން ކަމަށް ސީދަލަށް ޓްވިންކަލް ބުނެފި ނަމަ އަހަރެން އެ ފިލްމަކަށް އެއްބަސްވުމާ ދޭތެރޭ ސީރިއަސްކޮށް ވިސްނަންް."\nމާޗް މަހު ރިލީޒްކޮށް، ބެލުންތެރިންގެ ބޮޑު ތަރުހީބެއް ލިބުނު "ކޭސަރީ" އަށް ފަހު އަކްޝޭ މިހާރު އަންނަނީ އަންނަ މަހުގެ 15 ގައި ރިލީޒް ކުރާ "މިޝަން މަންގަލް" ޕްރޮމޯޓް ކުރަމުންނެވެ.\nމި އަހަރު އޭނާ ފެންނާނެ އިތުރު ފިލްމުތަކުގެ ތެރޭގައި އޮކްޓޯބަރު 25 ގައި ރިލީޒް ކުރާ "ހައުސްފުލް 4" އާއި ޑިސެމްބަރު 27 ގައި ރިލީޒް ކުރާ "ގުޑް ނިއުސް" ހިމެނެ އެވެ.\nއިތުރު ލިޔުންތައް ބޮލީވުޑް ހޮލީވުޑް އަކްޝޭ ކުމާރު\nއެންމެ ބޮޑު އާމްދަނީއެއް ޖޯޖް ކްލޫނީ އަށް


އަނެއްކާވެސް ބޮންޑު ވިއްކަނީ! - DhiDaily\nއަނެއްކާވެސް ބޮންޑު ވިއްކަނީ!\nއަނެއްކާވެސް ބޮންޑު ވިއްކުމަށް އެދި މަރުކަޒީ ބޭންކުން މަޖިލީހުގެ ލަފައަކަށް އެދިއްޖެއެވެ.\nދައުލަތުގެ ބަޖެޓުގައި ބޮންޑު ވިއްކައިގެން އާމްދަނީ ހޯދަން ހިމަނާފައިވާ އަދަދަށް ވުރެ އިތުރަށް ބޮންޑު ވިއްކުމަށްޓަކައި އެކަމަށް މަޖިލީހުގެ ލަފައެއް ހޯދުމަށް އެދިފައިވަނީ އެމްއެމްއޭގެ ގަވަރުނަރު އަލީ ހާޝިމް އެވެ.\nއެމަނިކުފާނު މަޖިލީހަށް ފޮނުއްވި ސިޓީގައި ވިދާޅުވީ ބޮންޑް ވިއްކާއިރު އަމަލު ކުރަނީ ބޮންޑް ވިއްކައިގެން ފައިނޭންސް ކުރުމަށް ބަޖެޓްގައި ހިމަނާފައިވާ ޖުމުލަ އަދަދަށް ވުރެ އިތުރު ނުވާނެ އަދަދު ބަލައިގެން ކަމަށެވެ. ނަމަވެސް ސްޓޭޓް ބެންކް އޮފް އިންޑިއާ (އެސްބީއައި) އަށް ވިއްކުމަށް މިހާރު މަސައްކަތް ކުރާ ބޮންޑާ އެކު އެ އަދަދަށް ވުރެ ޖުމުލަ އަދަދު އިތުރު ވެދާނެ ކަމަށް ގަވަރުނަރު ވިދާޅުވި އެވެ.\n”އަދަދަށް ވުރެ އިތުރަށް ސަރުކާރަށް ސެކިއުރިޓީ އިޝޫ ކުރެއްވޭނަމަ ފާސް ކުރައްވާފައިވާ ބަޖެޓުގެ ތެރެއިން އެންމެ ގިނަ ވެގެން އިޝޫ ކުރެއްވޭނެ އަދަދެއް ވެސް އަންގަވައި ދެއްވުން އެދެން،“ ސިޓީގައިވެ އެވެ.\nމަޖިލީހުގެ ރިޔާސަތުގައި އިންނެވޮ ނައިބު ރައީސް އީވާ އަބްދުﷲ ވިދާޅުވީ އެ މައްސަލައިގައި މިއަދު ބަހުސް ކުރުމަށް ފަހު، ކަމާބެހޭ ފަރާތްތަކާ މަޝްވަރާކޮށް ގަވަރުނަރަށް ހައްލެއް އަންގަވާނެ ކަމަށެވެ. ބަހުސް ކުރައްވަމުން ކިނބިދޫ ދާއިރާގެ މެމްބަރު، އަދި މާލިއްޔަތު ކޮމެޓީގެ މުގައްރިރު މުހައްމަދު ނާޝިޒު ވިދާޅުވީ ކޮވިޑް-19ގެ ސަބަބުން ރާއްޖެއަށް މާލީ ގޮތުން ބޮޑެތި ދަތިތަކަކާ ކުރިމަތި ވެފައިވާއިރު އެކަންކަން ހައްލު ކުރަން ދައުލަތުގެ ކަމާ ބެހޭ އިދާރާތަކަށް އެއްބާރުލުން ދެއްވާނެ ކަމަށެވެ.


SunOnline: Sports Corporation ge sponsorship workshop ge media partner akah Sun Online\nސްޕޯޓްސް ކޯޕަރޭޝަންގެ ސްޕޮންސާޝިޕް ވޯކްޝޮޕުގެ މީޑިއާ ޕާޓްނަރަކަށް ސަން އޮންލައިން\nޢަބްދުﷲ އައިމަން 13 Jan 2020, 18:28\nސްޕޯޓްސް ކޯޕަރޭޝަނުން ހިންގާ ކުޅިވަރު ސްޕޮންސްާޝިޕް ވޯކްޝޮޕުގެ މީޑިއާ ޕާޓްނަރަކަށް ސަން އޮންލައިން ހަމަޖައްސައި، އެއްބަސްވުމުގައި ސޮއެ ކުރުމަށް ބޭއްވި ބައްދަލުވުމުގެ ތެރެއިން --- ސަން ފޮޓޯ\nމޯލްޑިވްސް ސްޕޯޓްސް ކޯޕަރޭޝަނުން އިސްނަގައިގެން މި މަހު ފަށާ ކުޅިވަރުގެ މާކެޓިންގް އާއި ސްޕޮންސާޝިޕްގެ ހާއްސަ ވޯކްޝޮޕުގެ މީޑިއާ ޕާޓްނަރެއްގެ ގޮތުގައި ސަން އޮންލައިން ހަމަޖައްސައި، އެއްބަސްވުމެއްގައި ސޮއި ކޮށްފި އެވެ.\n"ސްޕޯޓްސް މާކެޓިންގް އެންޑް ސްޕޮންސަރޝިޕް ވޯކްޝޮޕް" ގެ ނަމުގައި ކުރިއަށް ގެންދާ މި ވޯކްޝޮޕް ކުރިއަށް ދާނީ އަންނަ މަހުގެ 27-28 ގެ ނިޔަލަށެވެ. އަދި ވޯކްޝޮޕް އިންތިޒާމު ކުރާ ސްޕޯޓްސް ކޯޕަރޭޝަނާ އެކު ޕާޓްނާޝިޕް އެއްބަސްވުމުގައި ސަންއޮންލައިން މިއަދު ވަނީ ސޮއި ކޮށްފަ އެވެ.\nސްޕޯޓްސް ކޯޕަރޭޝަން އޮފީހުގައި މިއަދު ބޭއްވި ހާއްސަ ބައްދަލަވުމުގައި އެ ކުންފުނީގެ ފަރާތުން އެއްބަސްވުމުގައި ސޮއި ކުރެއްވީ އެ ކުންފުނީގެ އެމްޑީ މައުރޫފް އަހްމަދު (މާއްޓޭ) އެވެ. މި އެއްބަސްވުމުގައި ސަން މީޑިއާގެ ފަރާތުން ސޮއި ކުރީ ކުންފުނީގެ މާކެޓިންގް މެނޭޖަރު އަހްމަދު މުސްލިމެވެ.\nސްޕޯޓްސް ކޯޕަރޭޝަނުގެ މި ވޯކްޝޮޕްގެ މެއިން ސްޕޮންސަރަކީ ދިރާގު އެވެ. އަދި އެއާ އެކު ފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އަދި ޔޫތް، ސްޕޯޓްސް އެންޑް އެންޕަވަޔަމެންޓް މިނިސްޓްރީގެ ޕާޓްނާޝިޕެއް ވެސް ވަނީ ވޯކްޝޮޕާ އެކު އެ ކުންފުނިން ހަދައިފަ އެވެ. އެގޮތުން އެފްއޭއެމް އަށް ހިލޭ 13 ސްލޮޓް ދީފައިވާ އިރު ދެން އިތުރު ކޮންމެ ޕާޓްނަރަކަށް ހިލޭ ދެ ސްލޮޓް ދޭން ވަނީ ނިންމާފަ އެވެ.\nރާއްޖޭގައި ކުޅިވަރުގެ ދާއިރާއިން ފުންނާބު އުސް ކޯޗުންނާއި މެނޭޖަރުން އުފެދެމުން އަންނަ އިރު މި ވޯކްޝޮޕުގެ ސަބަބުން އަލަށް މި ދާއިރާއަށް ވަންނަން ބޭނުންފުޅުވާ ފަރާތްތަކަށް ރަނގަޅު ތަޖުރިބާއެއް ލިބޭނެ އެވެ. އަދި އެހެންމެ މި ވޯކްޝޮޕުގައި ކިޔަވައިދޭނީ ކުޅިވަރުގެ ދާއިރާއިން ސްޕޮންސަރޝިޕާއި މާކެޓިންގް ދާއިރާގައި 12 އަހަރެއްވުރެން ގިނަ ދުވަސް ވަންދެން މަސައްކަތް ކޮށްފައިވާ ތަޖުރިބާކާރެއް ކަމަށްވާ ސިންޓޯ އަޖްރަމް އެވެ.\nސިންޓޯ އަކީ ބައިނަލް އަގުވާމީ ބޮޑެތި ބައެއް އޮގަނައިޒޭޝަންތައް ކަމަށްވާ ސްޕެއިންގެ ބާސެލޯނާއާއި ސްވިޒަލެންޑްގެ ޒުރިޗް އިންސޫރެންސްގައި ވެސް ގިނަ ދުވަސްތަކެއް ވަންދެން މަސައްކަތް ކޮށްފައިވާ ފަރާތެކެވެ.


Hassan Ahmed - Majlis Election 2019 Coverage\nInguraidhoo Dhaairaa Raa Atoll\nހަސަން އަހުމަދުގެ މަޝްހޫރު ނަމަކީ ހަސަންޓޭ އެވެ. އެންމެ ފުރަތަމަ އަދާކުރެއްވި ވަޒީފާއަކީ ކުރިން ރިސޯޓެއްގެ ގޮތުގައި އޮތް ކ. ވިލިނގިލީގެ ވެއިޓަރުކަމެވެ. އޭގެ ފަހުން ރެސްޓޯރަންޓްގެ މެނޭޖަރު ކަން ވެސް ކުރެއްވި އެވެ. ޓޫރިޒަމް ދާއިރާގައި 10 އަހަރު ހޭދަކުރެއްވުމަށް ފަހު އޭނާ ދެން އުޅުއްވީ ބޯޓުފަހަރު ބަނުމުގެ މަސައްކަތުގަ އެވެ.\nއެމްޑީޕީ އުފެދުނީއްސުރެ މިއަދާ ހަމައަށް ވެސް ދެގޮތެއް ނެތި ހުންނެވި މެމްބަރުންގެ ތެރެއިން އިސް ސަފުގައި ހަސަންޓޭ ފާހަގަކޮށްލެވޭނެ އެވެ. އެމްޑީޕީގެ އިނގުރައިދޫ ދާއިރާގެ ރައީސްކަމުގައި އޭނާ ހުންނެވީ ހަމައެކަނި ނަމަކަށެއް ނޫނެވެ. ހައްގުތަކުގެ ދިފާއުގައި އަޑުއުފުއްލަވަން ހުރިހާ މުޒާހަރާތަކެއްގައިހެން ބައިވެރިވެވަޑައިގަތެވެ. އެތައް ފަހަރަކު ޖަލަށް ގެންދިޔަ އެވެ. މިދިޔަ ރިޔާސީ އިންތިހާބުގެ ކެމްޕެއިން ދުވަސްވަރު ރައީސް އިބްރާހިމް މުހައްމަދު ސޯލިހާ އެކު ހުރިހާ ރަށަކަށް ވަޑައިގެންނެވި އެއް ބޭފުޅަކީ ހަސަންޓޭ އެވެ.\nއޭނާ ސިފަކުރައްވާ ގޮތުގައި ދިވެހި ރައްޔިތުންގެ ހައްގުގައި އަޑުއުފުއްލެއްވުމަކީ އިޖުތިމާއީ ގޮތުން ކުޑަ ޚިދުމަތެއް ނޫނެވެ. ރައްޔިތުންނަށް ހެޔޮ ވެރިކަމުގެ ނިޒާމެއް ގެންނަން އަބަދާއި އަބަދު، އުޖޫރައެއް ނެތި މަސައްކަތްކޮށްދެއްވުނީ މުޅި ގައުމަށެވެ.\nހަސަންޓޭގެ މެސެޖަކީ މި އެވެ: ވައްކަމާއި ހިޔާނާތް ހުއްޓުވައި، ދިވެހި ރައްޔިތުންނަށް އަދުލު އިންސާފު ހޯދައިދޭން ތާ އަބަދު މަސައްކަތްކުރައްވާނެ އެވެ.


ޙާއްޖު ޒަޣްލޫލުގެ ދިވެހި ޤަޞީދާ | ޅެން | އަދަބާއިޘަޤާފަތް\nBack ކަވާސާ އަދަބާއިޘަޤާފަތް އަދަބާއިޘަޤާފަތުގެ ބައިތައް ޅެން ޙާއްޖު ޒަޣްލޫލުގެ ދިވެހި ޤަޞީދާ\nއެއްދުވަހަކު ޤާހިރާގެ މުޑުދާރު މަގެއްގައި ހިނގާފައި ދަނިކޮށް ވަރަށް މުސްކުޅި އަޑަކުން މީހަކު ލަވައެއް ކިޔާ އަޑު އެބަ އިވެއެވެ. ދޭތެރެއަކުން ނޭވާކުރުވެގެން ކެއްސާލައެވެ. އަހަރެން އެ އަޑު އިވޭ ދިމާއަށް ދިޔަ އިރު އަޑު އަންނަނީ ތަންކޮޅެއް އެކަހެރިކޮށް ވަކިން ހުރި ފަޅު ޢިމާރާތެއްގެ ތިރިންނެވެ. ގާތްކޮށްލި އިރު އެއްވެސް މީހަކު ފެންނާކަށް ނެތެވެ. ދެން ވަރަށް ޙައިރާންވެފައި ހުރެއްޖައީމެވެ. ކުއްލިއަކަށް ލަވައިގެ އަޑުކެނޑިއްޖެއެވެ.\n- އޭތް.. އެ އަޑު އަހަންނަށް ގޮވައިލިއެވެ.\nއަހަރެން އެދިމާއަށް ބަލައިލި އިރު އެތާ އޮތީ ދޫ ނެރެގެން އޮތް ކަޅު ކުއްތާއެކެވެ. އެސޮރަށް އަހަރެން ހަމަ ފެނުމާއެކު މަށަކީ މިޞްރު މީހެއް ނޫންކަން ވިސްނިއްޖެއެވެ.\n- ކޮން ރަށަކު ކުއްޖެއް؟ ކުއްތާ ފުރަތަމަވެސް ކުރީ އެސުވާލެވެ.\n- ވަޢަލައިކުމުއްސަލާމް.. ޖަވާބުގައި އަހަރެން ބުނީމެވެ.\nކުއްތާ ލަދުގަތީ ތޯއްޗެކެވެ. ކަރުކެހިލައިފައި ބުނެއްޕެވެ.\n- މާފުކުރޭ.. ކަލޭ ފެނިފައި އަހަންނަށް ފުރަތަމަ ބުނަންވާ އެތި ހަނދާންނެތުނީ.. މަށަށް ކިޔަނީ ޣާލިބު.. އެސޮރުގެ ބޮޑު ދޫ ނެރެފައި ހިނިތުންވެލިއެވެ.\nމިހެން ބުނީމާ އަހަރެން ވަރަށް ރުޅިއަތުވެއްޖެއެވެ.\n- އަހަރެން ފެނުނީމާ ބުނަންވާ އެތި ހަނދާނެއް ނުހުރޭ އެކަކުވެސް.. މިޞްރު މީހުންނަށް ވެފައި މިތިބެނީ ކީއްތަ؟ މިތާ ބޭރު މީހުން މަދީތަ؟ ކަލޭމެން ކީއްވެތަ ބޭރުމީހުން ތިހާ ތަފާތުކުރަނީ؟\nއެތައް ދުވަހެއްގެ ރުޅިވެރިކަން ޣާލިބުގެ ކުރިމައްޗަށް އޮއްސައިލީމެވެ.\n- އަނހާ ދަރިޔާ ރުޅިނާދޭ.. އަހަރެން އެހެން ބުނި އެއްޗެއް ނޫނޭ އެއީ.. އެއީ ހަމަ ތަޢާރަފްވެލުމުގެ ގޮތުން.. ދެން އަނެއްކާ ކަލެއަށް އެނގޭނެ މަށަކީ ކުއްތާއެއްކަން.. ޣާލިބު ބުންޏެވެ.\n- އާނ.. ނުބެހޭ ކަންތަކާ ބެހޭނެކަމެއް ނެތް.. ތަނަކުން ހަމަ މީހަކު ފެންނަ އިރަށް ކޮން ރަށަކު މީހެއްތޯ، ކީއްތޯ ކުރަނީ މިހުރިހާ ސުވާލުކުރާކަށް ނުޖެހޭ.. އަހަރެން އަދިވެސް މައިތިރިއެއް ނުވެއެވެ.\nޣާލިބުގެ ނިޔަތް ރަނގަޅެވެ. އޭނާއަކީ ތަޢްލީމީ މީހަކަށް ނުވާތީ ގަވައިދު ނޭނގެނީއެވެ. ވީމާ ރަޙްމަތްތެރިވެލުމުގެ ގޮތުން ވެސް މި ކުރެވުނީ ނުބައި ސުވާލެކެވެ.\n- ކޮއްކޯ ބުނަންތަ.. ބޭބެމެން މިހާރު މިތިބީ މުސްކުޅިވެފަ.. ކުޑައިރު ރަނގަޅު ތަޢުލީމެއް ނުލިބުމުން ތިކަހަލަ ކަންކަމުގެ އުސޫލު ނުވިސްނެނީ.. އެހެން ނޫނަސް، ކަލޭ އަހަރެން އޮންނަ ތަނަށް އައިސް، ސަލާމް ވެސް ގޮވައިނުލައި އެކި ދިމަދިމާއަށް ކަރު ދިއްކުރިކަމެއް ހަނދާނެއް ނެތްދޯ؟\nއެއީ ވެސް ތެދެކެވެ. މި ކުޅިވަރު ފެށީ އަހަންނެވެ. ކުށްވެރިވީ ޣާލިބެވެ. އެހެން ނޫނަސް މަށަކީ ޔުނިވަރުސިޓީގައި ކިޔަވާ ތާލީމުޔާފުތާ ޒުވާނެކެވެ. ވީމާ ނިކަމެތި ޖާހިލެއްގެ އުޒުރު ނުވިސްނުނީ އަހަރެންގެ ޖާހިލުކަމުންނެވެ.\n- މާޝީ ޢައްމު ޣާލިބް.. އެވީ އެކަންތައް.. މަށަކީ ދިވެހިރާއްޖޭ މީހެއް.. މިތާ އަޒްހަރުގަ ކިޔަވަނީ.. މަށަށް ކިޔަނީ ނަބޫޚަޒް ނަސްރު..\nއަހަރެން ގަސްތުގައި ދޮގެއް ހަދާލީމެވެ. އެކަމަކު މި ހެދުނީ ގަސްތުގައި ބޮޑު ދޮގެއްކަން ވިސްނި އެކަމާ މޮޔަހީވިއެވެ.\nއަހަރެމެން ދިވެހިންގައި މި ހުންނަނީ ހާދަހައި ވިޔާނުދާ ސިފައެކެވެ. މިޞްރު މީހަކަށް ދޮގު ހެދިޔަސް، ދޮގަކަށް ނުވެއެވެ. މިޞްރު މީހަކާ ދިމާއަށް އޭނާއަށް ނޭނގޭ ގޮތަށް ކިތައްމެ އެއްޗެއް ކިޔަސް އެއީ ނެތިމޮށުމަކަށް ނުވެއެވެ. ޣީބަ ބުނުމަކަށް ނުވެއެވެ. އަހަރެމެން ކުއްލިއްޔާގައި އުޅޭ މިޞްރު ކުއްޖަކު އަހަރެމެންނަށް ވަރަށް ހިތްހެޔޮވެގެން އައިސް ވާހަކަދައްކައެވެ. އެކަމަކު އަހަރެމެން އޭނާއަކަށް މާބޮޑު ފުރުޞަތެއް ނުދެމެވެ. އޭނާ ދާއިރަށް މަލާމާތްކޮށް ހަޖޫޖަހަމެވެ. އަހަރެމެން ގުރޫޕު އެންމެންނަކީވެސް ވަރަށް ދީންވެރި އަޚްލާޤް ރަނގަޅު މީހުންނެވެ. އެނގިހުރެ ޤަޞްދުގައި ސުންނަތެއް ވެސް ދޫނުކުރަމެވެ. އެކަކު ފިޔަވައެވެ. އޭނާ ދީންވެރިއެއް ނޫނެވެ. އެކަމަކު އެއީ ވެސް ވަރަށް އިންސާނީ ޙައްޤުތަކުގެ ވާހަކަދައްކާ ޒުވާނެކެވެ. ރާއްޖޭގައި އިންސާނީ ޙައްޤުތައް ގޮސްފައި އޮތް ހިސާބުގެ ވާހަކަ އަބަދުވެސް އޭނާ ދައްކައެވެ. އެކަމަކު މީނާ ވެސް މިޞްރު ކުދީންނަށް މަލާމާތްކޮށް ޖޯކު ޖަހާއިރު އެއީ އިންސާނުންކަމެއް ހަނދާނެއް ނުހުރެއެވެ. އަހަރެމެން ދީން ކިޔަވާ އިރު، މިޞްރުގެ އާދައިގެ ޖާހިލު މީހާޔާ މުޢާމަލާތު ބަހައްޓަންވާނީ އަހަރެމެންނީ ދާޢީންކަމުގައި ވިސްނައިގެންކަން މިތިބެނީ އޮޅިފައެވެ.\n- ނަބޫޚަޒް ނަސްރު..؟ ދިވެހިރާއްޖެ..؟\n- ކަލޭމެން ރަށުގައި އަދިވެސް ކުއްތާ ނޫޅޭދޯ؟\nއަހަރެން ހަމަ ކޮސްވެއްޖެއެވެ.\n- ކަލެއަށް ކިހިނެއް އެނގުނީ ދިވެހިރާއްޖޭގަ ކުއްތާ ނޫޅޭކަން؟ އަހަރެން ސުވާލުކުރީމެވެ. ޣާލިބު ހިނިގަނޑެއްޖަހާލަން އަނގަ ހުޅުވާލިތަނުން ކޮށިއަރައިފއެވެ.\n- މީގެ ސާޅީހަކަށް އަހަރު ކުރިން، މިތާ ކިޔަވަން އުޅުނު ދިވެހިބައެއްގެ ވާހަކަ މަގޭ މުނިކާފަ އަހަރެމެންނަށް ކިޔައިދިން.. ކާފަގެ ޙަޔާތުގަ އެމީހުންގެ ވާހަކަ ހާދަވަރަކަށޭ ދެއްކީ.. އަހަރެމެންގެ ކާފައަށް މީހުން ކިޔަނީ ޙާއްޖު ޒަޣްލޫލު.. އައިސްބަލަ މިތާ އިށީންނަން.. ސައިތައްޓެއް ބޯލައި، އަނގަތަޅާލަން.. ސިޑީގެ ހަރުފަތެއް ފޮޅާލާފައި އަހަރެން އިށީންނާނެ ތަން ޣާލިބު ދެއްކިއެވެ.\n- ސައެއް ނުބޯނަން.. އެކަމަކު އަނގަތަޅާލަން މަޑުކޮށްލަފާނަން.. އަހަރެން ގޮސް އެތާ އިށީނީމެވެ.\n- މުނިކާފަ ބުނާގޮތުން، ދިވެހިންނަކީ ވަރަށް ހިތްހެޔޮ ރަނގަޅު ބައެއް.. އެކަމަކު ކާފައަށް ކަންކަމާ ވިސްނައިނުލައި މާ އަވަހަށް ރުޅިއާދެވެނީޔޯ.. އެމީހުން ފުރައިގެން ދިޔައިރު ކާފަ އެމީހުންނާ ރުޅި..\n- އެއީ ކީއްވެޔޯ؟ އަހަރެން ހައިރާންވެގެން އެހީމެވެ.\n- އާނ.. ކާފަ ބުނާގޮތުން، ކާފަ އެމީހުންނާ ވަރަށް ރައްޓެހިކޮށް އުޅުނީ.. އެމީހުން ވެސް ވަރަށް ރަނގަޅު.. އެއިން ކޮންމެ ކުއްޖަކީ ވެސް ދިވެހި އަދަބިއްޔާތަށް ވަރަށް މޮޅު ކުއްޖެއްކަމަށް ވަނީ.. ކާފައަކީ ވަރަށް ބޭރު ބަސްބަސް ދަސްކުރާހިތްވާ މީހެއް.. އެހެންވެ މާ ކުރީންސުރެވެސް ފަރަންސޭސި ބަހާ އިޓަލީ ބަސް ދަސްކޮށްފި.. ފަރަންސޭސި ޅެންވެރިކަމަށް ކާފަ ވަރަށް ލޯބިކުރި.. އެންމެ ފަހުން ކާފަ ބޭނުންވެއްޖެ ދިވެހި ބަސް ވެސް ދަސްކުރަން.. ދެން މިކުދިން ކައިރިން ދިވެހި ދަސްކުރީ.. ބައެއްފަހަރު ކާފައަށް އޮޅިގެން ދިވެހިބަހުން ވައްވައް ޖަހައިގަނެވޭފަހަރު ވެސް އާދޭ.. އެހާ ވެސް ދިވެއްސަށް މޮޅުވެފައި އެއިރު ހުރީ.. އެއްދުވަހަކު ވީގޮތަކީ ކާފަގެ އެންމެ ރައްޓެހި ދިވެހިކުއްޖާ.. އެއީ އެ ހުރިހާކުދިންގެ ނަގާކިޔާ ކުއްޖާމެ.. މީނާ އެއްދުވަހު ކާފަޔާ ދިމާއަށް ގޮވި ނަމަކުން ރުޅިއައީ..\n- ކޮން ނަމެއް؟\n- ބަޅު.. އެކުއްޖާ ކާފައަށް ގޮވާލީ ބަޅާއޭ ކިޔާފަ.. ދެން ކާފަ ވަރަށް ރުޅިއައިސްގެން އެމީހުންނާ ދިމާއަށް ޢަރަބި ބަހުން ހެއްދެވި ނެހެއްދެވިޔަށް ގޮވައި، ދިވެހި ބަހުން ވާހަކަވެސް ނުދައްކަން ހުވާކޮށްފި.. ކާފަ ބުނީ ތިމަންނާގެ ނަގޫ ބަޅުކޮށް އޮތީ އެއީ ރައްބަނާގެ ޙިކުމަތުންނޭ.. އެކަމާ ކަލޭމެން ތިމަންނާއަށް ނަންހަދައި މަލާމާތްކުރާކަށް ނުޖެހެޔޭ.. އެކުދިން ވަރަށް ވިސްނައިދޭން އުޅުނު.. އެމީހުން ބުނި، ބަލަ ޒަޣުލޫލޭ ބަޅަކީ ދިވެހިބަހުން ކުއްތާއަށް ކިޔާ ނަމޭ.. ކާފަ ބުނީ ދެން ކުއްތާ އެއީ ކޮން ބަހަކުން ކިޔާ އެއްޗެއްހޭ؟ އެމީހުން ބުނީ ކުއްތާއަކީ ދިވެހި ބަހަށް ވަދެފައި އޮތް ފުރެއްދެ ބަހެކޭ.. ކަލޭ ވެސް ހަގީގީ ދިވެހި ބަހުން ވާހަކަދައްކަންޏާ ދިވެހި ފުޞްޙާ ދަސްކުރާށޭ.. އެކަމަކު ކާފަ ގަބޫލެއް ނުކުރި.. އެމީހުން ކާފައަށް ދިވެހި ދަސްކޮށްދިން އިރު އެއްގޮތަކަށް ވެސް ނުބުނޭ ބަޅު ނޫނީ ނަގޫބަޅު ކިޔާ އެއްޗެއް ދިވެހިބަހުގައި އޮންނަ ވާހަކައެއް.. އެކަމަކު، ނަގުލުގެ މާނަ ބުނެދީފަ އޮތީ.. އަދި ބަޅުގެ ޢާއްމު މާނައަކީ ގުދޭ ވެސް ބުނެފަ އޮތްކަމަށް ވަނީ.. އެހެންވެގެން ކާފައަށް ވިސްނުނީ ކާފަގެ ނަގޫ އެހެން އޮންނާތީ އެމީހުން ކުރި މަލާމާތެއްކަމަށް އެއީ..\nޣާލިބުގެ ވާހަކަ އަޑުއަހާފައި އަހަރެން ހިތަށް އެރިއެވެ. މިހާރު ޙާއްޖު ޒަޣްލޫލު ދުނިޔޭގައި ހުރިނަމަ ވަރަށް ހިނިއައީހެވެ. ދިވެހިރާއްޖޭގައި ކުއްތާ ނޫޅުނެއްކަމަކު ގިނައީ ބަޅުންނެވެ. އެކަކު އަނެކަކަށް ބޮޑެތި މަޖިލިސްތަކުގައި ވެސް ބަޅުއަނބުރަނީއެވެ. ވީމާ ޒަޣްލޫލު ވެސް އަދި ޣާލިބުވެސް، ރުޅިއައީމާ މަށާ ދިމާއަށް އެހެން ގޮވާލަންވީއެވެ. މަ ކިތައްމެ ރުޅިއަޔަސް ޣާލިބާ ދިމާއަށް އެހެން ގޮވައިފިއްޔާ މަށަކީ ސިކުނޑި ހަމަޖެހޭ މީހެއްތޯ މީހުން ސުވާލުކުރާނެއެވެ. މީ ވެސް ތަޤްދީރުގެ... ހްމްމްމް..\nޣާލިބު އަނެއްކާ ވާހަކަ ފެއްޓިއެވެ.\n- އެކަމަކު އެމީހުން ފުރައިގެން ދިޔަފަހުން، އެއްދުވަހު ދިމާވި ކަމަކީ.. އެފްރިކާ ކުއްޖަކު ކުރެން ކާފައަށް މި އަހާލެވުނީ ތީ ކޮން ރަށަކު ބަބުރެއްހޭ؟ ކާފަގެ ނިޔަތް ރަނގަޅު.. ކާފަޔަށް ބަބުރެކޭ ރޫމީއެކޭ އޮންނާނީ ކޮން ތަފާތެއް؟ އަނެއްކޮޅުން ކާފަ އެކުއްޖާއަށް ވުރެން ކަޅު.. އެކަމަކު މި ބުނާ އެފްރިކާ ކުއްޖާ ވަރަށް ރުޅިއައިސްގެން އެއްޗެހި ކިޔައިފި ކާފަޔާ ދިމާއަށް.. ބުނީ..ކަލޭމެން ދޮންވީމާ އަހަރެމެންނާ ދިމާއަށް ފާޑުފާޑުގެ ނަން ކިޔާކަށް ބަލަ ރައްބަނާ ވަކި މީހެއްގެ ކުލަޔަކަށް ނުބައްލަވައޭ.. ދެން ކާފަ ވަރަށް ދެރަވެގެން ބުނެފި، ކަލެޔަށް ވެސް ފެނޭ ނޫންހޭ އަހަރެން ދޮނީ ކޮންތަނެއްހޭ؟ އަހަރެން އެމާނައިގައި ބުނި އެއްޗެއް ނޫނޭ އެއީ.. އެފްރިކާ ނަސްލަށް ކިޔާ ނަމަކީއޭ.. ދެން ބަބުރުކުއްޖާ ބުނެފި، ކަލޭ ބޭނުމިއްޔާ އަފްރީޤީ ކިޔާށޭ.. ނޫނީ އަސްމަރާނީ ކިޔާށޭ.. އެކަމަކު ބަބުރު ކިޔައިގެން ނުވާނޭ.. ކަލޭ ވެސް ތިޔޮތީ ކަޅުކުލައިގައޭ އެކަމަކު ކަލޭ ތީ އެފްރިކާ ނަސްލަަށް ނިޞްބަތް ނުވާ ކުއްތާއެއް ވީމާ ކިތައްމެ ކަޅަސް ކަލޭ ނުވެޔޭ ބަބުރަކަށް، ހައިރާނެއް ފަހެ ނުވާނެހޭ؟ ދެން އެދުވަހު ކާފައަށް ވިސްނުނީ ދިވެހިކުދިން ދެކެ ރުޅިއާދެވުނީ ނަހައްގުންކަން.. ފަހުން ދިވެއްސަކު ފެނޭތޯ ކާފަ ވަރަށް މަސައްކަތްކުރިމެ.. އެކަމަކު ނުފެނުނު.. މިކަމުގެ ހިތާމައިގައި ދިވެހި ބަހުން ވަރަށް ދިގު ޤަޞީދާއެއް ވެސް ލިޔުނު.. އޭގަ ތިންސަތޭކަ ފަސްދޮޅަސް ބައިތު ހިމެނޭ..\nމިހިސާބަށް ބުނެފައި ޣާލިބު އޭނާގެ ކުރަކި އަޑުން އެއްކަލަ ޤަޞީދާ ކިޔަންފަށައިފިއެވެ. މިޞްރުގެ މުސްކުޅި ދިގު ރާގަށެވެ. މި ޤަޞީދާގެ ދިގުކަމާ ހުރެ، އެ އޮތް ދިގުމިނުގައި، އާދެ ތިންސަތޭކަ ފަސްދޮޅަސް ބައިތު އެކީ މިތަނުގައި ލިޔާކަށް ތަނެއް ނުދެއެވެ. ވީމާ، މައިގަނޑު މާނަ ނުގެއްލޭނޭހެން، އެކި ތަނުން އެކި ބައިތު ނަގައި މިތަނުގައި ނަކަލުކޮށްލާނަމެވެ.\nޙާއްޖު ޒަޣްލޫލުގެ ދިވެހި ޤަޞީދާއިން ދެތިން ބައިތު:\nއޭރު ވެސް އެރި ހަނދުތަ އުޑުގައި ދިއްލިފައި ހަމަ ތިޔަހުރީ؟\nމޭރުމެއް މިހިތަށް މި ނުވަނީ، ގަސްތުގައި ކީއް މަ މިކުރީ؟\nއިރު އަރައި އިރު އޮއްސިދޭ އުދަރެސް އެކީ ކުލަޖައްސަމުން\nފިރުމަމުން ވައި ރޯޅިވޭ އެހެނަސް ހިތޭ ވަރުބަލިކުރީ\nވަކިވެ ދިޔުމުން ލޯބިވާ ޔާރުން މަށާއެކު މެކު އުޅުނު\nއެކި ހަނދާން ހިތުގައި މި ވިކަނީ، ބޮޑު ކުށެއްތާ މަ މިކުރީ\nހެއްލި ގަޑުބަޑު ބުއްދި ވީމާ ގެއްލިދޭ އަގުހުރި މުތީ\nވެއްޓި ސޮނި ހައިރާންވެފައި ގޮތް ހުސްވެފައިތާ މަ މިހުރީ\nހަތުރުވެރި ވަސްވާހަކުން ކުރި އަސަރުގައި ޖެހިގެން ތިމާ\nދަތުރުގައި އެކު އުޅުނުހައި ޔާރުންގެ ސުހުބަތު ދޫކުރީ\n"ވިސްނުމެއް ނެތި ކޮށްފި ކަމަކުން" ދިވެހި ޅެންބައިތެއް އޮވޭ\nގިސްލަމުން ހިތި ކަރުނަ އޮހޮރަން ޖެހިފައޭ އަދު މަ މިހުރީ\nޢިބްރަތެއް ޅެން ބައިތަކުން ލިބެވެން އޮތީ ބޯ ހުރެގެނޭ\nއިބުރެމެންގެ ސުލޫކު ދެން ބުއްދީގެ މަގުގައި މާ ދުރީ\nބޭވަފާ ވުމަކީ މަގޭ ދީނަށް ވެވޭ ކުފުރެއްމެޔޭ\nބޭވަފާތެރި ކުފުރު ޢަމަލެއް ކީއްވެބާ އަހަރެން ކުރީ\nބަޅުވެފައި އޮތް އެއްޗަކަށް ބަޅެކޭ ކިޔަސް ގޯހެއް ނެތޭ\nފަޅުވެފައިވާ ސިކުނޑިއަށް މޭރުން ނުވީތީ މަ މިހުރީ\nއެކުވެރިން އެއްހިތް ވެގެން ލޯބިން ބިނާކުރި ގަދަ ބިނާ\nއެކު ބިމާ ހަމަކޮށް މަގޭ ދެއަތުން ތަޅައިތާ މި މުގުރީ\nމާފު ނުކުރާށޭ އަލުން މާފެއް މަށަށް ހައްގެއް ނުވޭ\nސާފުކޮށް ބުނެ އަންގަމުން އަހަރެން މިކަން މި ބަޔާންކުރީ\nބުނެވޭގޮތުން ޙާއްޖު ޒަޣްލޫލު ނިޔާވި އިރު، ތިންސަތޭކަ އެގާރަ ދަރީންނާއި، އޮނަވިހި ސަތޭކަ ކާފަ ދަރީންނާއި، ހަތަރުހާސް މުނިކާފަދަރީން ތިއްބެވެ. ދިވެއްސަކު ފެނިއްޖެ ނަމަ ވަރަށް ކަމޭހިތައި، ކާފަގެ ވެދުން ދަންނަވާށޭ، މި ހުރިހާކުދިންގާތު ވަކިވަކީން ވަޞިއްޔަތްކުރިކަމަށް ވެއެވެ.\n* ޤަޞީދާ: ޅެންބައި


Eh Aailaaehge 8 Memberun Shaheedhu Kohlevunee Olhigen - Israel - Vaguthu\nއެއް އާއިލާއެއްގެ 8 މެންބަރުން ޝަހީދުކޮށްލެވުނީ އޮޅިގެން - އިސްްރާއީލު\n8 މަސް ކުރިން ( ނޮވެމްބަރު 15, 2019 )\nއިސްރާއީލުގެ ހަނގުރާމަވެރިން ޝަހީދުކޮށްލި އާއިލާގެ 8 މެންބަރުންގެ ޖަނާޒާ\nމިދިޔަ ބުރާސްފަތި ދުވަހު ޣައްޒާ އަށް ދިން ހަމަލާއެއްގައި އެއް އާއިލާއެއްގެ 8 މެންބަރުން ޝަހީދުކޮށްލެވުނީ އޮޅިގެން ކަމަށް އިސްްރާއީލުން ބުނެފިއެވެ.\nއިސްްރާއީލުގެ ނޫހެއް ކަމަށްވާ "ޓައިމްސް އޮފް އިސްްރާއީލް" އިން ރިޕޯޓުކޮށްފައިވާ ގޮތުގައި އިސްްރާއީލުން ހިންގި ތަހުގީގީ ހަރަކާތްތަކެއްގައި އެހަމަލާ ދީފައި ވަނީ ޣައްޒާގެ މެދުއި އޮންނަ އަވަށެއް ކަމަށްވާ، ދީރަ އަލް-ބަލަހް އަށެވެ. އެގައުމުގެ ހަނގުރާމަމަތީ ބާރުތަކާއި ހަވާލާދީ އެނޫހުން ރިޕޯޓުކޮށްފައިވާ ގޮތުގައި ހަމަލާދިން އިމާރާތުގައި އެއްވެސް އާއިލާއެއް ދިރިއުޅެމުންދާކަން އެމީހުންނަށް އެނގިފައެއް ނުވެއެވެ.\nއެސަރަހައްދުގައި ދިރިއުޅެމުން ދިޔަ ރަށްވެހިން ބުނެފައި ވަނީ އިސްްރާއީލުން ވައިގެ މަގުން އެހަމަލާ ފޮނުވާލައިފައިވަނީ އެއްވެސް އެންގުމަކާއި ނުލައެވެ. އަދި އިސްްރާއީލުގެ ސަލާމަތީ ބާރުތަކާއި އިސްލާމިކް ޖިހާދުގެ ނަމުގައި ޣައްޒާގައި ހަރަކާތްތެރިވަމުން ދިޔަ ޖަމާޢަތާ ދެމެދު ހަމަލާ ބަދަލުކޮށް، އެސަރަހައްދުގައިވާ ދެތަނެއް ބިމާ ހަމަކޮށްލައިފައިވާ ކަމަށްވެސް އެފަރާތްތަކުން ވަނީ މައުލޫމާތު ދީފައެވެ. އަދި އެހަމަލާ ބަދަލު ކުރުމުގައި "އަބޫ މާލްހޮސް" ގޭގެ 8 މެންބަރުން ޝަހީދުކޮށްލާފައި ވަނީ ކުޑަ ހިނދުކޮޅެއްގެ ތެރޭގައިވެސް އެފަރާތްތަކާއި ހަވާލާދީ އިސްްރާއީލުގެ ނޫހުން ވަނީ ރިޕޯޓުކޮށްފައެވެ.\n"އެގެއަކީ ގިނަ އަދަދެއްގެ ކުޑަ ކުދިން ދިރިއުޅެމުން ދިޔަ ގެއެއް. ހަމަލާ ދިނުމުގެ ކުރިން އެކަން އަންގާލި ނަމަ އެއްވެސް މީހަކު މަރު އަންނަން ދެން ގޭތެރޭގައި ނުތިބޭނެކަން ޔަގީން" އާއިލާގެ 8 މެންބަރުން ޝަހީދުކޮށްލި ގޭގެ އަވައްޓެރިއަކު ބުނެފައިވެއެވެ.\nއިސްްރާއީލުން ބުނެފައިވާގޮތުގައި ހަމަލާ ބަދަލުކުރުން ތަކުގައި 25 މީހަކު ވަނީ ޝަހީީދުކޮށްލާފައެވެ. އެހެން ނަމަވެސް ޣައްޒާގެ އިންސާނީ ހައްގުތަކާ ބެހޭ ޖަމާތްތަކުން ހާމަކޮށްފައި ވަނީ އިސްްރާއީލުން ހިންގި އޮޕަރޭޝަން ތަކުގައި ޝަހީދުވެފައިވަނީ ވަނީ 18 މުޖާހިދުން ކަމަށެވެ. އަދި ޣައްޒާގެ އާންމުންގެ ތެރެއިން 16 ފަރާތެއް ޝަހީދުކޮށްލާފައި ވާކަަމަށާއި، އޭގެ ތެރޭގައި ތިން އަންހެނުންނާއި ކުޑަކުދިން ހިމެނޭ ކަމަށް އެފަރާތްތަކުން ވަނީ ބުނެފައެވެ.\nއިސްްރާއީލާއި ޣައްޒާގެ މުޖާހިދުންނާއި ދެމެދު ހަމަލާތައް ބަދަލުކުރަން ފެށީ އިސްލާމިކް ޖިހާދުގެ ކޮމާންޑަރެއް ކަމަށްވާ އަބޫ އަލް-އަތާ ޝަހީދުކޮށްލުމުންނެވެ. އޭނާ ޝަހީދުވީ އޭނާގެ ގޭގައި ހުއްޓާ އިސްރާއީލުން ދިން ހަމަލާއެއްގައެވެ. އަބޫ އަލް-އަތާގެ މަރުގެ ބަދަލުހިފަން އިސްލާމިކް ޖިހާދުން ގެންދަނީ މެދުކެނޑުމެއްނެތި އިސްރާއީލަށް ރޮކެޓް ހަމަލާތައް ދެމުންނެވެ.\nނޮވެމްބަރު 15, 2019 19:55\nދުނިޔޭގެ ބޮޑު ޖޯކު.\nނޮވެމްބަރު 16, 2019 06:45\nކިތައްމީހުންބާ ށަހީދުކުރަން ހަމަޖެހިފަ އޮތީ\nނޮވެމްބަރު 16, 2019 09:15\nހަމަ ގަސްތުގަ އެ ހުރިހައި ކަމެއްގަ ކަލޭމެނަށް އެހީވަނީ ވަށަވަށައިގެން އެ ތިބަ ޖާހިލު ޢަރަބި ވެރިން\nނޮވެމްބަރު 16, 2019 10:06\nނޮވެމްބަރު 16, 2019 13:35\nއޮޅިގެން ނަތަންޔާހޫ ގެއަށް ބެމެއް އަޅާނެ މީހަކު ހޯދަންވީ


Kaiveneege namugai rape kuri5kujjakah midhiya aharu rakkaatherikan dhinin: Ministry | Mihaaru\nކައިވެނީގެ ނަމުގައި ފަސް ކުއްޖަކު ރޭޕްކުރި ކަމަށް ޖެންޑާ މިނިސްޓްރީގެ ތަފާސްހިސާބުން ދައްކާ. --ފޮޓޯ: ނިޝާން އަލީ/މިހާރު\nކައިވެނީގެ ނަމުގައި ރޭޕްކުރި ފަސް ކުއްޖަކަށް މިދިޔަ އަހަރު ރައްކާތެރިކަން ދިނިން: މިނިސްޓްރީ\n27 ޖެނުއަރީ 2020 - 16:15 17 comments\nކައިވެނީގެ ނަމުގައި، 18 އަހަރު ނުފުރޭ އެ ކުދިން ޖިންސީ ޝިކާރައަކަށް ހެދީ ކޯޓުން ބޭރުގައި، ގާނޫނާ ޚިލާފަށެވެ.\nއެ ހިސާބުތަކާ ގުޅިގެން ކުރި ސުވާލުތަކަށް ޖެންޑާ މިނިސްޓްރީގެ ކޮމިއުނިކޭޝަން ޑިރެކްޓަރު އަދި އެންސީޓީސީގެ ކައުންޓާ ރެޑިކަލައިޒޭޝަން ކޮމިޓީގެ މެމްބަރު އިބްރާހިމް މުހައްމަދު ވިދާޅުވީ ހަރުކަށި ނުވަތަ ހައްދުފަހަނައަޅާފައިވާ މާހައުލުގެ ތެރެއިން ޝަރުއީ ކޯޓުން ބޭރުގައި 18 އަހަރުން ދަށުގެ ކުދިންތަކަކަށް ކައިވެނީގެ ނަމުގައި ޖިންސީ ގޯނާކުރި މައްސަލަތައް ބަލައި އެ ކުދިން ރަައްކާތެރި މާހައުލަކަށް ބަދަލުކޮށްފައިވާ ކަމަށެވެ.\nމި މައްސަލަތަކުގައި އަނިޔާ ލިބުނީ ކުޑަކުދިންތަކަކަށް ވާތީ، އެ ކުދިންގެ ވަނަވަރު ހާމަވެދާނެ ފަދަ އެއްވެސް ތަފްސީލެއް، މި ހަބަރުގައި ނުހިމަނަ އެވެ.\nމިއީ މިނިސްޓްރީ އަށް އެނގިގެން، މިދިޔަ އަހަރު ފިޔަވަޅު އަޅާފައިވާ މައްސަލަތަކުގެ އަދަދެވެ. ކައިވެނީގެ ނަމުގައި ހިންގާ މި ކުށް އެ ކުދިންގެ އާއިލާތަކުން ގެންދަނީ ސިއްރުކުރަމުންނެވެ. ކައިވެނީގެ ނަމުގައި ކުދިން ހަވާލުކުރަނީ ގިނަ ފަހަރަށް މަންމަ އާއި ބައްޕަ އަށް ވެސް އެނގިގެންނެވެ. މުއައްސަސާތަކުން އެދުމުން، މައުލޫމާތު ހިއްސާކޮށްފައި ނުވާ ކޭސްތައް ވެސް އެބަ ހުއްޓެވެ. އެހެންކަމުން އަނިޔާ ލިބުނު ކުދިންގެ އަދަދު ފަހަކަށް ވުރެން އިތުރުވުން އެކަށީގެންވެ އެވެ.\nއިބްރާހިމް ވިދާޅުވި ގޮތުގައި މިދިޔަ އަހަރު ފެންމަތިވި އެ ފަސް މައްސަލައިގެ ތަހުގީގުގައި މިނިސްޓްރީން ހަރަކާތްތެރިވީ ފުލުހުންނާ އެކުގަ އެވެ.\n"އެ ކުދިން ވަނީ ރައްކާތެރި މާހައުލުތަކަށް ބަދަލު ކުރެވިފައި،" އޭނާ ވިދާޅުވި އެވެ.\nކައިވެނީގެ ނަމުގައި ޖިންސީ ގޯނާކުރުން ފަދަ ދީނީ ހަރުކަށި ވިސްނުމުގެ ތެރެއިން ހިނގާ ކަންކަމަކީ އިޖުތިމާއީ މައްސަލަތަކެއްގެ ގޮތުގައި ބައެއް މީހުން ގަބޫލުނުކޮށް ވަރިހަމަ ސަގާފަތެއް ގެންގުޅުމަކީ ވެސް މިކަންކަން ހުއްޓުވަން ކުރިމަތިވާ ގޮންޖެހުމެއް ކަމަށް މިނިސްޓްރީން ބުންޏެވެ.\nއިބްރާހިމް ވިދާޅުވީ ހައްދުހަނައަޅާފައިވާ ވިސްނުމުގައި ހިންގާ ބައެއް އަމަލުތައް މުޖުތަމައަށް ނުރައްކަލަކަށް ވެފައިވާ އިރު، ކުޑަކުދިންނާ މެދު ހިންގާ މިފަދަ އަނިޔާގެ އަމަލުތައް ސީރިއަސް މައްސަލަތަކެއްގެ ގޮތުގައި މިނިސްޓްރީން ބަލަމުން އަންނަ ކަމަށެވެ. ކައިވެނީގެ ނަމުގައި ޖިންސީ ގޯނާ ނުވަތަ ރޭޕްކުރުމުގެ މައްސަލަތަކުގެ އަދަދު އާއްމުކުރީ އެ ކަންކަމަށް ރައްޔިތުން ހޭލުންތެރިކުރުވަން ކަމަށް ވެސް އޭނާ ވިދާޅުވި އެވެ.\n"ދީނުގެ ނަމުގައި ހިންގާ އަނިޔާގެ އަމަލުތަކަށް މިނިސްޓްރީން ގެންގުޅެނީ ޒީރޯ ޓޮލަރެންސް. މި ބާވަތުގެ އަމަލުތައް ހުއްޓުވަން ރައްޔިތުންގެ އެއްބާރުލުން ބޭނުންވޭ،" އިބްރާހިމް ވިދާޅުވި އެވެ.\nހައްދުފަހަނައަޅާ ދިއުމުގެ ފިކުރާ ދެކޮޅަށް މިދިޔަ އަހަރު ސަރުކާރުން ގިނަ މަސައްކަތްތަކެއް ފެށުމުން، ގިނަ މައްސަލަތަކެއް މިދިޔަ އަހަރު ހުށަހެޅި ކަން އޭނާ ފާހަގަކުރެއްވި އެވެ. އޭގެ ތެރޭގައި، ވެކްސިން ނުދިނުމާއި ތައުލީމުން މަހްރޫމްކުރުމާއި އުފަން ދުވަހުގެ ސެޓްފިކެޓް ނުހެއްދުން ފަދަ ގިނަ މައްސަލަތައް ހިމެނެ އެވެ.\nހަރުކަށި ފިކުރާ ގުޅުން ހުރި މި މައްސަލަތަކަށް ހައްލު ހޯދަން ސިޔާސަތުތައް އެކަށައެޅުމަށް ނެޝެނަލް ކައުންޓަ ޓެރަރިޒަމް ސެންޓަރު (އެންސީޓީސީ)އާ އެކު ގާތުން މަސައްކަތްތަކެއް ޖެންޑާ މިނިސްޓްރީން އަންނަނީ ކުރަމުންނެވެ. ހައްލު ހޯދުމުގެ ގޮތުން، އެއް ކަމަކަށް، ނެޝަނަލް އެކްޝަން ޕްލޭނެއް އަންނަނީ އެކުލަވާލަމުންނެވެ.\nއޭގައި، ހައްދުފަހަނައަޅާފައިވާ ފިކުރުގެ ތެރެއިން ކުދިންނަށް ކުރިމަތިވާ އަނިޔާގެ މައްސަލަތައް ހުއްޓުވަން އެކި މުއައްސަސާތަކުގެ ދައުރު ކަނޑައަޅާ ގޮތަށް ވަނީ ނިންމައިފަ އެވެ.\n"މި ބާވަތުގެ މައްސަލަތައް ހިނގާ ސަބަބުތައް ދެނެގަނެ، އެ ކަންކަމަށް ފިޔަވަޅު އެޅުމަށް މިނިސްޓްރީން ވަރަށް ބޮޑު އިސްކަމެއް ދެން. މީގެ އިތުރުން މިކަމާ ގުޅޭ ގޮތުން މިނިސްޓްރީގެ ސޯޝަލް ވޯކަރުންނާއި ކެއާ ވޯކަރުންނަށް އަމާޒުކޮށް ހޭލުންތެރިކުރުވުމުގެ ޕްރޮގްރާމެއް ހިންގަން ވެސް ވަނީ ޝެޑިއުލްކުރެވިފައި،" އިބްރާހިމް ވިދާޅުވި އެވެ.\nރ. މަޑުއްވަރީ އަށް ނިސްބަތްވާ ހަރުކަށި ފިކުރުގެ ބައެއްގެ މެދުގައި ހިނގި ހަމަނުޖެހުމެއްގެ ތެރެއިން މިދިޔަ ނޮވެމްބަރު މަހު ވަނީ 12 އަހަރުގެ ކުއްޖަކު ރޭޕްކޮށް، 13 އަހަރުގައި ވިހެއި މައްސަލައެއް ފެންމަތިވެފަ އެވެ. އެ ކުއްޖާ އާއި އޭނާގެ ދަރިފުޅު ދައުލަތުގެ ބެލުމުގެ ދަށަށް ނަގައި، ރޭޕްކުރި މީހާ ވަނީ ހައްޔަރުކޮށްފަ އެވެ.\nއިތުރު ލިޔުންތައް ފުލުހުން ކުޑަކުދިންނަށް އަނިޔާކުރުން ކުޑަކުދިންގެ ހައްގުތައް ރޭޕް ހައްދުފަހަނައެޅުން ޖެންޑާ މިނިސްޓްރީ


Adhabee hunaruthah dhas kohdhey online class thakeh fashany\nއެކަޑަމީގެ ރައީސް އަޝްރަފް އަލީ-- ފޮޓޯ: ސަން\nއަދަބީ ހުނަރުތައް ދަސްކޮށްދޭ އޮންލައިން ކްލާސްތަކެއް ފަށަނީ\n08 މޭ 2020 - 17:06:10\nކޮވިޑް-19 ފުރަބަންދުގައި ގޭގައި ތިބެގެން ދިވެހި އަދަބީ ހުނަރުތަކަށް ޝައުގުވެރިވާ މީހުންނަށް އެ ފުރުސަތު ދިވެހި ބަހުގެ އެކަޑަމީ އިން ހުޅުވާލައިފި އެވެ.\nދިވެހި ބަހުގެ އެކަޑަމީއިން ބުނީ ދިވެހި ބަހުގެ އަދަބީ ހުނަރުތައް ދަސްކުރުމަށް ޝައުގު ހުންނަ ފަރާތްތަކަށް އެ ފުރުސަތު ހުޅުވާލުމުގެ ގޮތުން، އޮންލައިން ކްލާސްތަކެއް ކުރިއަށް ގެންދިއުމަށް ވަނީ ނިންމާފައި ކަމަށެވެ.\nއެގޮތުން، ހުރިހާ އުމުރު ފުރާއަކަށް ހުޅުވައިލައިގެން ނާވިލު ލިޔުމުގެ ހުނަރުވެރިކަން ދަސްކޮށްދޭ ކްލާހަކާއި، ވާހަކަ ދެއްކުމުގެ ހުނަރު ދަސްކޮށްދޭ ކްލާހެއް ކުރިއަށް ގެންދިއުމަށް ވަނީ ނިންމާފަ އެވެ.\nދިވެހި ބަހުގެ އެކަޑަމީން ބުނެފައިވާ ގޮތުގައި ނާވިލު ލިޔުމުގެ ހުނަރުވެރިކަން ދަސްކޮށްދިނުމުގެ ކްލާސްތައް ފެށުމަށް ހަމަޖެހިފައިވަނީ މި މަހުގެ 20 ވަނަ ދުވަހު ކަމަށެވެ. އޮންލައިންކޮށް ކުރިއަށް ގެންދެވޭ މި ކްލާހުގެ މުއްދަތަކީ 20 ގަޑިއިރު ކަމަށް ވެސް އެ އެކަޑަމީ އިން ވަނީ ބުނެފަ އެވެ.\nއޭގެ އިތުރުން، ވާހަކަ ދެއްކުމުގެ ހުނަރުތައް ދަސްކޮށްދޭ ކްލާސްތައް މިމަހުގެ 20 ވަނަ ދުވަހުގައި ފެށުމަށް ނިންމާފައިވާއިރު، މި ކޯހުގެ މުއްދަތަކީ ފަސް ގަޑިއިރު ކަމަށް އެކަޑަމީން ބުނެ އެވެ.\nޝައުގުވެރިކަން ހުންނަ ފަރާތްތަކުން ބައިވެރިވާން އެދޭ ފޯމް މި މަހުގެ 12 ވާ އަންގާރަ ދުވަހުގެ މެންދުރު 14:00 ގެ ކުރިން، ހުށައެޅުމަށް ދިވެހި ބަހުގެ އެކަޑަމީން ވަނީ އެދިފަ އެވެ. އަދި ކްލާސްތަކާއި ބެހޭ ގޮތުން އިތުރު މައުލޫމާތު ބޭނުންވާނަމަ 7986230 އަށް ގުޅުމަށް ބަހުގެ އެކަޑަމީން އެދެ އެވެ.\nދިވެހި ބަހުގެ އެކަޑަމީއިން ވަނީ ލޮކްޑައުންގައި ގޭގަ ތިބެން ޖެހުމާއި ގުޅިގެން، ޅެން ހެދުމަށް ދަސްކޮށްދޭ އޮންލައިން ކްލާސްތަކެއް ކުރިއަށް ގެންދިއުމަށް ވެސް ނިންމާފަ އެވެ. މި މަހުގެ 15 ވަނަ ދުވަހު ފެށުމަށް ނިންމާފައިވާ އެ ކްލާސްތަކުގައި ބައިވެރިވާން ޝައުގުވެރިވާ މީހުން މި މަހުގެ 10 ވަނަ ދުވަހުގެ މެންދުރު 14:00 ގެ ކުރިން ފޯމު ހުށައެޅުމަށް ވެސް އެދެ އެވެ.


Supreme court ah Ali rasheed aai Mohamed ibraim ayyan kuran lafayakah edhefi | Mihaaru\nގާޒީ އަލީ ރަޝީދު ހުސައިން (ވ) އާއި ޑރ. މުހައްމަދު އިބްރާހިމް\nސުޕްރީމް ކޯޓަށް ގާޒީ އަލީ ރަޝީދާއި މުހައްމަދު އިބްރާހިމް އައްޔަން ކުރަން ލަފަޔަށް އެދެފި\n06 އޯގަސްޓް 2020 - 17:03 20 comments\nސުޕްރީމް ކޯޓުގެ ފަނޑިޔާރު ކަމަށް ކްރިމިނަލް ކޯޓް ހިންގުމާ ހަވާލުވެ ހުންނެވި ގާޒީ އަލީ ރަޝީދު ހުސައިންނާއި ގާނޫނީ ވަކީލް ޑރ. މުހައްމަދު އިބްރާހިމް އައްޔަން ކުރުމާމެދު ލަފައެއް ހޯދުމަށް ޖުޑީޝަލް ސާވިސް ކޮމިޝަން (ޖޭއެސްސީ) އަށް ރައީސް އިބްރާހިމް މުހައްމަދު ސޯލިހް މިއަދު ފޮނުއްވައިފި އެވެ.\nސުޕްރީމް ކޯޓުގެ ފަނޑިޔާރުންގެ ބެންޗުގައި މިހާރު ތިއްބެވީ ފަސް ބޭފުޅެކެވެ. މަދުވާ ދެ ފަނޑިޔާރުން އައްޔަން ނުކޮށް އޮންނަތާ މިހާރު ވަނީ ގިނަ ދުވަސްތަކެއް ވެފަ އެވެ.\nގާޒީ އަލީ ރަޝީދަކީ ސިވިލް ކޯޓުގެ ކުރީގެ އިސް ގާޒީ އެވެ. އަދި ކްރިމިނަލް ކޯޓަށް ބަދަލުކޮށްފައި ވަނިކޮށް އެ ކޯޓުގައި ހިންގި ކުރީގެ ރައީސް އަބްދުﷲ ޔާމީންގެ ޝަރީއަތް ހިންގި ފަސް ފަނޑިޔާރުންގެ ބެންޗުގައި ރިޔާސަތުގައި ވެސް އިންނެވި އެވެ. ޑރ. މުހައްމަދު އިބްރާހިމް މަސައްކަތް ކުރައްވަމުން އައީ ޕްރިމިއާ ޗެމްބާސް ލޯ ފާމުގަ އެވެ. މި ދެ ބޭފުޅުންނަކީ ވެސް ގާނޫނީ ދާއިރާގެ ތަޖުރިބާކާރު ދެ ބޭފުޅުންނެވެ.\nގާޒީ އަލީ ރަޝީދަކީ އާ ގާނޫނު އަސާސީއަށް އަމަލު ކުރަން ފެށި ފަހުން އެންމެ ފުރަތަމަ މަރުގެ ހުކުމެއް އިއްވެވި ގާޒީ އެވެ. ދެހާސް ދިހަ ވަނަ އަހަރު އިއްވެވި އެ ހުކުމަށް ސުޕްރީމް ކޯޓުން ވެސް ތާއީދު ކުރި އެވެ. އަދި އޭނާ އަކީ ޖިނާއީ މައްސަލައެއްގެ ދައުވާގެ ސިފަ ބަދަލުކޮށް ފުރަތަމަ މައްސައެއް ނިންމެވި ގާޒީ އެވެ.\nގާނޫނީ ދާއިރާ އިން ޕީއެޗްޑީ ހާސިލް ކުރައްވާފައިވާ ޑރ. މުހައްމަދު އިބްރާހިމް، ގާނޫނީ ވަކީލެއްގެ ގޮތުގައި މަސައްކަތް ކުރައްވާތާ 16 އަހަރަށް ވުރެ ގިނަ ދުވަސް ވެއްޖެ އެވެ. އޭނާ އަކީ މަޝްހޫރު ލޯ ފާމް، "ޕްރިމިއާ ޗެމްބާސް" ގެ ހިއްސާދާރެކެވެ. ހޯމް މިނިސްޓްރީގެ ލީގަލް އެފެއާޒްގެ ޑިރެކްޓަރުކަން ވެސް ކުރައްވާފައިވެ އެވެ.\nސުޕްރީމް ކޯޓުން ހުސްވެފައިވާ ދެ ފަނޑިޔާރުންގެ މަގާމަށް ކުރިމަތި ލުމުގެ ފުރުސަތު މިއަދު ޖޭއެސްސީން ވަނީ ހުޅުވަލައިލައިފަ އެވެ. ޝަރުތު ހަމަވާ ބޭފުޅުން މިމަހުގެ 16 ގެ ކުރިން ޖޭއެސްސީއަށް މެއިލް މެދުވެރިކޮށް ހުށަހެޅުމަށް އެ ކޮމިޝަނުން އެދެ އެވެ. ގާނޫނުއަސާސީ ބުނާގޮތުން ސުޕްރީމް ކޯޓުގެ ފަނޑިޔާރު ކަމަށް ބޭފުޅުން އައްޔަން ކުރާނީ ޖޭއެސްސީގެ ލަފާގެ މަތިން މަޖިލީހަށް ރައީސް ފޮނުއްވާ ނަންފުޅުތަކަކަށް ބިނާކޮށް މަޖިލީހުންނެވެ.\nސުޕްރީމް ކޯޓަށް އައްޔަންކުރުމަށް، ކުރީގެ އުއްތަމަ ފަނޑިޔާރު އަހްމަދު ފާއިޒާއި ހައި ކޯޓުގެ ފަނޑިޔާރު އަބްދުއްރައޫފް އިބްރާހިމްގެ ނަން ރައީސް ހުށަހެޅުއްވުމުން، ޖޭއެސްސީން ވަނީ އެ ދެ ބޭފުޅުން ވެސް ސުޕްރީމް ކޯޓަށް އައްޔަންކުރަން ނުފެންނަ ކަމަށް މީގެ ކުރިން ލަފާ ދީފަ އެވެ.\nސުޕްރީމް ކޯޓުގައި ކުރިން ތިއްބެވި ހުރިހާ ފަނޑިޔާރުން ވަކިކޮށް މިހާރު ވަނީ އަލަށް ފަނޑިޔާރުން އައްޔަންކޮށްފަ އެވެ. އެއީ އުއްތަމަ ފަނޑިޔާރު މުއުތަސިމް އަދުނާނާއި، ފަނޑިޔާރު އާއިޝާ ޝުޖޫން މުހައްމަދާއި، ފަނޑިޔާރު ޑރ. އަޒްމިރަލްދާ ޒާހިރާއި ފަނޑިޔާރު މަހާޒް އަލީ ޒާހިރު އަދި ފަނޑިޔާރު ހުސްނުއްސުއޫދެވެ.\nއިތުރު ލިޔުންތައް ކްރިމިނަލް ކޯޓް ސުޕްރީމް ކޯޓް ޖުޑީޝަލް ސާވިސް ކޮމިޝަން ގާޒީ އަލީ ރަޝީދު\nއަލީ ރަޝީދާއި ޑރ. މުހައްމަދުގެ ނަން މަޖިލީހަށް\nސުޕްރީމް ކޯޓަށް އަލީ ރަޝީދު ހުށަހެޅުމުން ފާޑުކިޔަނީ


Hotel Asia Fair ah Dharubaaruge dhinumah fahu athulaifi | Mihaaru\nހޮޓެލް އޭޝިއާ ފެއާ އަށް ދަރުބާރުގެ ދިނުމަށް ފަހު އަތުލައިފި\n06 ސެޕްޓެމްބަރ 2018 - 16:076comments\nހޮޓެލް އޭޝިއާ ފެއާގެ މި އަހަރުގެ އިވެންޓު ބާއްވަން ދަރުބާރުގެ ދިނުމަށް ފަހު އެތަން އަތުލާފައިވާ ކަމަށް، އެ އިވެންޓު އިންތިޒާމުކުރާ މޯލްޑިވްސް އެކްޒިބިޝަން އެންޑް ކޮންފަރެންސް ސާވިސަސް (މެކްސް) އިން ބުނެފި އެވެ.\nކެއްކުމުގެ ހުނަރު ދައްކައިލުމުގެ ބޮޑު މުބާރާތެއް ވެސް ހިމެނޭ ގޮތަށް ރާއްޖޭގައި ބާއްވާ އެންމެ ބޮޑު ވިޔަފާރީގެ މައުރަޒު ބާއްވަން ހަމަޖެހިފައި އޮތީ މި މަހު 10 ން 12 އަށް ކުރީ ފަހަރެކޭ އެއްގޮތަށް ދަރުބާރުގޭގަ އެވެ.\nމައުރަޒުގެ ބައިވެރިންނަށް މެކްސްއިން ފޮނުވި ނޯޓިސްއެއްގައި ބުނެފައި ވަނީ، ދަރުބާރުގެ "ލިބެން ނެތް" ވާހަކަ ހައުސިން މިނިސްޓްރީން ކުއްލިއަކަށް އެންގުމުން، އިވެންޓް ލަސްކުރަން ޖެހިފައިވާ ކަމަށެވެ.\n"މިހާ ބޮޑު ފިޔަވަޅެއް އަޅައި، އިވެންޓް ކެންސަލް ކުރަން ޖެހުމަކީ އަޅުގަނޑުމެންނަށް ވެސް ލިބުނު ވަރަށް ބޮޑު ޝޮކެއް. އަދި އަޅުގަނޑުމެންނަށް އޭގެން ވަރަށް ގެއްލުން ދައްކާނެ ކަމެއް،" މެކްސް އިން ފޮނުވި ނޯޓިސް ގައި ބުނެފައިވެ އެވެ.\nއެ ކުންފުނިން ބުނީ، މި އަހަރުގެ ހޮޓެލް އޭޝިއާ ފެއާ ދަރުބާރުގޭގައި ނުބޭއްވޭނެ ކަން އެންގީ މިދިޔަ އާދިއްތަ ދުވަހު ކަމަށެވެ. އޭރު، މައުރަޒު ބޭއްވުމުގެ ތައްޔާރީތައް ވެސް ވެފައިވާ ކަމަށް މެކްސްއިން ބުންޏެވެ. އަދި ދަރުބާރުގެ ލިބެން ނެތީ، "މަޖުބޫރު ހާލަތެއް" ދިމާވެގެން ކަމަށް ސަރުކާރުން އަންގާފައިވާ ކަމަށް މެކްސްއިން ވަނީ ބުނެފަ އެވެ.\nސަރުކާރުން މިހާރު ވަނީ މި މައުރަޒު ބާއްވާނެ އެހެން ތަނެއް ހޯދުމަށް މެކްސް އަށް ލަފާދީފަ އެވެ. ނަމަވެސް، މެކްސް އިން ބުނީ މިހާ ގިނަ ބަޔަކު ބައިވެރިވާ މައުރަޒެއް ބާއްވާނެ އެހެން ތަނެއް މާލެއިން ހޯދުމަކީ އެހާ ފަސޭހަ ކަމެއް ނޫން ކަމަށެވެ.\nހޮޓެލް އޭޝިއާ އެގްޒިބިޝަން ބޭއްވުމަށްޓަކައި ދަރުބާރުގެ އަލުން ދޫކުރުމަށް މެކްސްގެ ފަރާތުން ސަރުކާރުގެ ކަމާ ގުޅޭ އިދާރާތަކުގައި ވަނީ އެދިފަ އެވެ.\nއެކަމަކު މެކްސް އިން ބުނީ، އަދިވެސް އެދެވޭ ޖަބާވެއް ސަރުކާރުގެ ކަމާ ގުޅޭ އިދާރާތަކުން ނުލިބޭ ކަމަށެވެ.\nމި މައުރަޒު ދެން ބާއްވާނެ ދުވަހެއް މެކްސް އިން ހާމައެއް ނުކުރެ އެވެ.\nހަތްސަތޭކަ އަށް ވުރެ ގިނަ މީހުންނާއި 75 ރިސޯޓުން ބައިވެރި ވުމަށް ހަމަޖެހިފައި އޮތް މި މައުރަޒު ރާއްޖޭގައި ބާއްވާތާ 14 އަހަރު ވެއްޖެ އެވެ. ހޮޓެލް އޭޝިއާ އިންޓަނޭޝަނަލް ކަލިނަރީ ޗެލަންޖަކީ ހޮސްޕިޓަލިޓީގެ ހިދުމަތްދޭ ފަރާތްތަކާއި ސަޕްލައިކުރާ ފަރާތްތައް އަދި ޖަމާއަތުގެ މެދުގައި ދުޅަހެޔޮ ގުޅުމެއް ބަދަހި ކުރުމަށް ބާއްވާ މައުރަޒެކެވެ.\nއިތުރު ލިޔުންތައް ހޮޓެލް އޭޝިއާ އެގްޒިބިޝަން ޓޫރިޒަމް ހައުސިން މިނިސްޓްރީ ދަރުބާރުގެ\nރާއްޖޭގެ އެންމެ ބޮޑު ފެއާ، ހޮޓެލް އޭޝިޔާ ހުޅުވައިފި\nހޮޓެލް އޭޝިއާ ފެއާ 175 ބައިވެރިންނާއެކު ފަށައިފި\nފުުޑް އެންޑް ހޮސްޕިޓަލިޓީ ފެއާ އަންނަ މަހު ބާއްވަނީ


Idhikolhuge size akee4inch | Bithufangi\nއިދިކޮޅު ސައިޒަކީ4އިންޗި\nމަހެއްކުރީން ޕްރޮމޯޝަން ފަށައިފިއެވެ. ޓްވިޓާ އަދި ފޭސްބުކްގައި މެކުހައްޖަހާ ވައިރަލްވެސް ކޮއްފިއެވެ. ތައްޔާރުވުމަށް ހާއްސަކޮށް އެއްވުންތައް ބާއްވާ ރަނގަޅަށް މަސްތަށްވެސް ދަމާލި އެވެ. އިގުރު ސައިބޯ ކަރުތެރެ ރަނގަޅުކޮއް "ފެލެން" ވެސް ރެޑީވިއެވެ. އަތޮޅުތެރޭން މާލެއަށް މީހުން އެރުމަށް ގޮވާވެސް ލިއެވެ. ޤަރާރަކަށްފަހު ޤަރާރެއް ފާސްކޮއް ޕްރޮޕެގެންޑާ ފަތުރާ މީޑިއާތަށް މެދުވެރިކޮއް ޕްރޮމޯޓްވެސް ކުރިއެވެ. ކޮންކަމަކަށް ވީ ތައްޔާރީ އެއްތޯއެވެ؟ ހީފުޅު ތިޔަ ކުރެއްވީ ރަނގަޅަށެވެ. މާރިޗު މަހު ބާއްވަން ނިންމި " ބޮޑު " މުޒާހަރާއަށެވެ.\nފެބްރުއަރީ މަހު މެދެއްހާހިސާބު ބާއްވަން ނިންމި ބޮޑުމުޒާހަރާއަށް އަތޮޅުތެރެއިން މީހުންނެއް މާލެ އެއް ނޭރިއެވެ. މާލެއިން އެއްވީ ހައެއްކަ މީހުނެވެ. އިދިކޮޅު އިއްތިހާދުން ގަތް ލަދަކުން ފެބްރުއަރީ މަހު ބޭއްވި ބޮޑުމުޒާހަރާ ވަގުތުން ނަން ބަދަލުކޮއް ކޮއްލި ކުޑަ ކަސްރަތަކަށް ބަދަލު ކޮއްލީ އެވެ. ބޮޑުމުޒާހަރާޔަށް މަސްތައް ދަމާލަނީ ކަމަށް ބުންޏެވެ. އަޅެފަހެ ހިންޏެއް ނާންނާނެތޯއެވެ؟ އެއަށްފަހު ފަހުގެ ތާރީހުގައި ބޮޑު މުޒާހަރާއެއް ބާއްވާނެކަމަށް ބުނެ އެރޭ މުޒާހަރާ ނިންމާލީ ބޭނުންވި ފޮޓޯވެސް ނުނެގިއެވެ.\nދެން ފެށީ މާރިޗް މަހު ބޮޑު މުޒާހަރާއެއް ބޭއްވުމަށެވެ. " ހެސްކިޔާފައި " ޖެއްސި ޕްރޮމޯޝަންތަކާ އެކު މަގުތަކަށް މީހުން ނެރެފިއެވެ. އަޅުގަނޑުވެސް މުޒާހަރާ ބަލާލަން މަޖީދީ މަގަށް ބޯކޮއްޕާލީމެވެ. އައި ހިނނިގަނޑު ބަނޑަށް ހިންދާލާ އެތަނުން އެއްކާރި ވެލީމެވެ.\nނުހޭންވީ ކީއްވެތޯއެވެ. ކާޅު ލޭ އަޅާގެން ކެއްކި ބޮނޑިބަތް ކައިގެން ހަޔާތްކެނޑިފައި ތިބި މީސްކޮޅަކާ ރަށުތެރެޔަށް ގިނަވެ " ރަނޑު " އަނގަ ތަޅަންތިބި އަންހެން ވެރިން ކޮޅެއް މަޖީދީމަގު ކޮންމެ4އަނގޯޅިއެއްގެ ކަންމަތީ ތިއްބެވެ. ބައެއް ކަންކަން މަތީ 20 މީހުން ތިބި އިރު އަނެއްބައި ކަންކަންމަތީ ތިބީ7ވަރަކަށް މީހުންނެވެ. އަދި ބައެއް ކަންކަންމަތީ 50 ހަކަށް މީހުންތިއްބެވެ. އެންމެ މީހުންގިނަ ކަންމަތީ 100 އެއްހާމީހުންވެސް ނެތެވެ. ދެން ނުހެވޭނެތޯއެވެ.\nމީގެ އިތުރުންފެސް ފެނިގެން ދިޔައީ އިސްރައްވެހިން ނެރެ ލަވަޖައްސުވާގެން އެވެރިން ލައްވާ ނަށާ މަގުމަތީ ހަޔާތްގޮވިތަނެވެ. ބިރު ފަހަނަ އަޅާ ދިޔައީ ކަމަށް ބުނެ އެވެ. ނަމަވެސް ހަޤީގަތަކީ ފަހަނަ އަޅާ ދިޔައީ ބިރެއް ނޫނެވެ. ކާޅުލޭ އެޅި ބޮނޑިބަތް ކެއުމުން ކެނޑުނީ ހަޔާތް ކަމެވެ. ފަހަނަ އަޅާ ދިޔައީ ހަޔާތް ކަމެވެ. އަހުލާޤީ މިންގަނޑު ކަމެވެ. ފުލުހުންނާ ދިމާލަށް އެބުނާ " އަވަގުރާނާގެ " ހުށާމަދުތަކުން ނިއުޅާ އަޅާލާތަނެވެ. ހާއްސަ އެހީޔަށް ބޭނުންވާ ފަރާތްތަށް މަގުތަކައް ނެރެ " ބޮއްވުން " އިދިކޮޅަށް ވަރަށް ގަޓުހުރި ކަމަކަސް ވިޔަސް އެއީ އެއްވެސް ވަރަކަސް " ސަޅިކަމެއް " ނޫނެވެ.\nއިދިކޮޅު ފަރާތްތަކުގެ މުޒާހަރާ ގެ އިތުރުން އެއްވުންތަކަށް މަހެއްހާ ދުވަސް ކުރިން ގޮވާގެންވެސް އެއްވީ " މަދު " މީސްކޮޅެކެވެ. ލަދުގަންނަންޖެހޭ ކަމެކެވެ. ބޭރުގެ މީޑިއާތަކަށް ދެއްކުމަށް ޓްރެފިކް ޖޭމްވުމުން ފޮޓޯނަގާ ފޮނުވިއަސް މިއަދުގެ ހަޤީގަތަކީ ރައީސް ޔާމީން ގެންނަވާ ތަރައްޤީއާއިއެކު ރައްޔިތުން މިހާރު އިދިކޮޅު އިއްތިހާދުގެ ފަހަތުން ދުވުން ނިމުމަކަށް އައިސްފައި ވާކަމެވެ. ދެން ހަޖަމްކޮއްލާށެވެ.\nމިއޮތް ކުޑަ ރާއްޖެ އަރާ އެއޮތް ބޮޑު އިންޑިއާ ތިނެއް ސުމަކުން ބަލިކޮއްފި\nMarch 02, 2018 by Anonymous Reply\nMarch 02, 2018 by މުހައްމަދު Reply\nMarch 02, 2018 by ޢހ Reply


Outlook travellers award ge Asia ge emme magbool manzilakah raajje\nއައުޓްލުކް ޓްރެވެލާޒް އެވޯޑްގެ އޭޝިޔާގެ އެންމެ މަގުބޫލު މަންޒިލަކަށް ރާއްޖެ\nއައުޓްލުކް ޓްރެވަލާ މެގަޒިން އިން ހޮވާ އޭޝިޔާގެ އެންމެ މަގުބޫލް ޓޫރިޒަމްގެ މަންޒިލްގެ އެވޯޑް ރާއްޖެއަށް ލިބިއްޖެ އެވެ.\nއޭޝިޔާގެ އެންމެ މަޝްހޫރު އެއް ޓްރެވަލް މަޖައްލާ ކަމަށްވާ "އައުޓް ލުކް ޓްރެވަލާ މެގަޒިން" އިން ރާއްޖެއަށް ލިބިފައިވަނީ އޭޝިޔާގެ ޓޫރިޒަމް ޑެސްޓިނޭޝަން ކެޓަގަރީ، ނޫނީ އޭޝިޔާ ސަރަހައްދުގެ އެންމެ މަގުބޫލު މަންޒިލްގެ އެވޯޑެވެ. ޓުއަރިޒަމް މިނިސްޓަރު އަދީބު ސިފަކުރެއްވި ގޮތުގައި އެ އެވޯޑަކީ ރާއްޖެއަށް އަނެއްކާ ވެސް ލިބުނު ކާމިޔާބެކެވެ. އަދި އެފަދަ އެވޯޑްތަކުގެ ސަބަބުން ޓޫރިސްޓުންގެ މެދުގައި ރާއްޖޭގެ މަގުބޫލުކަން ދުވަހެއް ދުވަހަކަށް އިތުރުވެގެން ދާނެ އެވެ. އަދި އެފަދަ އެވޯޑްތައް ރާއްޖެއަށް ހޯދައިދިނުމުގައި އެމްއެމްޕީއާރުސީގެ ދައުރު ފާހަގަކޮށް މިނިސްޓަރު ވަނީ އެ ކުންފުނީގެ ޓީމުން ކުރާ މަސައްކަތަށް ޝުކުރު ދައްނަވައިފަ އެވެ.\nމީގެ ކުރިން ރާއްޖެއަށް ލިބިފައިވާ މަޝްހޫރު އެވޯޑުތަކުގެ ތެރޭގައި ވޯލްޑް ޓްރެވަލް އެވޯޑާއި ސެވަން ސްޓާ ލަގްޒަރީ އެވޯޑު ހިމެނެ އެވެ. މީގެ މަޝްހޫރު ބުކިން ވެބްސައިޓް ޓްރިޕް އެޑަވައިޒާގެ ގިނަ އެވޯޑުތަކެއްވެސް ލިބިފައިވެ އެވެ.\nރާއްޖެއަށް މި އަހަރުވެސް ގިނަ އެވޯޑުތަކެއް ލިބިފައިވެ އެވެ. މި އަހަރު ބާލީންގައި ބޭއްވި އައިޓީބީ ފެއާގެ އެވޯޑެއްވެސް ރާއްޖެއަށް ލިބިފައިވެ އެވެ. މި ފެއާގެ ރާއްޖޭގެ ސްޓޭންޑަށް ތިން ވަނަ ވަނީ ލިބިފަ އެވެ.


7 memberunge hivvarah Saabas, Shukuriyya | Mihaaru\nހަތް މެމްބަރުންގެ ހިތްވަރަށް ސާބަސް، ޝުކުރިއްޔާ\nރައްޔިތުންގެ މަޖިލީހުގެ ޕީޕީއެމް ކޯލިޝަންގެ ހަތަރު މެމްބަރުން (ކަނާތުން ވާތަށް): މުހައްމަދު ނަޝީދު، ފާރިސް، ހުސެއިން އަރީފް އަދި މުސްތަފާ. މި ހަތަރު ބޭފުޅުން ވެސް ވޯޓު ދެއްވީ ޕީޕީއެމްގެ ވިޕާ ހިލާފަށް - ފޮޓޯ: މަޖިލިސް\n10 އޯގަސްޓް 2016 - 06:42\nހިޔާލު ފާޅުކުރުމުގެ މިނިވަންކަން ހުއްޓުވަން ރައްޔިތުންގެ މަޖިލިހުން އިއްޔެ ފާސްކުރި ބިލާ ދެކޮޅަށް ވޯޓު ދެއްވި ހުރިހާ މެމްބަރުންނަށް ޝުކުރިއްޔާ އެވެ. ބިލާ ދެކޮޅަށް ވޯޓު ދެއްވި 31 މެމްބަރުންނާއި ވޯޓު ގަޑިއަށް މަޖިލިހަށް ވަޑައިނުގެންނެވި ބޭފުޅުން ގައުމަށްޓަކައި އެވީ ގުރުބާނީއެކެވެ. އެކަމަކު އޭގެ ތެރެއިން ރަން އަކުރުން ފަވާލަން ޖެހޭ ހަތް މެމްބަރަކު އެބަ ތިއްބެވެ. ސަރުކާރުގެ ޕީޕީއެމް/އެމްޑީއޭ ކޯލިޝަނަށް ނިސްބަތްވާ ހަތް މެމްބަރުންނެވެ. އެ ބޭފުޅުންގެ ކެރުމާއި ހިތްވަރު މިއަދު ނޫސްވެރިން ފާހަގަކުރަން ޖެހެ އެވެ.\nބިލަށް ނޫނެކޭ ވިދާޅުވެ "ރަތް" ޖެއްސެވި ކުޅުދުއްފުށި ދެކުނު ދާއިރާގެ ޕީޕީއެމްގެ މެމްބަރު މުހައްމަދު ނަޝީދާއި ދިއްގަރު ދާއިރާގެ ޕީޕީއެމްގެ މެމްބަރު އަހުމަދު ފާރިސް މައުމޫނާއި ތިމަރަފުށި ދާއިރާގެ ޕީޕީއެމް މެމްބަރު މުހައްމަދު މުސްތަފާ އާއި ނޮޅިވަރަމް ދާއިރާގެ އެމްޑީއޭގެ މެމްބަރު ހުސެއިން އަރީފު އެކަން ކުރައްވާނީ ޔަގީނުން ވެސް ފަސޭހަ ކަމަކަށް ވާތީއެއް ނޫނެވެ. ވޯޓު ނެގި ވަގުތު މަޖިލިހަށް ވަޑައިނުގެންނެވި ޕީޕީއެމްގެ ތިން މެމްބަރުން ކަމަށްވާ އޭދަފުށި ދާއިރާގެ އަހުމަދު ސަލީމް (ރެޑްވޭވް) އާއި މަޑުއްވަރީ ދާއިރާގެ މުހައްމަދު އަމީތު އަދި ތުޅާދޫ ދާއިރާގެ ނާޒިމް ރަޝާދަށް ވެސް އަންނާނެ ޕްރެޝަރާ އެކު "ފިތޭނެ" ވަރު ކިތަންމެ ރަނގަޅަކަށް ވެސް ވަޒަންކުރެވެ އެވެ.\nރައްޔިތުންގެ މަޖިލީހުގެ ޕީޕީއެމްގެ ތިން މެމްބަރުން ކަމަށްވާ ނާޒިމް ރަޝާދު (ކ)، އަހުމަދު ސަލީމް (މ) އަދި އަމީތު (ވ). ފޮޓޯ: މަޖިލިސް\nއަބުރު ރައްކާތެރިކުރުމުގެ ނަމުގައި ބިލް އޮތަސް އޭގެ ސަބަބުން ހިޔާލު ފާޅުކުރުމާއި ނޫސްވެރިކަމުގެ މިނިވަންކަން ހުއްޓޭނެކަން މި ހަތް މެމްބަރުން ގަބޫލުކުރައްވައި އެއާ ދެކޮޅަށް ތެދުވެވަޑައިގަތުމަކީ ފަސޭހަ ކަމެއް ނޫނޭ މި ބުނަނީ ސަބަބުތަކަކާ އެކުގަ އެވެ. ވޯޓަށް މަޖިލިހަށް ވަޑައިނުގެންނެވި ބައެއް މެމްބަރުންނާއި ފަހުން "ޕްރެޝަރު" ބޮޑުވެގެން ވޯޓު ގަޑިއަށް މަޖިލިހަށް ވަޑައިގެންނެވި މެމްބަރުން އެދުވަހު އުޅުއްވި ގޮތް ވަރަށް ކައިރިން ފެނުނެވެ. ވޯޓަށް ދޮޅު ގަޑިއެއްހާއިރު ވެފައި ވަނިކޮށް ވެސް، އެބޭފުޅުން ހަދާނެ ގޮތް ހުސްވެގެން ދެކޮޅަށް ހިންގަވައި، ދެއްކެވި ވާހަކަތައް އަޅުގަނޑަށް އިވުނެވެ.\nއެ މެމްބަރުންގެ އަމަލުތައް ހުރި ގޮތުން، މި ބިލްގެ ވޯޓަށް މަޖިލިހަށް ވަޑައިނުގަތުމަކީ ކިހާ އުނދަގޫ އަދި ކުރިމަގަށް ވެސް އަސަރު ކުރާނެ ކަމެއްކަން ސާފުކޮށް އެނގުނެވެ. ބައެއް މެމްބަރުން އެންމެ ފަހު ވަގުތު މަޖިލިހަށް ވަޑައިގަތީ ގޮތް ހުސްވެ، "އެކައްޗެއް ކިޔައި" ވަކި ކަމަކަށް އެއްބަސްވި "އަޚު މެމްބަރުންނަށް" ވެސް އޮޅުވާލައިފަ އެވެ. ބިލާ ދެކޮޅަށް ފާޅުގައި ވާހަކަ ވެސް ދައްކަވައިފަ އެވެ. އޭގެ ތެރެއިން މަޖިލިހަށް ވަޑައިނުގެންނެވި ބައެއް މެމްބަރުން އެ ގޮތުގައި ހިފެހެއްޓެވިއިރު ވެސް މޫނުމަތިން ފެނުނީ ހާސްކަމާއި ނުތަނަވަސް ކަމެވެ. މަޖިލިހަށް ވަޑައިނުގަތުމުގެ އަދަބެއްގެ ގޮތުން، ޖަލު ގޮޅީގެ ވާހަކަ ވެސް ބައެއް ބޭފުޅުން ދެއްކެވި އެވެ. ފްރޭމް ކޮށްފާނެ ކަމުގެ ބިރު ވެސް އޮތެވެ. އެ ހުރިހާ ކަމެއް ލޯމަތިން ފެންނަ ފަދައިން ވާހަކަ ދެއްކެވި ނަމަވެސް މަޖިލިހަށް ވަޑައިނުގަތީ ހިޔާލު ފާޅުކުރުމާއި ނޫސްވެރިކަމުގެ ހައްގުގައިކަން އަޅުގަނޑު ޔަގީންކުރަމެވެ.\nމަޖިލިހުގައި ބިލާ ދެކޮޅަށް ވޯޓު ދެއްވި މެމްބަރަކަށް، ވޯޓުގެ ކުރިން ގުޅައި ވެސް ލީމެވެ. އެ މެމްބަރު އޭރު ވިދާޅުވި ގޮތުން ނަމަ، ބިލަށް އޭނާ އާނއެކޭ ޔަގީނުން ވެސް ވިދާޅެއް ނުވާނެ އެވެ. "ފެހި" ޖެއްސެވުމުގެ ބަދަލުގައި ހުންނަވާނީ ވަކިކޮޅަކަށް ނުވަތަ "އެބްސްޓެއިން" ބަޓަނަށް ފިތަން ތައްޔާރަށް ކަމަށް ވިދާޅުވި އެވެ.\nނަމަވެސް ވޯޓުގެ ނަތީޖާ އައިއިރު އެ މެމްބަރު ޖެއްސެވީ ރަތެވެ؛ އެކަމުގެ އުފަލުގައި ގުޅާލީމާ ލިބުނު ޖަވާބަކީ "ﷲ އަށް ވަކީލުކޮށްފައި" ރަތަށް ފިތާލެއްވީ ކަމަށެވެ. އޭނާ ވިދާޅުވީ ތްރީލައިން ވިޕާ ހިލާފުވެގެން، "އަޅާ ފިޔަވަޅެއް އަޅާނެ" ކަމަށާއި މި ބިލު ކުރިއަށް ވުރެ ގޯސްވުމުން ސީދާ ރަތް ޖެހުން ނޫން ގޮތެއް ފެނިވަަޑައިނުގެންނެވީ ކަމަށެވެ. މި މެމްބަރާ ވޯޓުގެ ކުރިން އަދި ފަހުން އަޅުގަނޑު ފޯނުން ވާހަކަ ދެއްކިއިރު ވެސް އަޑުގައި ހުރި ނުތަނަވަސްކަން ސާފުވެ އެވެ. އޭނާގެ ލޭގެ ޕްރެޝަރު އެ ވަގުތު ޗެކް ކުރި ނަމަ، ހުންނާނީ ވަރަށް މަތީގައި ކަމަށް ވުން ވެސް އެކަށީގެންވެ އެވެ. އެހާ ވަރަށް އަޑުގައި ތުރުތުރުއެޅުން ހުއްޓެވެ. ދޭތެރެދޭތެރެއިން އަޅުގަނޑު ވާހަކަ ދައްކާ މެމްބަރުންގެ އަޑުގައި ހާސްކަމެއް އުޅޭ ކަމަށް ވަންޏާ އެނގޭނެތާ އެވެ.\nސަރުކާރުގެ އެކި ފެންވަރުގަ އާއި ޕާޓީގެ ޕާލަމެންޓްރީ ގުރޫޕުން ވޯޓުލާން ތަކުރާރުކޮށް އެންގުމުން ވެސް އެއާ ހިލާފު ވާނީ ސަބަބުތަކެއް ހުރެގެންނެވެ. އެ ހުރިހާ މެމްބަރުން އެކަން ކުރައްވާނީ ހަމައެކަނި ސިޔާސީ ގޮތުން ކަމަށް ބުނަން ވަރަށް ދައްޗެވެ.\nމިސާލަކަށް ނަޝީދު ނަގަމާ ހިނގާށެވެ؛ މީގެ ކުރިން އޭނާ ގާތްގަނޑަކަށް ހުރިހާ ވޯޓެއްހެން ދެއްވީ ޕީޕީއެމްގެ ޕީޖީ ގުރޫޕުން ބޭނުންވާ ގޮތަށެވެ. އެކަމަކު ހިޔާލުފާޅުކުރުން ހުއްޓުވާ ބިލް އެންމެ ކުޑަމިނުން މަޖިލިހަށް ބަލައިގަންނަން ވެސް އޭނާ ތާއީދެއް ނުކުރެއްވި އެވެ. އެފަހަރުގެ ވޯޓު ވަކި ކޮޅަކަށް ނުދެއްވަ އެވެ. ކޮމިޓީން މުޅިން އާ ޑްރާފްޓެއްގެ ގޮތުގައި ބިލް މަޖިލިހަށް ހުށަހެޅުމުން ސީދާ އެ ބިލަށް ރަތް ޖައްސަވާނީ ބިލް ވަރަށް ބޮޑަށް ގޯސްވެގެންނެވެ. މިހާތަނަށް އެހާ ފާޅުކަން ބޮޑު ގޮތެއްގައި ސަރުކާރުގެ ވިސްނުމާ ދެކޮޅަށް އޭނާ މަސައްކަތެއް ނުކުރައްވަ އެވެ.\nރައްޔިތުންގެ މަޖިލިހުގެ ޖަލްސާއެއްގައި ނަޝީދު ވާހަކަ ދައްކަވަނީ: ހިޔާލު ފާޅުކުރުމުގެ މިނިވަންކަން ހުއްޓުވާ ބިލާ ސީދާ ދެކޮޅަށް ވޯޓު ދެއްވި --ފޮޓޯ: މަޖިލިސް\nކުރީގެ ރައީސް މައުމޫން އަބްދުލް ގައްޔޫމްގެ ވެރިކަމުގެ ފަހުކޮޅު، ރާއްޖެއަށް ނޫސްވެރިކަމުގެ މިނިވަންކަން ގެނެސްދިނުމުގައި އިސް ދައުރެއް އަދާކުރެއްވީ ނަޝީދެވެ. އެހެންކަމުން އިއްޔެގެ ބިލުން އެ މިނިވަންކަން ގެއްލޭ މިންވަރާއި ނޫސްވެރިކަމަށް ހުރި ގޮންޖެހުންތައް އެންމެ ރަނގަޅަށް އިހުސާސް ކުރެއްވޭނެ އެއް ބޭފުޅަކީ އޭނާ އެވެ. އޭނާ އެ ބިލަށް ސީދާ ނޫނެކޭ ވިދާޅުވެ، ރަތް ޖެއްސެވުމުން އެނގެނީ ބިލްގެ ނުރައްކާތެރިކަމެވެ. އޭނާ އެ ދެއްވި މެސެޖަކީ "މި ބިލް ވަރަށް ގޯހެ"ވެ.\nމަޖިލިހުގެ ޖަލްސާއެއްގައި އަމީތު: ބިލަށް ވޯޓު ދެއްވަން އެތައް ޕްރެޝަރެއް އައި --ފޮޓޯ: މަޖިލިސް\nދެން ހުންނެވީ އިއްޔެ މަޖިލިހަށް ވަޑައިނުގެންނެވި އަމީތެވެ؛ މިއީ ވެސް ކުރިން މީޑިއާގެ މެމްބަރެކެވެ. ކުޅަދާނަ ޓީވީ ހުށަހެޅުންތެރިއެކެވެ. ބިލާ ދެކޮޅަށް ހުންނެވުމުން އެނގެނީ ހިޔާލު ފާޅުކުރުމުގެ މިނިވަންކަމާއި ނޫސްވެރިކަމަށް ކުރިމަގުގައި ކުރިމަތިވާނެ ބޮޑެތި އުނދަގޫތަކެވެ. ބިލަށް ވޯޓުލުމަށް އެދި އޭނާ އަށް އެންމެ މަތިން ފެށިގެން އައި ކޯލްތައް މަދެއް ނޫނެވެ. އެކަމަކު މީޑިއާގެ މިނިވަންކަމަށްޓަކައި އަމީތުގެ ފަރާތުން ފެނުނީ ގޮތް ދޫނުކުރައްވައި، ވިދާޅުވަމުން ގެންދެވި ބަހުގައި ހިފެހެއްޓެވި ތަނެވެ.\nމަޖިލީހުގެ ޖަލްސާއެއްގައި ސަލީމް ވާހަކަ ދައްކަވަނީ: ބިލާ ދެކޮޅުހެއްދެވި މައްސަލާގައި ޕީޕީއެމް ޕާލަމެންޓްރީ ގުރޫޕުން ދަނީ ފިޔަވަޅު އަޅަމުން --ފޮޓޯ: މަޖިލިސް\nރެޑްވޭވް ސަލީމަކީ ވޯޓަށް ވަޑައިނުގެންނެވުމުން އެންމެ ފަސޭހައިން "ކަތިލެވޭނެ" މެމްބަރަށް ވުން ދުރެއް ނޫނެވެ. ބިލާ ދެކޮޅު ހައްދަވާކަން ފާޅުގައި ދެއްކެވިއިރު އޭނާއަކީ މި ހަތް މެމްބަރުންގެ ތެރެއިން އެންމެ ބޮޑު ވިޔަފާރިވެރިޔާ އެވެ. އަދި ޕީޕީއެމް މަޖިލިސް މެމްބަރުންގެ ތެރެއިން އެންމެ ސީނިއަ އެއް ބޭފުޅެވެ. ސިޔާސީ ގޮތުން ބޮޑެތި ގޮންޖެހުންތައް އެންމެ ފަސޭހައިން އަންނާނީ ވެސް ސަލީމަށެވެ. އެކަމަކު އޭނާ އެ ގޮތުގައި ހިފެހެއްޓެވުމުން އެކަން ފާހަގަކޮށްލަން ޖެހެ އެވެ.\nފާރިސް އާއި މުސްތޮފާ އަކީ ބިލަށް ފާޅުގައި ކުރިން ފާޑު ވިދާޅުވި ބޭފުޅުންނެވެ. ޕީޕީއެމް ޕީޖީ ވައިބަ ގްރޫޕުން މުސްތޮފާ ބޭރުކުރީ ވެސް އޭނާގެ އެ ދެކޮޅުހެދުންތަކާ ހެދި އެވެ. އެހެންކަމުން ހިޔާލުފާޅުކުރުމާއި ނޫސްވެރިކަމުގެ މިނިވަންކަމުގެ ހައްގުގައި މި ދެ ބޭފުޅުން ތެދުވެންނެވުމަކީ އޭގެ ޒާތުގައި ހަމަ ވަރަށް ބޮޑު ކަމެކެވެ.\nއެމްޑީއޭގެ އަރީފް އިއްޔެގެ ވޯޓުގައި ސީދާ ނޫނެކޭ ވިދާޅުވީ އެމްޑީއޭ އިން ބިލަށް ތާއީދުކުރާކަން އަންގާފައި ވަނިކޮށެވެ. އަދި މި ބިލް ފާސްކުރަން ޕީޕީއެމަށް ލިބުނު އެންމެ ބޮޑު ބާރު ވެސް މެ އެވެ. އެހެންކަމުން އަރީފް އެވޯޓުގައި ރަތް ޖެއްސެވުމަކީ ވެސް އޭގެ ޒާތުގައި ފާހަގަކޮށްލަން ޖެހޭ ނިންމެވުމެކެވެ.\nހިޔާލު ފާޅުކުރުމުގެ މިނިވަންކަން ހުއްޓުވުމުގެ ބިލަށް މަޖިލިހުގައި އިއްޔެ ވޯޓަށް އެހި ވަގުތު ބައެއް ނޫސްވެރިން މަޖިލިހުގެ އިދާރާ ކައިރީގައި އަޑުއުފުލަނީ.---ފޮޓޯ: މުހައްމަދު ޝަރުހާން/މިހާރު\nހިޔާލު ފާޅުކުރުމުގެ މިނިވަންކަން ހުއްޓުވާ ބިލާ ދެކޮޅަށް، މީޑިއާ ރަނގަޅަށް ދެނެވަޑައިގަންނަވާ ނަޝީދާއި އަމީތުމެން ފަދަ މެމްބަރުން ނުކުންނެވުމަކީ ނޫސްވެރިންނަށް ވެސް ހިތްވަރެކެވެ. އަދި ބިލަށް ވޯޓު ނުދެއްވި ސަރުކާރު ކޯލިޝަންގެ އެހެން މެމްބަރުން މިހާރު ނަގަން ޖެހޭނީ މިސާލެއްގެ ގޮތުގަ އެވެ. ޝުކުރިއްޔާ އެވެ، ސާބަހެވެ.\nރައްޔިތުންގެ މަޖިލިސް މެމްބަރު މުހައްމަދު މުސްތަފާ ޕީޕީއެމް ފާރިސް މައުމޫން އަހުމަދު ސަލީމް (އޭދަފުށި) ޚިޔާލުފާޅުކުރުމުގެ މިނިވަންކަން އަބުރާ ބެހުން ޕީޕީއެމްގެ މަޖިލިސް ޕްރައިމަރީ އަސްދަނޑި\n34 ކޮމެންޓް,4ރިއެކްޝަންސް\n7 މެންބަރުންނަށް އަސްސަރިބަހާއި ސާބަސް\nފެންވަރު ހުންނާނީ އަނިޔާވެރިކަން ފެނުނީމާ!\nތިޔަ ހަތްބޭފުޅުން ތިޔަދެއްކެވީ ގައުމިއްޔަ ވަންތަކަމާއި އަމިއްލަ އަގު ހިފެހެއްޓެވުމުގެ ފުރިހަމަ ނަމޫނާ އެއް. އެކަމުގެ ސަބަބުން ރައްޔިތުންގެ ކުރިމަތީގައި ތިޔަ ބޭފުޅުންގެ ގަދަރު އެތައް ގުނަޔަކަށް އުފުލިއްޖެ. ވަރަށް އިޙްލސްތެރިކަމާއެކު ޝުކުރިއްޔާ.\nކޮބައިތަ ސީދާ ރެޑް ޖަށްސަވާނަމޭ ވިދާޅުވި ޤާސިމް. އޮޅިގެން ގްރީން އަށް ފިއްތާލެވުނީ ދޯ؟\nނުޖެހޭ އެމީހުންނަށް ޝުކުރުވެރިވެފަ އެމީހުންނަށް ދިމާވާނެ ފިއްތުންތަކަށް ރައްޔިތޔުން ވިސްނާކަށް! ރައްޔިތުންގެ ފައިސާއިން ބޮޑު މުސާރަ ދީފަ ބައިތިއްބާފަ ތިބެނީ ރައްޔިތުންގެ ހައްގުތައް ރައްކާތެރިކުރަން، ބޮޑުމީހާ ބުނާހާ ގޮތަކަށް ކަންތައް ކުރާކަށް ނޫން! ދެން ހަވާލުކޮށްފަ އޮތް މަސްއޫލިއްޔަތު އަދާކުރީމަ އަދި މުސާރައާއި އިނާޔަތްތައް ދީފަ އެމީހުންގެ ފައިބުޑަށް ވެއްޓި ޝުކުރުވެސް އަދާކުރަންޖެހޭތަ! ރައްޔިތުންނާ ދޭތެރޭ ކުޑަވެސް ކުލުނެއް އޮތް މީހަކުނަމަ ބިރަކާނުލައި ފަހަތައްނުޖެހި ޖެހިލުންނުވެ ރަތް ބަޓަނަށް ފިތާނެ! އަބަދު ބޮޑުމީހާ ދިފާޢުކޮށް ވައްކަން ކުރެވޭގޮތަށް ޤާނޫނު ހަދާ ތަނަކު ނީންނާނެ! އެއްވެސް ޝުކުރެއް ނެތް ކަލޭމެނަކަށް! އަދި އެބްސްޓެއިން ވީމީހުންނަށް ބުނެލަންއޮތީ ތިހާ ފިނޑިއްޔާ މަށަށް ވާނެޔޭ ކިޔާފަ ނިކުމެ ރައްޔިތުންނަށް ދޮގު ހުވަފެން ދައްކައިގެން ކެމްޕެއިން ނުކުރާށޭ! މުޅި މަޖިލިހަށްވެސް ވަރަށް ސަލާމް!\nރަނގަޅުވާހަކައެކެވެ.5އަހަރުގެ ދައުރެއް މަޖްލީހު ތެރޭގައި ހޭދަކުރާއިރު އަދި ފައިސާގެ ގޮތުން 85000 ރުފިޔާ ރައްޔިތުންދޭއިރު ރައީސްމީހާގެ އުނގަށް ވެއްޓޭކަށް ނުޖެހެއެވެ. އަދި ފްރޭމް ކޮށްފާނޭ ކަމަށް ބިރުން އުޅޭކަށްވެސް ނުޖެހެއެވެ. ފްރޭމް ކުރެވެނީވެސް މީހާ އުޅޭ ގޮތަކުންނެވެ. ރައީސްމީހާ ވަރެއް ނެތިގެން ފައިބުޑަށް ވެއްޓުމާއި ޙައްގުނޫން ފައިދާތަކެއް ނަގާތީއެވެ. ބިރުން އުޅުއްވި ބޭފުޅުންނަށް ޖަލުގެ ގޮޅި ޚިޔާލަށް އަންނަނީ އުޅެވިފައިވާގޮތް ހަޑިވީމައެވެ. ނިކަން ވިސްނާ ބަލާށެވެ. ފްރޭމް ކޮށްފާނޭ ކަމަށް ފާރިޝް އަދި ވައްޑޭ އެއް ބިރެއް ނުގަނެއެވެ. ސަބަބަކީ ސާފުކޮށް ހުރީމައެވެ. ދެއްވީމާ ކުޑަސިޓީއުރައިގާ ނުހިފީމައެވެ. ރައްޔިތުންގެ މަޖިލީހަށް ނުކުންނަންވާނީ ރައްޔިތުންނަށްޓަކައި ކުރާ ކަމެއްގައި ތެދުވެރިވެހުރެ އިންޒާރަށް ބިރު ނުގަންނަމީހުންނެވެ.\nވޯޓްލާން މަޖްލިހަށް ނުދާމީހުނަށް ޝުކުުރު ހައްގެއްނޫން..... ބިލާ ދެކޮޅުކަން ދައްކާނީ މަޖްލިހަށް ގޮސް ރަތް ފިތަށް ފިތައިގެން... ޖަލްސާ ކަޓުވާލާނީ ފިނޑިން.\nހިޓްލަރުގެ ފަރާތުން ރެޑްވޭވް ވިޔަފާރިތަކަށް ވަރަށް ބޮޑަށް އުނދަގޫ ކުރާނެކަމަށް ލަފާކުރެވޭ\nއަނެއްކާ މިޖެހުނީ މިބޭފުޅުންގެ ދިފާޢުގައި ނުކުންނަން އުތަ؟ މެމްބަރުން ވޯޓްލުމުގައި ގެންގުޅެންޖެހިފައިވާ އުސޫލު މިހާރު ކުޑަކޮށް އެބަ އިނގޭ!\nބިލާ ދެކޮޅުނަމަވެސް މަޖުލީސް އަށް ނުގޮސް ބިލާ ދެކޮޅަށް ވޯޓް ނުލާތިބީ ފިނޑިން. އެމީހުން ބަޖުލިސް އަށް ގޮސް ރަތް ޖެހިނަމަ ބިލް ފާސް ނުކުރެވޭނެ. ޤާސިމް ވެސް ސީދާ ރެޑް ޖަހާނަމޭކިޔާފަ އޮތީ ބެންކޮކްގަ.\nމިފަހަރު7މެމްބަރުން ދެން ފަހަރަކުން 14 މެމްބަރުން ދެން ބައި ބަޔަށް މެމްބަރުން އިދިކޮޅަށް ނިކުންނަ މަންޒަރު އަޅުގަނޑަށް އެބަ ސިފަވެއެވެ. ބިރުދެއްކޭނީ ވެސް ވަކި ދުވަހެއް ވަންދެންނެވެ. މިޔޮށްފަދަ ތަހުޒީބީ ޒަމާނެއްގައި އުތުރު ކޮރެޔާ ފަދަ ގައުމަކަށް މި ޖަވާހިރެއްފަދަ އަގުބޮޑު ދިވެހި ރާއްޖެ ހެދުމަށް ފައިކުރި އޮޅާލައިގެން ހުރި ރައީސްގެ ސޯޓް އަދި ބޭލޭނެ ދުވަސް އަންނާނެ ކަމީ ޝައްކެއްވެސް އޮތް ކަމެއްނޫނެވެ.\nކެކެކެކެ. ހިޔާލީ ފޮލާ ކައްކަން ފެށީ. ހުވަފެން ބަލައިގެންވެސް ހިންހަމަ ޖެހުމެއް ލިބޭތޯ ބަލާ.


މިއަދަބުތަކުގަ ހިފަހައްޓައިގެން ކުރާ ދުޢާ ﷲ ޢިޖާބަ ކުރައްވަވާނެ! އިން ޝާ ﷲ: ޑރ. އިޔާޟް\nއާރޓިކަލްކިޔުމަށް ހޭދަވާނެކަމަށް ބެލެވެނީ : 8 މިނެޓް, 13 ސިކުންތު\nއާދެ! މިއަދު އަޅުގަނޑު ގަސްތުކުރަނީ ތިބޭފުޅުންނަށް ރަސޫލުﷲ ސައްލަﷲ އަލައިހި ވަސައްލަމްގެ ހަދީޘް ބަސްފުޅުތަކުގެ ތެރެއިން ހަދީޘް ބަސްފުޅެއް ޝަރަހަކޮށްދިނުމަށް.\nނުޢުމާން ބިން ބަޝީރު ރަޟިއަﷲ ތަޢާލާ އަންހުގެ ކިބައިން ރިވާވެގެން އަންނަނީ ކީރިތި ރަސޫލުﷲ ސައްލަﷲ އަލައިހި ވަސައްލަމް ހަދީޘްކުރެއްވިއޭ. "ހަމަކަށަވަރުން ދުޢާކުރުން އެއީއޭ އަޅުކަމަކީ." މިހެން ހަދީޘްކުރެއްވުމަށްފަހުގައި ސޫރަލުން ޣާފިރުގެ ފަސްދޮޅަސްވަނަ އާޔަތް ރަސޫލުﷲ ސައްލަﷲ އަލައިހި ވަސައްލަމް ތިލާވަތު ކުރައްވަނީ. އެއާޔަތުގައި ﷲ ވަހީކުރައްވަނީ –"ތިޔަބައިމީހުން ހައްދަވާ ގެންގުޅުއްވާ އިލާހު ވަހީކުރެއްވިއޭ "ތިޔަބައިމީހުން ބޭނުންކަމަކަށް ތިމަންﷲ އަށް އެދި ދަންނަވާށޭ! ތިމަން ﷲ ތިޔަބައިމީހުންގެ ދުޢާ އިޖާބަކޮށްދެއްވާނަމޭ. ހަމަކަށަވަރުން ތިމަން ﷲ އަށް އަޅުކަން ކުރުމަށް ބޮޑާވެގަތްފި މީހުން ނިކަމެތިވެގެންވާ ހާލުގައި ނަރަކައަށް ވަންނާނެކަން ކަށަވަރޭ."\nލޮބުވެތި މުސްލިމު އަޚުން. މިހަދީޘްގައި ރަސޫލުﷲ ސައްލަﷲ އަލައިހި ވަސައްލަމްވަނީ އަޅުގަނޑުމެންނަށް ގިނަގުނަ ފައިދާތަކެއް ބަޔާންކޮށްދެއްވާފައި.\nފުރަތަމަ ކަމަކީ ދުޢާކުރުމުގެ މަތިވެރިކަން. ދުޢާކުރުމަކީ އެއީ އަޅުކަމުގެ ތެރެއިން އެންމެ މަތިވެރި އަދި ﷲސުބްޙާނަހޫ ވަތަޢާލާ ހަޟްރަތުގައި އެންމެ ލޮބުވެތިކަން ބޮޑު އަޅުކަން. ދުޢާކުރާއިރުގައި އަޅުން އެމީހުންގެ ނިކަމެތިކަން ފާޅުކޮށް އަދި އެބައިމީހުންވަނީ ﷲ ސުބްޙާނަހޫ ވަތަޢާލާގެ ހަޟްރަތަށް ބޭނުންވެފައިވާކަން އަދި އެބައިމީހުންގެ ހިތުގައިވާ ކިބުރުވެރިކަމެއް ވަނީނަމަ އެކަމެއް ފިލުވާލާ ﷲ ސުބްޙާނަހޫ ވަތަޢާލާގެ ޙަޟްރަތަށް މަދަދަށް އެދި ދަންނަވަނީ. އެހެންވީމާ ވަރަށް މަތިވެރިކަމެއް އެއީ ދުޢާކުރުން.\nދެވަނަ ކަމަކީ ޚާއްސަގޮތެއްގައި ރަމަޟާން މަހުގައި ދުޢާކުރުން އެއީ އިތުރަށް އޭގެ މަތިވެރިކަން ބޮޑުވެގެންދާކަމެއް. ސަބަބަކީ ރަމަޟާންމަހު ދުޢާކުރުމުގައި ދެކަމެއް އެކުލެވިގެންވޭ. އެއީ މިވަގުތުގެ މާތްކަން، ރަމަޟާންމަހުގެ މިވަގުތަކީ މިއީ މާތްވެގެންވާ ވަގުތެއް. ހަމައެފަދައިން ރޯދަވެރިޔާ ރޯދައަށް ހުންނަ ވަގުތަކީވެސް އެއީ ވަރަށް މަތިވެރިވެގެންވާ ވަގުތެއް.\nއަބޫ ހުރައިރާ ރަޟިއަﷲ ތަޢާލާއަންހުގެ ކިބައިން ރިވާވެގެންވޭ ރަސޫލުﷲ ސައްލަﷲ އަލައިހި ވަސައްލަމް ހަދީޘްކުރެއްވިއޭ. "ތިންމީހެއްގެ ދުޢާ ﷲ ސުބްޙާނަހޫ ވަތަޢާލާ އިޖާބަނުކުރައްވާ ރައްދެއް ނުކުރައްވާނެއެވެ. އަދުލުވެރި އިމާމް ނުވަތަ ޤައުމެއްގެ ވެރިއެއް، ރައްޔިތުންނާމެދުގައި އަދުލު އިންސާފުންކަންތައްކުރާ ހަމަހަމަކޮށް ވަކި ޕާޓީއަކަށް ވަކި ކުލައަކަށް ވަކި ނަސަބަކަށް ބެލުމެއްނެތި ހުރިހާ ރައްޔިތުންނާ ދޭތެރޭގައި ހަމަހަމަކޮށް އިންސާފުން ކަންތައް ކުރަމުންގެންދާ ވެރިޔާ.\nއަދި ރޯދަވެރިޔާ ރޯދަވިއްލުމަށްދާންދެން. އަދި އަނިޔާ ލިބިގެންވާ މީހާ އޭނާގެ ދުޢާ. ލޮބުވެތި މުސްލިމް އަޚުންނާއި އުޚްތުން. ވަރަށް މަތިވެރިކަމެއް. ރޯދަވެރިޔާ ރޯދަ ވިއްލުމަށްދާންދެން އޭނާގެ ދުޢާ ﷲ އިޖާބަކުރައްވާނެކަން ރަސޫލުﷲ ސައްލަﷲ އަލައިހި ވަސައްލަމް މިވަނީ ބަޔާންކޮށްދެއްވާފައި.\nއާދެ.! ދުޢާކުރުމުގެ އަދަބުތަކެއްވޭ. އޭގެ ތެރެއިން އެންމެ ފުރަތަމަ އަދަބެއްގެ ގޮތުގައި ޢިލްމުވެރިން ފާހަގަކުރައްވާފައިވަނީ އިޚްލާސްތެރިވުން. ﷲ ސުބްޙާނަހޫ ވަތަޢާލާ އަންގަވާފައިވަނީ "ﷲ ސުބްޙާނަހޫ ވަތަޢާލާއަށް ދީން ޚާލިސްކުރާ ހާލުގައި އެއިލާހަށް އަޅުކަން ކުރާށޭ." އެހެންވީމާ ﷲ އަށް އިޚްލާސްތެރިކަމާއެކުގައި އެދި ދަންނަވަނާ ދެންނެވުމެއްކަމުގައި ވާންޖެހޭނެ.\nދެވަނަ ކަމަކީ ކާތަކެއްޗަކީ އަދި ބޯތަކެއްޗަކީ އަދި ލާފޭރަމަކީ ﷲ ސުބްޙާނަހޫ ވަތަޢާލާ ހަލާލްކުރެއްވި އެއްޗެއްކަމުގައި ވާންޖެހޭނެ. ﷲ ހަރާމްކުރެއްވި ތަކެތި ކައިގެން ﷲ ހަރާމްކުރެއްވި ތަކެތި ބޮއެގެން ﷲ ހަރާމްކުރެއްވި ފޭރާންލައިގެން ކުރާ ދުޢާ ﷲ އިޖާބައެއް ނުކުރައްވާނެ.\nލޮބުވެތި މުސްލިމް އަޚުންނާއި އުޚްތުން. އެހެންވީމާ އަޅުގަނޑުމެން އެބަޖެހޭ އަޅުގަނޑުމެންގެ ހަށިގަނޑަށް އެތެރެކުރެވޭ ކާއެއްޗެއްސަކީ އަދި ބޯއެއްޗެއްސަކީ އަދި އަޅުގަނޑުމެންލާ އުޅޭ ފޭރާމަކީ ﷲ ސުބްޙާނަހޫ ވަތަޢާލާ ހަލާލްކުރެއްވި އެއްޗެއްކަމުގައި ހަދަން. އޭރުން އަޅުގަނޑުމެން ކުރާ ދުޢާ ﷲ އިޖާބަކުރައްވާނެ.\nތިންވަނަ ކަމަކީ ދުޢާކުރަން ފެށުމުގެ ކުރިން ﷲ ސުބްޙާނަހޫ ވަތަޢާލާ އަށް ހަމްދު ޘަނާ ކިޔައި އަދި ރަސޫލުﷲ ސައްލަﷲ އަލައިހި ވަސައްލަމްގެ މައްޗަށް ސަލަވާތް ކިޔެވުން.\nހަތަރުވަނަ ކަމަކީ ﷲ ސުބްޙާނަހޫ ވަތަޢާލާގެ އިސްމުފުޅުތަކާއި ސިފަފުޅުތައް މެދުވެރިކޮށް ﷲ އަށް ދެންނެވުން. މިސާލަކަށް އިބަ ﷲ އީ ގިނަގިނައިން އަފޫކުރައްވަން ލޯބިކުރައްވާ އިލާހޭ މިއަޅާގެ ފާފަ ފުއްސަވާ ދެއްވާފަންދޭ. މިފަދައިން.\nފަސްވަނަ ކަމެއްގެ ގޮތުގައި އިލްމުވެރިން ފާހަގަކުރައްވާފައިވަނީ ދުޢާކުރުމަށްޓަކައި ވުޟޫކޮށް ޤިބުލައަށް ކުރިމަތިލުން. އާދެ! ކޮންމެހެން ލާޒިމެއްނޫން ކޮންމެ ފަހަރަކު ދުޢާކުރާއިރުގައި ޤިބްލައަށް ކުރިމަތިލުން ނުވަތަ ވުޟޫކޮށްގެން ހުރުން. އެހެންނަމަވެސް ވަރަށްބޮޑަށް އެދެވިގެންވާ ރިވެތި، ދުޢާކުރުމުގެ ރިވެތި އަދަބުތަކުގެ ތެރޭގައި ހިމެނޭ ކަމެއް އެކަމަކީ.\nހަވަނަ ކަމަކީ ދުޢާ އިޖާބަކުރައްވާ ވަގުތުތަކުގެ ބޭނުން ފުރިހަމަގޮތުގައި ހިފުން. މިސާލަކަށް ރޭގަނޑުގެ ފަހު ތިންބަޔަށް އެޅުނީމާ ރަސޫލުﷲ ސައްލަﷲ އަލައިހި ވަސައްލަމް ހަދީޘްކުރައްވަނީ ރޭގަނޑުގެ ފަހު ތިންބަޔަށް އެޅުމުން ﷲ ސުބްޙާނަހޫ ވަތަޢާލާ ދުނިޔޭގެ އުޑަށް ފައިބާ ވަޑައިގަންނަވައޭ. އަދި ވަހީކުރައްވައޭ ކާކުހޭ ކަމަކަށް އެދި ތިމަން ﷲގެ ހަޟްރަތުގައި ދަންނަވަނީ. އެކަމެއް އެމީހަކަށް ހިންމަވައިދެއްވާނަމޭ. ކާކުހޭ ތިމަން ﷲ އަށް ދުޢާކުރަނީ. އެމީހެއްގެ ދުޢާ އިޖާބަކޮށްދެއްވާނަމޭ. ކާކުހޭ ފާފަފުއްސެވުން އެދި ތިމަންﷲ ގެ ހަޟްރަތުގައި ދުޢާ ދަންނަވަނީ. އެމީހެއްގެ ފާފަ ތިމަން ﷲ ފުއްސަވާ ދެއްވާނަމޭ. އެހެންވީމާ އެވަގުތުގެ ބޭނުން ފުރިހަމަގޮތުގައި ހިފަންޖެހޭ.\nހަމައެގޮތަށް އަޞްރު ވަގުތު. ހުކުރުދުވަހުގެ އަޞްރު ވަގުތު ނުވަތަ ހުކުރުދުވަހުގެ ހަވީރު އިރުއޮއްސުމާއި ދޭތެރޭގައި މިއޮންނަ ވަގުތު އެވަގުތަކީވެސް އެއީ ދުޢާ އިޖާބަކުރައްވާނެކަން ވާރިދުވެގެން އައިސްފައިވާ ވަގުތެއް. އެހެންވީމާ އެހެއްވީމާ އެވަގުތުގެ ބޭނުންވެސް ދުޢާކުރުމުގައި އޮންނަ ވަގުތެއް. ހަމައެގޮތަށް ސަޖިދައިގާ އޮންނަ ވަގުތު. އެއީ ﷲ އާ އަޅާއާ ދޭތެރޭގައި އެންމެ ގާތްވާނެ ވަގުތު. އެވަގުތުގައި ދުޢާކުރަން ގިނަކުރަންވާނެ. ހަމައެގޮތަށް ރޯދައަށް ހުންނަ ވަގުތު ދުޢާކުރުން، ހަމައެގޮތަށް ދަތުރު މަތީގައި އުޅޭއިރުގައި ދުޢާކުރުން. މިއީ ދުޢާ އިޖާބަކުރައްވާނެކަން ރަސޫލުﷲ ސައްލަﷲ އަލައިހި ވަސައްލަމްގެ ފަރާތްޕުޅުން ވާރިދުވެފައިވާ ތަންތަން. އެހެންވީމާ އެކަހަލަ ވަގުތުގެ ތަކުގެ ބޭނުން ފުރިހަމަގޮތުގައި ހިފައިގެން އެކަހަލަ ވަގުތުތަކުގައި ގިނަ ގިނައިން ﷲގެ ހަޟްރަތުގައި ދުޢާކުރަންޖެހޭނެ.\nހަމައެގޮތަށް ދުޢާކުރުމުގެ އަދަބުތަކުގެ ތެރޭގައި ހިމެނޭކަމެއް އެއީ ދެއަތް އުފުއްލާ ދުޢާކުރުން. ދުޢާކުރާއިރުގައި ދެއަތް އުފުއްލައިގެން ﷲގެ ހަޟްރަތަށް ދުޢާކުރުން. އެހެންނަމަވެސް ފަރުޟުނަމާދަށްފަހު ދުޢާކުރާ އިރުގައި އަދި ހުކުރު ހުތުބާގައި އިމާމްމީހާ ދުޢާކުރީމާ އާމީން ކިޔާ ގަޑީގައި ނުވަތަ އިމާމް މީހާވެސް ދުޢާކުރާއިރުގައި ދެއަތް މައްޗަށް ނެގުމެއްނުވޭ. އެއީ އިސްތިސްނާ ވަގުތުތަކެއް.\nއަނެއްކަމަކީ ތަކުރާރުކޮށް ﷲ ސުބްޙާނަހޫ ވަތަޢާލާގެ ހަޟްރަތުގައި ދެންނެވުން. މިވެނިކަމެއް މިއަޅާއަށް ހިންމަވައި ދެއްވުން އެދި ތަކުރާރުކޮށް ﷲ ސުބްޙާނަހޫ ވަތަޢާލާއަށް ހަޟްރަތަށް ދުޢާކުރުން. އަނެއްކަމަކީ ﷲ ސުބްޙާނަހޫ ވަތަޢާލާ ހަރާމްކުރެއްވި ކަމަކަށް އެދި ދުޢާ ނުކުރުން. މިސާލަކަށް ރަހިމުގެ ގުޅުން ކަނޑާލަން. ނުވަތަ މީހަކަށް އަނިޔާވެރިވާން އެފަދަ ދުޢާއެއްނޫން. އެނޫންގޮތްގޮތަށް ދުޢާކޮށްފިކަމުގައިވާނަމަ ﷲ އެދުޢާއެއް އިޖާބަކުރައްވާނެ.\nއަނެއްކަމަކީ ﷲ ސުބްހާނަހޫ ވަތަޢާލާ ދުޢާ އިޖާބަ ކުރައްވާނެކަން ޔަޤީން ކުރާހާލުގައި ދުޢާ ކުރުން. ރަސޫލުﷲ ސައްލަﷲ އަލައިހި ވަސައްލަމް ހަދީޘްކުރައްވަނީ "ﷲ ދުޢާ އިޖާބަކުރައްވާނެ ކަން ތިޔަބައިމީހުން ޔަޤީންކުރާ ހާލުގައި އެއިލާހުގެ ހަޟްރަތަށް ދުޢާކުރާށޭ." އޭރުން ﷲ އެދުޢާ އިޖާބަކުރައްވާނެ. ލޮބުވެތި މުސްލިމް އަޚުންނާއި އުޚްތުން މިދަނޑިވަޅުގެ ބޭނުން ފުރިހަމަގޮތުގައި ހިއްޕަވައި ﷲ ސުބްހާނަހޫ ވަތަޢާލާގެ ހަޟްރަތަށް ދުޢާކުރުން ގިނަކުރައްވާ. އަޅުގަނޑުމެންގެ ވެރިންނަކީ އަޅުގަނޑުމެންގެ ޤައުމު ސީދާ މަގުން ގެންނަންތިބި މީހުން އެއިލާހުގެ ދީނަށް ލޯބިކުރާ އެއިލާހުގެ ދީނުގެ މަގުގައި ފައިތިލަ ސާބިތުކޮށްގެން ތިބޭ އެއިލާހު ހަލާލްކުރެއްވި ތަކެތި ކައިބޮއެ ހަދާ ބަޔަކުކަމުގައި ލެއްވުން އެދި ދުޢާކުރައްވާށި. އާމީން